
	讻讘讚 讗转 讛' 诪讛讜谞讱. 讘讬专讜砖诇诪讬 讚讜专砖 诪讛讜谞讱 讻诪讜 诪讞讜谞讱 诪砖诪注 砖讛拽驻讬讚 讛拽讘''讛 注诇 讻讬讘讜讚 讗讘 讜讗诐 讬讜转专 诪讻讘讜讚讜 砖讘讻讘讜讚讜 讛讜讗 讗讜诪专 讻讘讚 讗转 讛' 诪讛讜谞讱 讚讛讬讬谞讜. 诪讞讜谞讱 讚诪砖诪注 诪诪讛 砖讞谞谞讱 讻诇讜诪专 讗诐 讬砖 诇讜 诪诪讜谉 讞讬讬讘 讜讗诐 诇讗讜 驻讟讜专 讜讘讻讬讘讜讚 讗讘 讜讗诐 谞讗诪专 讻讘讚 讗转 讗讘讬讱 讜讗转 讗诪讱 讚诪砖诪注 讘讬谉 砖讬砖 诇讜 诪诪讜谉 讜讘讬谉 砖讗讬谉 诇讜 讜讛讬讻讗 讚诇讬转 诇讬讛 讞讬讬讘 诇讞讝专 注诇 讛驻转讞讬诐 诇讝讜谉 讗转 讗讘讬讜 讜讗转 讗诪讜.: 讻诇 讛注讜讘专 注讘讬专讛 讘住转专 讻讗讬诇讜 讚讜讞拽 专讙诇讬 砖讻讬谞讛. 讛讬讬谞讜 讚诪爪讬 讻讬讬祝 诇讬爪专讬讛 讜讻讚诪讜讻讞 驻专拽. 拽诪讗 讚讞讙讬讙讛 (讚祝 讟讝.): 讜讛讬讛 诪驻转讞 诪讜谞讞 转讞转 诪专讗砖讜转讬讜 砖诇 讗讘讬讜. 讘讬专讜砖诇诪讬 讬砖 砖讛讬讜 专讙诇讬讜 驻砖讜讟讜转 注诇 讛转讬讘讛 讜诇讻讱 诇讗 砖讬讘专讛: 讙讚讜诇 讛诪爪讜讜讛 讜注讜砖讛. 谞专讗讛 讚讛讬讬谞讜 讟注诪讗 讚诪讬 砖诪爪讜讜讛 讜注讜砖讛 注讚讬祝 诇驻讬 砖讚讜讗讙 讜诪爪讟注专 讬讜转专 驻谉 讬注讘讜专 诪诪讬 砖讗讬谉 诪爪讜讜讛 砖讬砖 诇讜 驻转 讘住诇讜 砖讗诐 讬专爪讛 讬谞讬讞: 讚诇讗 诪驻拽讬讚谞讗 讜注讘讚讬谞讗. 诪讻讗谉 诪讚拽讚拽 专''转 讚谞砖讬诐 诪讘专讻讜转 注诇 诪爪讜转 注砖讛 砖讛讝诪谉 讙专诪讗 讗注''讙 讚驻讟讜专讜转 诇讙诪专讬 讚讗驻讬诇讜 诪讚专讘谞谉 诇讗 诪讬讞讬讬讘讬 讻讚诪讜讻讞 驻专拽 诪讬 砖诪转讜 (讘专讻讜转 讚祝 讻:) 诪''诪 讬讻讜诇讜转 讛谉 诇讘专讱 讜讗讬谉 讻讗谉 诪砖讜诐 诇讗 转砖讗 讗转 砖诪讜 诇砖讜讗 (砖诪讜转 讻) 诪砖讜诐 诪讘专讻讜转 讘专讻讛 砖讗讬谞讛 爪专讬讻讛 讚讗讬 诇讗讜 讛讻讬 讛讬讻讬 砖诪讞 专讘 讬讜住祝 讜讛诇讗 诪驻住讬讚 讻诇 讛讘专讻讜转 讻讜诇谉: 讜讘讗转 讗诪讜 讜拽专注转讜. 讬砖 讘诪讚专砖 砖讛讬转讛 诪讟讜专驻转 诪讚注转讛: 讬砖 诪讗讻讬诇 诇讗讘讬讜 驻住讬讜谞讬. 驻讬专讜砖 注讜祝 讞砖讜讘 讜讛讬讬谞讜 诪讬谉 砖诇讬讜 砖讬砖 讘诪讚讘专: 讜讟讜专讚讜 诪谉 讛注讜诇诐. 驻讬专讜砖 砖谞注谞砖 注诇讬讜 砖诪专讗讛 诇讜 爪专 注讬谉 注诇 住注讜讚转讜 讜讬砖 诪讟讞讬谞讜 讘专讬讞讬诐 砖讛讬讗 诪诇讗讻讛 拽砖讛 讜诪讘讬讗讜 诇讞讬讬 讛注讜诇诐 讛讘讗 砖诪讻讘讚讜 讘讚讘专讬诐 讟讜讘讬诐 讜谞讞讜诪讬诐 讜讘讙诪专转 讬专讜砖诇诪讬 (驻讗讛 驻''讗) 讙专住讬谞谉 诪注砖讛 讘砖谞讬讛诐 诪注砖讛 讘讗讞讚 砖讛讬讛 诪讗讻讬诇 诇讗讘讬讜 驻住讬讜谞讬 驻注诐 讗讞转 讗诪专 诇讜 讗讘讬讜 诪讗讬谉 诇讱 讻诇 讗诇讛 讗诪专 诇讜 住讘讗 诪讗讬 讗讬讻驻转 诇讱 注讚 讚讟讞讜谉 讜讗讻讜诇 讻诇讜诪专 诇注讜住 讜讗讻讜诇 讻注讬谉 讻诇讘讬诐 讚诪讚砖讬谉 讜讗讜讻诇讬诐 讗''讻 讛专讗讛讜 砖拽砖讛 注诇讬讜 讜砖讜讘 诪注砖讛 讘讗讞讚 砖讛讬讛 讟讜讞谉 讘专讬讞讬诐 讜讗讘 讝拽谉 讛讬讛 诇讜 讜讗转讗 爪讬讜讜讬 诇讟讜讞谞讬谉 驻讬专讜砖 诪爪讜转 讛诪诇讱 讘砖讘讬诇 讗讘讬讜 诇讘讗 诇注讘讜讚转 讛诪诇讱 讗''诇 讘谞讜 讟讞讜谉 讜讗谞讬 讗诇讱 转讞转讬讱 诇注讘讜讚转 讛诪诇讱 砖讗讬谉 诇讛 拽爪讘讛 讗诐 诇讘讝讬讜谞讱 讟讘 诇讱 讜讗诐 诇诪诇拽讬 讟讘 诇讱:




专诪讘"谉

诪讗谉 讚讗诪专 诇讬 讛诇讻讛 讻专"讬 注讘讚讬谞讗 讬讜诪讗 讟讘讗 诇专讘谞谉. 诪爪讗转讬 讘转讜住' 讞讻诪讬 讛爪专驻转讬诐 讝"诇 砖诪讻讗谉 讛讬讛 诇诪讚 专"转 砖讛谞砖讬诐 砖注讜砖讜转 诪爪讜转 注砖讛 砖讛讝诪谉 讙专诪讗 谞讜讟诇讜转 砖讻专 讜诪讘专讻讜转 讜讗讬谉 讘讘专讻转谉 诪砖讜诐 讘专讻讛 诇讘讟诇讛 讚讛讗 专' 讬讜住祝 诪讘专讱 讛讬讛 讘诪爪讜转 讚讗讬 诇讗讜 讛讻讬 讛讬讻讬 拽讗诪专 注讘讬讚谞讗 讬讜诪讗 讟讘讗 诇专讘谞谉 讗讚专讘讗 诪驻住讬讚 讘讘专讻讜转讬讜 讜讗诪专讬谞谉 讘讘讘讗 拽诪讗 讚祝 诇' 注"讗 诪讗谉 讚讘注讬 诇诪讛讜讬 讞住讬讚讗 诇讬拽讬讬诐 诪讬诇讬 讚讘专讻讜转.
讜讛专' 讬爪讞拽 讛讝拽谉 讛讬讚讜注 讘注诇 讛转讜住驻讜转 讝"诇 讞诇拽 注诇讬讜 讜讗诪专 砖讗讬谉 讘讜 专讗讬讛 讚讗注"讙 讚住讜诪讗 诇专"讬 驻讟讜专 诪谉 讛转讜专讛 诪谉 讛诪爪讜转 诪讻诇 诪拽讜诐 讞讬讬讘 讛讜讗 诪讚专讘谞谉 转讚注 砖讛专讬 砖谞讬谞讜 专讘讬 讬讛讜讚讛 讗讜诪专 讻诇 砖诇讗 专讗讛 诪讗讜专讜转 诪讬诪讬讜 诇讗 讬驻专讜住 注诇 砖诪注 诪砖讜诐 砖诇讗 谞讛谞讛 讘诪讗讜专讜转 讻讚讬 砖讬讘专讱 注诇讬讛诐 讛讗 专讗讛 驻讜专住 讜讗祝 注驻"讬 砖注讻砖讬讜 讛讜讗 住讜诪讗 讜讛讗 诇专讘讬 讬讛讜讚讛 讻诇 住讜诪讗 驻讟讜专 讜讗驻讬诇讜 驻转讞 讜谞住转诪讛 讻讚讙诪专讬谞谉 诇讛 讘驻' 讛讞讜讘诇 (讘讘讗 拽诪讗 讚祝 驻"讜 注"讘) 诪注讚讬诐 讝讜诪诪讬谉 讚专讘 讬讜住祝 驻转讞 讜谞住转诪讛 讛讜讗 讻讚讗诪专讬谞谉 讘讗讙讚讛 诪砖讜诐 讚诇讗 诪爪讬 拽讗讬 讘谞驻砖讬讛 讚诇讗 诇讗讬住转讻讜诇讬 讘专 诪讚' 讗诪讜转 讚讬讚讬讛 讗诇讗 砖"诪 诪讚专讘谞谉 诪讞讬讬讘 讚讗转讬 讚专讘谞谉 讜诪驻讬拽 讚专讘谞谉 讻讚讗诪专讬谞谉 诇注谞讬谉 讗砖讛 讘讘专讻转 讛诪讝讜谉 讜讛诐 讛拽砖讜 砖讛专讬 拽讟谉 讗讬谞讜 诪讜爪讬讗 讘诪讙诇讛 讜讛诇诇 讜谞讚讞拽讬谉 讘讝讛 讛专讘讛.
讜讗谞讬 讗讜诪专 讚讟注诪讗 讚拽讟谉 诇专讘谞谉 诪砖讜诐 讚讞讬谞讜讱 诪爪讜讛 讚讗讘 讛讜讗 讜诇讚讬讚讬讛 讞讬讬讘讜 专讘谞谉 讘讞谞讜讱 讜拽讟谉 诇讗讜 讘专 诪注讘讚 诪爪讜讛 讛讜讗 讜讝讛 讚讘专 谞讻讜谉 讜讟注诐 讬驻讛. 
讗讘诇 讘讬专讜砖诇诪讬 讛拽砖讜 讻谉 讘驻专拽 讗诇讜 讛谉 讛讙讜诇讬谉 (讘,讛) 讜讘驻专拽 讛拽讜专讗 讗转 讛诪讙讬诇讛 注讜诪讚 (讚,讝) 专讘讬 讬讛讜讚讛 讗讜诪专 讻诇 砖诇讗 专讗讛 讜讻讜' 讛讗 讗诐 专讗讛 驻讜专住 专讘讬 讞讙讬 讘注讬 拽讜诪讬 专讘讬 讬讜住讬 诪讞诇驻讬 砖讬讟转讬讛 讚专讘讬 讬讛讜讚讛 转诪谉 讗诪专 驻专讟 讜讛讻讗 讗诪专 诇专讘讜转 驻讬' 驻专讟 诇住讜诪讗 砖讗讬谞讜 讙讜诇讛 讜讗讬谞讜 讞讬讬讘 讘诪爪讜转 讜讛讻讗 讗诪专 讗诐 专讗讛 驻讜专住 注"讻. 讗诪专 专讘讬 讞谞讬谞讗 讘专讬讛 讚专讘 讛诇诇 讘讬讜砖讘 讘讘讬转 讗驻诇 讛讬讗 诪转谞讬' 讻讱 讗谞讜 讗讜诪专讬诐 讛讬讜砖讘 讘讘讬转 讗驻诇 诇讗 讬驻专讜住 注诇 砖诪注 讘专诐 讛讻讗 讘诇讗 专讗讜转 驻专讟 诇住讜诪讗 讗诇讗 砖讝讛 讛讟注诐 专讞讜拽.
讜谞专讗讛 砖讗讬谉 讙诪专讗 砖诇谞讜 住讜讘专 讻谉, 砖讛讬讛 诇讛诐 诇驻专讜砖 讜注讜讚 讚讗诪专讬谞谉 注诇讛 讘讙诪专' 讚讬诇谉 诪砖讜诐 讛谞讗讛 讛讜讗 讜讛讗 诇讬转 诇讬讛 讛谞讗讛 讻讚转谞讬' 讗诪专 专' 讬讜住讬 讻诇 讬诪讬 讛讬讬转讬 诪爪讟注专 注诇 诪拽专讗 讝讛 讻讗砖专 讬诪砖砖 讛注讜专 讘讗驻讬诇讛 诪砖诪注 砖注诇 住讜诪讗 讗诪专 讜诇讗 注诇 讬讜砖讘 讘讘讬转 讗驻诇 讗诇讗 砖讬砖 诇讜诪专 砖专讘讬 讬讛讜讚讛 诪讬诇转讗 讚砖讜讬讗 诇讚讬讚讬讛 讜诇专讘谞谉 拽讗诪专 砖诇讗 专讗讛 诪讗讜专讜转 诪讬诪讬讜 诇讚讬讚讬讛 谞爪专讻讛 诇讬讜砖讘 讘讘讬转 讗驻诇 诇讚讬讚讛讜 讘住讜诪讗 讙诪讜专 谞诪讬 讜专讘讬 讬讜住讬 诪讬讬转讬 诇讛 诪住讜诪讗.
讜诪讬讛讜 诪住转讘专讗 讚住讜诪讗 诇专' 讬讛讜讚讛 诪讚专讘谞谉 诪讞讬讬讘 讻诪讜 砖讻转讘 讛专讘 讘注诇 讛转讜住' 讝"诇 砖讗诐 讻谉 讗转讛 注讜砖讛 讗讬转讜 讻讗讬谞讜 讬砖专讗诇 讗诇讗 讞讻诪讬诐 讞讬讬讘讜讛讜 诪讚讘专讬讛诐 讜讗祝 注"讙 讚驻讟专 诇讬讛 专讘 讗讞讗 讘专 讬注拽讘 诪诪爪讛 讘驻' 注专讘讬 驻住讞讬诐 (驻住讞讬诐 讚祝 拽讬"讜 注"讘) 讛转诐 讞讚讗 诪爪讜讛 讛讬讗 诇驻讬讻讱 讗驻讬诇讜 诇专讘讬 讬讛讜讚讛 讞讬讬讘 诇讘专讱 诪讚讘专讬讛诐 讜讗转"诇 诇讗 讛讬讛 讞讬讬讘 诇讘专讱 讗诇讬讘讬讛 讻讚诪砖诪注 讘讬专讜砖诇诪讬 诪讻诇 诪拽讜诐 讛讬讛 讚注转讜 砖诇 专讘 讬讜住祝 砖讬拽讘诇 砖讻专 讙讚讜诇 讘讬讜转专 注诇 注砖讬讬转谉 砖诇 诪"注 砖诇讗 讘爪讜讗讛 讜讗祝 注诇 讙讘 讚诇讗 诪拽讬讬诐 诪讬诇讬 讚讘专讻讜转 讞住讬讚讗 讛讜讬 讚讻讬讜谉 砖诇讗 谞转讞讬讬讘 讘讛诐 诇诪讛 讬注讻讘讜 讞住讬讚讜转 讗讘诇 讛谞砖讬诐 讘讜讚讗讬 砖谞讜讟诇讜转 砖讻专 注诇 注砖讬讬转谉 诪爪讜转 注砖讛 砖讛讝诪谉 讙专诪讗 讻诪讜 砖讗诪专讜 讻讗谉 讙讚讜诇 讛诪爪讜讜讛 讜注讜砖讛 讬讜转专 诪诪讬 砖讗讬谞讜 诪爪讜讜讛 讜注讜砖讛 讗讘诇 诪讻诇 诪拽讜诐 砖讻专 讬砖 诇讜 讜讗注驻"讬 砖讗讬谞讜 诪爪讜讜讛 讜注讜砖讛 讗讘诇 诇讘专讱 诇讗 诪爪讬谞讜. 
讜讬砖 诪讘讬讗讬谉 专讗讬讛 砖讛谉 诪讘专讻讜转 诪讛讗 讚讙专住讬谞谉 讘驻专拽 讘转专讗 讚注讬专讜讘讬谉 讚祝 爪"讜 注"讗 诪讬讻诇 讘转 砖讗讜诇 讛讬转讛 诪谞讞转 转驻讬诇讬谉 讜诇讗 诪讬讞讜 讘讬讚讛 讞讻诪讬诐 诪砖讜诐 讚拽住讘专 谞砖讬诐 住讜诪讻讜转 专砖讜转, 讜诪砖诪注 讚诇专讘讬 讬讛讜讚讛 讚讗诪专 讗讬谞谉 住讜诪讻讜转 诪讬讞讜 讜讗诐 讗讬谞谉 诪讘专讻讜转 诇诪讛 诪讬讞讜 讗诇讗 砖"诪 讚诇专' 讬讛讜讚讛 讛讜讗 讚讗讬谞谉 诪讘专讻讜转 讜诇专讘讬 讬讜住讬 讜专' 砖诪注讜谉 讚讗诪专讬 专砖讜转 诪讘专讻讜转. 讜讗诐 转讗诪专 讗"讛 诪讗讬 诇讗 诪讬讞讜 讗讚专讘讗 讛讜讚讜 讻讚讚讬讬拽讬谞谉 讘驻住讞讬诐 讚祝 谞"讜 注"讗 诇注谞讬谉 讗谞砖讬 讬专讬讞讜 讬砖 诇讜诪专 诇讗驻讜拽讬 诪诪讗谉 讚讗诪专 诪讬讞讜 拽转谞讬 诇讗 诪讬讞讜 转讚注 讚讛讗 讛转诐 拽住"讚 诇诪讬诪专 转驻讬诇讬谉 诪爪讜转 注砖讛 砖诇讗 讛讝诪谉 讙专诪讗 讜诪砖讜诐 讛讻讬 诇讗 诪讬讞讜 讜讗讬 诇讗 诪讬讞讜 讚讜拽讗 讛讜讗 讗讚专讘讗 讛讬讛 诇讛诐 诇讛讜讚讜转 诇讛 讜诇讛讜专讜转 诇讻诇 讛谞砖讬诐 诇注砖讜转 讻讱 讗诇讗 诇讗讜 讚讜拽讗 讜讬砖 诇讚讞讜转 讚诇专' 讬讛讜讚讛 诪讬讞讜 诪砖讜诐 砖讛谞砖讬诐 讚注转谉 拽诇讜转 讜转驻讬诇讬谉 爪专讬讻讬 讙讜祝 谞拽讬 讜诇专讘讬 讬讜住讬 讜诇专讘讬 砖诪注讜谉 诇讗 诪讬讞讜 讻讬讜谉 讚专砖讜转 讛讜讗 讜诪讻诇 诪拽讜诐 砖诇讗 讘专爪讜谉 讞讻诪讬诐 讛讜讗 讜诇讚讘专讬 讛讻诇 讗讬谞谉 诪讘专讻讜转 讜讛讗 讚讗诪专讬谞谉 讗砖转讜 砖诇 讬讜谞讛 讛讬转讛 注讜诇讛 诇专讙诇 讜诇讗 诪讬讞讜 讘讬讚讛 讞讻诪讬诐 讚诪砖诪注 砖诇讗 讻专爪讜谞诐 注砖转讛 诇讗讜 诪砖讜诐 注诇讬讬转讛 讗诇讗 砖讛讬转讛 诪讘讬讗讛 注讜诇转 谞讚讘讛 讜讝诪谞讬谉 讚诪讞诇驻讗 诇讛 讘注讜诇转 专讗讬讛 讚讛讜讬 讞讜诇讬谉 诇注讝专讛 讗讬 谞诪讬 讛转诐 驻专讛住讬讗 讛讬讛 讜讗转讜 诇诪讬诪专 讚谞砖讬诐 讞讬讬讘讜转 讘专讗讬讛.
讜诪讻诇 诪拽讜诐 专"转 讝"诇 转讜拽注 注爪诪讜 讘讚讘专 讝讛 诇讜诪专 讻讬讜谉 讚专讘讬 讬讜住讬 讜专讘讬 砖诪注讜谉 住讘专讬 谞砖讬诐 住讜诪讻讜' 专砖讜转 讜诪砖诪注 讚讛诇讻转' 讻讜转讬讬讛讜 讗诐 专爪讜 诪讘专讻讜转 讛谉 讗讬 拽砖讬讗 讜讛讗 讗诪专讬谞谉 讘讬专讜砖诇诪讬 讻诇 讛注讜砖讛 讚讘专 砖讗讬谞讜 诪爪讜讜讛 讘讜 谞拽专讗 讛讚讬讜讟 讛转诐 砖注讜砖讛 讚讘专 砖讗讬谞讜 诪爪讜讜讛 诪谉 讛转讜专讛 讻诇诇 砖讛讜讗 讻诪讜住讬祝 注诇 讛转讜专讛 讗讘诇 诪讬 砖注讜砖讛 诪爪讜转 讛转讜专讛 讻转拽谞谉 讗祝 注诇 驻讬 砖诇讗 谞爪讟讜讛 讛讜讗 讘讛诐 讻讙讜谉 谞砖讬诐 诪拽讘诇讬诐 注诇讬讛谉 砖讻专 砖讻诇 讚专讻讬讛 讚专讻讬 谞讜注诐 讜讻诇 谞转讬讘讜转讬讛 砖诇讜诐 讜讛讻讬 诪住转讘专' 讻讚讗诪专讬谞谉 讗讬谉 诪注讻讘讬谉 讗转 讛谞砖讬诐 诪诇转拽讜注 讘讬"讟 讜讗注驻"讬 砖讬砖 讘转拽讬注讛 砖诇讗 诇爪讜专讱 讗讬住讜专 砖讘讜转 砖"诪 爪讜专讱 诪爪讜讛 讛讬讗 诇驻讬讻讱 讗诐 专爪讜 诇讘专讱 讗讬谉 诇诪讞讜转 讘讬讚谉 讜讗诐 转讗诪专 讜讛讬讻谉 爪讜讜谞讜 讻讚讗拽砖讬谞谉 诇注谞讬谉 谞专 讞谞讜讻讛 讻讬讜谉 讚专砖讜转 讚诪爪讜讛 讛讜讗 讜讛拽讘"讛 爪讜讛 讘诪爪讜讛 讝讜 诇讗谞砖讬诐 讞讜讘讛 诇谞砖讬诐 专砖讜转 爪讜讜谞讜 拽专讬谞讗 讘讬讛 讝讛 讚注转 专"转 讝"诇 讜诪砖诪注 讚专讘 讬讜住祝 诪诇转讗 讘注诇诪讗 拽讗诪专 诪"讚 诇讬 (讗讬谉) 讛诇讻讛 讜诇讗 诪砖讜诐 讚诪住转驻拽 讘讛 讻诇诇 (讗讬 谞诪讬) 讚讘转专 讛讻讬 (讗砖讻讞谉) 诪"讚 诇讬 讗讬谉 讛诇讻讛 讻专' 讬讛讜讚讛 讚讛讗 讗诪专 讛讙讚讛 讜拽讬"诇 诪爪讛 讘讝诪谉 讛讝讛 讚讗讜专讬讬转' 讜讗讬讛讜 诇专讜讜讞' 讚诪诇转讗 拽讗诪专 讜诪讬讚注 讬讚注 讚专讘讬 讬讛讜讚讛 讬讞讬讚 讛讜讗 讜诇讗 住讘讬专讗 诇谉 讻讜讜转讬讛 讜住转诪讗 讚驻专拽 讛讞讜讘诇 谞诪讬 讻专讘谞谉:





诪讚讗诪专讬' 爪讗讜 讜专讗讜 诪讛 注砖讛 谞讻专讬 讗讞讚 讘拽砖讜 诪诪谞讜 驻专拽诪讟讬讗 讘住' 专讘讜讗 砖讻专. 诪砖诪注 讚讛注讘专转 专讬讜讜讞 诇讗讜 讻讗讬讘讜讚 诪诪讜谉 讚诪讬 讗诇讗 讻讞住专讜谉 讻讬住 讚讘讬讟讜诇 诪诇讗讻讛 讚诪讬 讜诪讞讬讬讘 讘讬讛 讛讘谉:





专讬讟讘"讗

讻讗诇讜 讚讜讞拽 专讙诇讬 砖讻讬谞讛 驻讬专讜砖 诇驻讬 砖讗讜诪专 讗讬谉 讛砖诐 专讜讗讛 讜讗讬谉 讻讘讜讚讜 讘诪拽讜诐 讛讝讛 讜讛讜讗 讻诪砖讬讙 讙讘讜诇讜:



驻注诐 讗讞转 讘拽砖讜 诪诪谞讜 讗讘谞讬诐 讟讜讘讜转 诇讗驻讜讚. 驻讬' 诪注砖讛 讝讛 讛讬讛 讘讘讬转 砖谞讬 砖讛专讬 驻专讛 讗讚讜诪讛 砖注砖讛 诪砖讛 讛住驻讬拽讛 讻诇 讬诪讬 砖讗讬谞讜 谞注砖讬转 讗诇讗 讘砖诪讬专 讻讚讗讬转讗 讘驻' 诪讬 砖讗讞讝讜 讚讛讗 讗诪专讬谞谉 讘住讜讟讛 诪砖讞专讘 讘讬转 讛诪拽讚砖 讘讟诇 讛砖诪讬专. 讗讬讻讗 诇诪讬诪专 讚诇讗讜 诪砖讞专讘 讘讬转 专讗砖讜谉 拽讗诪专 讗诇讗 诪砖讞专讘 讘讬转 砖谞讬 讗讘诇 讘讘讬转 砖谞讬 砖诪讬专 讛讬讛 诇讬砖专讗诇:



讚讗诪专 专讘讬 讞谞讬谞讗 讙讚讜诇 讛诪爪讜讜讛 讜注讜砖讛 诪砖讗讬谞讜 诪爪讜讜讛 讜注讜砖讛. 驻讬专' 讝"诇 讟注诐 讛讚讘专 砖讝讛 砖讟谉 诪拽讟专讙讜 讻砖讛讜讗 诪爪讜讜讛 讜讝讛 讗讬谉 砖讟谉 诪拽讟专讙讜 讜诇驻讜诐 爪注专讗 讗讙专讗. 讜专讘讬谞讜 讛讙讚讜诇 讝"诇 驻讬' 砖讛诪爪讜转 讗讬谞谉 诇讛谞讗转 讛讗诇 讬转讘专讱 讛诪爪讜转 讗诇讗 诇讝讻讜转讬谞讜 讜诪讬 砖讛讜讗 诪爪讜讛 拽讬讬诐 讙讝讬专转 讛诪诇讱 讜诇驻讬讻讱 砖讻专讜 讛专讘讛 讬讜转专 诪讝讛 砖诇讗 拽讬讬诐 诪爪讜转 讛诪诇讱 诪讻诇 诪拽讜诐 讗祝 讛讜讗 专讗讜讬 诇拽讘诇 砖讻专 砖讛专讬 诪讟讜讘 诇讘讘 讜讞住讬讚讜转 讛讻谞讬住 注爪诪讜 诇注砖讜转 诪爪讜转 讛砖"讬 讜讚讜拽讗 讘诪爪讜转 砖爪讜讛 讛砖"讬 诇讗讞专讬诐 砖讬砖 诇讜 讘讛谉 专爪讜谉 讗讘诇 讛注讜砖讛 诪讗诇讬讜 诪爪讜转 砖诇讗 爪讜转讛 讘讛诐 转讜专讛 讻诇诇 讝讜 讛讬讗 砖讗诪专讜 讻诇 砖讗讬谞讜 诪爪讜讜讛 讘讚讘专 讜注讜砖讛讜 谞拽专讗 讛讚讬讜讟:



讗诪专 专讘 讬讜住祝 诪专讬砖 讛讜讛 讗诪讬谞讗 诪讗谉 讚讗诪专 诇讬 讛诇讻讛 讻专讘讬 讬讛讜讚讗 讚讗诪专 住讜诪讗 驻讟讜专 诪讻诇 讛诪爪讜转 注讘讬讚谞讗 讬讜诪讗 讟讘讗 诇专讘谞谉 讚诇讗 诪讬驻拽讚谞讗 讜注讘讬讚谞讗. 驻讬' 讜讗注"讙 讚专讘 讬讜住祝 驻讜转讞 讜谞住转诪讗 讛讜讛 讻讚讗讬转讗 讘讛讙讚讛 讻讬 讗诪专 专讘 讬讛讜讚讛 讚住讜诪讗 驻讟讜专 诪谉 讛诪爪讜转 讗驻讬诇讜 讘驻讬转讞 讜谞住转诪讗 讗诪专 讛讻讬 讻讚诪讜讻讞 谞诪讬 讘驻' 讛讞讜讘诇:



讻讬讜谉 讚砖诪讬注转讗 诇讛讗 讚讗诪专 专讘讬 讞谞讬谞讗 讙讚讜诇 讛诪爪讜讜讛 讜注讜砖讛 讬讜转专 诪诪讬 砖讗讬谞讛 诪爪讜讜讛 讜注讜砖讛 诪讚"讗 诇讬 讗讬谉 讛诇讻讛 讻专"讬 注讘讬讚谞讗 讬讜诪讗 讟讘讗 诇专讘谞谉 讛讗 讜讚讗讬 驻砖讬讟讗 诪讬诇转讗 讚诇讬转 讛诇讻转讗 讻专讘讬 讬讛讜讚讛 讚讛讗 专讘谞谉 驻诇讬讙讬 注诇讛 讜讬讞讬讚 讜专讘讬诐 讛诇讻讛 讻专讘讬诐. 讜转讜 讚住转诐 诪转谞讬转讬谉 讘驻专拽 讛讞讜讘诇 讚诇讗 讻专讘讬 讬讛讜讚讛 讗诇讗 讚专"讬 讗讬讬讚讬 讚讗诪专 诪"讚 诇讬 讛诇讻讛 讻专讘讬 讬讛讜讚讗 注讘讬讚谞讗 讬讜诪讗 讟讘讗 诇专讘谞谉 讗诪专 讛砖转讗 讚讗讚专讘讛 诪讚"讗 讚诇讬转 讛诇讻转讗 讻专讘讬 讬讛讜讚讛 注讘讬讚谞讗 讬讜诪讗 讟讘讗 诇专讘谞谉 讜讝讛 诪讘讜讗专:



讻转讘讜 讘转讜住驻讜转 讻讬 诪讻讗谉 讛讬讛 诪讘讬讗 专"转 讝"诇 专讗讬讬讛 讚谞砖讬诐 讘诪爪讜转 注砖讛 砖讛讝诪谉 讙专诪讗 砖讛诐 驻讟讜专讜转 讗诐 讘讗讜 诇注砖讜转谉 讻讬讜谉 讚拽讬讬诪讗 诇谉 谞砖讬诐 住讜诪讻讜转 专砖讜转 讜讬砖 诇讛诐 砖讻专 讗诐 专爪讜 诇讘专讱 注诇讬讛诐 诪讘专讻讜转 讜诇讗 讛讜讬讗 讘专讻讛 诇讘讟诇讛 讚讛讗 专讘 讬讜住祝 诪注讬拽专讗 诪讗谉 讚讗诪专 诇讬讛 住讜诪讗 驻讟讜专 诪谉 讛诪爪讜转 注讘讬讚 讬讜诪讗 讟讘讗 诇专讘谞谉 讜讗诐 讗讬转讗 讚讻讬 讛讜讛 驻讟讜专 诪谉 讛诪爪讜转 讗讬谞讜 诪讘专讱 注诇讬讛 讻砖注讜砖讛 讗讜转讛 讗诪讗讬 注讘讬讚 讬讜诪讗 讟讘讗 诇专讘谞谉 讛专讬 讛讜讗 诪驻住讬讚 讘专讻讜转 讜讬爪讗 砖讻专讜 讘讛驻住讚讜 讚讗诪专讬谞谉 讘讘讘讗 拽诪讗 讛讗讬 诪讗谉 讚讘注讬 诇诪讬讛讜讬 讞住讬讚讗 诇讬拽讬讬诐 诪讬诇讬 讚讘专讻讜转 讜讗驻讬诇讜 转讬诪讗 讚讛讛讜讗 讚诪讞讜讬讘 讘专讻讜转 讗讘诇 讘诪讬 砖讗讬谞讜 诪讞讜讬讘 讘讛诐 诇讗 讛驻住讬讚 讘讞住讬讚讜转讜 讻砖诇讗 讘讬专讱 讛讗 诇讗 讗驻砖专 砖讬专爪讛 专讘 讬讜住祝 诇讛驻讟专 诪谉 讛诪爪讜转 讜诇讗 讬讛讗 诇讜 专砖讜转 诇讘专讱 注诇讬讛诐 讗转 讛砖诐 讜诇讝专讜拽 讘专讻' 诪驻讬讜 讜注讚讬驻' 诇讬讛 讗讙专讗 讚诪讗谉 讚诪驻拽讬讚 讜诪讘专讱 诪讗讙专讗 讚诪讗谉 讚诇讗 诪驻拽讬讚 讜诇讗 诪讘专讱 讗诇讗 讜讚讗讬 讚专"讬 诪讘专讱 讛讬' 注诇 讛诪爪讜转 讗驻讬' 讬讛讗 驻讟讜专 诪讛诐 讜诪讬谞讛 砖讟注讬谞谉 诇谞砖讬诐 诪谉 讛诪爪讜转 砖讛诐 驻讟讜专讜转 砖讗诐 讘讗讜 诇注砖讜转谉 砖诪讘专讻讜转 注诇讬讛谉.



讜讛砖讬讘 注诇讬讜 专"讬 讘注诇 转讜住驻转 讚诪讛讗 诇讬讻讗 专讗讬讬讛 讻诇诇 砖讗驻讬' 转讗诪专 砖住讜诪讗 诇专讘 讬讛讜讚讛 讗注"驻 砖讛讜讗 驻讟讜专 诪谉 讛诪爪讜转 讚讬谉 讛讜讗 砖讬讘专讱 注诇讬讛诐 讚讗注"讙 讚驻讟讜专 诪谉 讛诪爪讜转 诪讚讗讜专讬讬转讗 讞讬讬讘 讛讜讗 诪讚专讘谞谉 讜讘讞讬讜讘讗 讚专讘谞谉 砖驻讬专 诪爪讬 诇讘专讱 讗砖专 拽讚砖谞讜 讘诪爪讜转讬讜 讜爪讜谞讜 讻讘专讻转 谞专 讞谞讜讻讛 讜诪拽专讗 诪讙讬诇讛 讻讚讗讬转讗 讘驻' 讘诪讛 诪讚诇讬拽讬谉 讗讘诇 谞砖讬诐 诪诪爪讜转 注砖讛 砖讛讝诪谉 讙专诪讗 驻讟讜专讜转 讛谉 讜讗驻讬' 诪讚专讘谞谉 讻讚诪讜讻讞 讘诪住讻转 讘专讻讜转 讙讘讬 拽讬讚讜砖 讛讬讜诐 讚讗讬 诇讗讜 讚讻转讬讘 讝讻讜专 讜砖诪讜专 讻诇 砖讬砖谞讜 讘砖诪讬专讛 讬砖谞讜 讘讝讻讬专讛 讜讛谞讬 谞砖讬 讛讜讗讬诇 讜讗讬转谞讛讜 讘砖诪讬专讛 讗讬转谞讛讜 讘讝讻讬专讛 讛讬讜 驻讟讜专讜转 诪拽讬讚讜砖 讛讬讜诐 讗驻讬诇讜 诪讚专讘谞谉 讜讻谉 诪讜讻讞 讘诪拽讜诪讜转 讗讞专讬诐 讜诇拽诪谉 讘驻讬专拽讬谉 讜讻讬讜谉 砖驻讟讜专讜转 诪讛诐 讗驻讬' 诪讚专讘谞谉 讛讗讬讱 讗讜诪专转 讗砖专 拽讚砖谞讜 讜爪讜谞讜 讛讗 讘专讻讛 诇讘讟诇讛 讛讬讗 讜讛讘讬讗 专讗讬讬讛 讚住讜诪讗 讞讬讬讘 讘诪爪讜转 诪讚专讘谞谉 讗驻讬' 诇专讘讬 讬讛讜讚讛 诪讚转谞谉 讘诪住讻转 诪讙讬诇讛 专讘讬 讬讛讜讚讗 讗讜诪专 讻诇 诪讬 砖诇讗 专讗讛 诪讗讜专讜转 诪讬诪讬讜 诇讗 讬驻专讜住 注诇 砖诪注 讛讗 专讗讛 驻讜专住 讜讗注"驻 砖讛讜讗 注讻砖讬讜 住讬诪讗 讜讗诪讗讬 讚讛讗 讗诪专 专讘讬 讬讛讜讚讛 讚住讜诪讗 驻讟讜专 诪谉 讛诪爪讜转 讜讗驻讬' 驻讜转讞 讜谞住转诪' 讗诇讗 讜讚讗讬 砖"诪 讚讻讬 驻讟专 讚讜拽讗 诪讚讗讜专讬讬转讗 讗讘诇 诪讚专讘谞谉 讞讬讜讘讗 诪讞讬讬讘 讜诇驻讬讻讱 驻讜专住 注诇 砖诪注 讜诪讜爪讬讗 讙"讻 诇讗讞专讬诐. 讜讗注"讙 讚讗诪专讬' 讘驻住讞讬诐 砖讛诪讞讜讬讘 讘讚讘专 诪讚专讘谞谉 讗讬谞讜 诪讜爪讬讗 诇讗讞专讬诐 讬讚讬 讞讜讘转讜 讗驻讬' 讘讘专讻讜转 讜诪爪讜转 讚专讘谞谉 讚讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉 讚驻专讻讬谞谉 讛转诐 讙讘讬 专讘 讬讜住祝 砖讛讬讛 注讜砖讛 讻诇 住讚专 讛驻住讞 讜诪讜爪讬讗 诇讗讞专讬诐 讜讛讬讻讬 注讘讬讚 讛讻讬 讜讛讗 讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉 讛转诐 讛讜讗 讘诪爪讜讛 讚专讘谞谉 砖讬砖 诇讛 注讬拽专 诪谉 讛转讜专讛 讚讛讗 诪爪讛 诇讚讘专讬 讛讻诇 讘讝诪谉 讛讘讬转 讚讗讜专讬讬转讗 讗讘诇 驻讜专住 注诇 砖诪注 讚诪讚专讘谞谉 诇讙诪专讬 讜诇讬转 诇讛 注讬拽专 诪谉 讛转讜专讛 讻讬讜谉 砖讛讜讗 诪讞讜讬讘 讘讛 诪讜爪讬讗 讛讜讗 诇讗讞专讬诐 讜诇诪讚谞讜 砖讛住讜诪讗 讞讬讬讘 讘诪爪讜转 讚专讘谞谉 砖诇讗 讗诪专讜 讗讬谞讜 驻讜专住 讗诇讗 讘住讜诪讗 诪注讬拽专讗 讗讘诇 驻讜转讞 讜谞住转诪讗 驻讜专住 讜讗驻' 住讜诪讗 讙诪讜专 诪注讬拽专讜 诪讘专讻转 诪讗讜专讜转 讛讬讗 讚驻讟讜专 讚讘注讬谞谉 讚谞讛谞讛 诪讛诐 诪讬 砖诪讘专讱 注诇讬讛诐 讗讘诇 讘砖讗专 诪爪讜转 讚讗讬谞谉 诇讛谞讗讛 讞讬讬讘 讚讗讬 诇讗 诪讗讬 讗讬专讬讗 讚拽转谞讬 讗讬谞讜 驻讜专住 注诇 砖诪注 讗驻讬' 诪砖讗专 诪爪讜转 谞诪讬 驻讟讜专 讗诇讗 讜讚讗讬 讚讘砖讗专 诪爪讜转 讞讬讬讘 讛讜讗 诪讚专讘谞谉:



讜讬砖 讚讜讞讬谉 讚诇注讜诇诐 住讜诪讗 驻讟讜专 诪谉 讛诪爪讜转 讗驻讬' 诪讚专讘谞谉 讜讛讛讬讗 讚诪讙讬诇讛 诇讗讜 讘住讜诪讗 讛讜讗 砖谞讜讬讬讛 讚住讜诪讗 讗驻讬诇讜 诪砖讗专 诪爪讜转 驻讟讜专 讜驻讜转讞 讜谞住转诪讗 谞诪讬 讗讬谞讜 驻讜专住 注诇 砖诪注 砖讗讬谞讜 诪讞讜讬讘 讘讚讘专 砖讬讜爪讬讗 诇讗讞专讬诐 讗诇讗 诪转谞讬' 讘讗讚诐 讘专讬讗 砖讬砖讘 讻诇 讬诪讬讜 讘讘讬转 讗驻诇 讜诇讗 专讗讛 诪讗讜专讜转 诪讬诪讬讜 讚讗祝 注诇 讙讘 讚讞讬讬讘 讘砖讗专 诪爪讜转 诪驻讟专 诪讛讗 讻讬讜谉 砖诇讗 谞讛谞讛 诪讛诐 讜讘讜讚讗讬 讚讛讻讬 驻专讬砖讜 注诇讛 讘讬专讜砖诇诪讬 讗诪专 专讘讬 讞谞讬谞讗 讘专讬讛 讚专讘讬 讛诇诇 讘讬讜砖讘 讘讘讬转 讗驻诇 讛讬讗 诪转谞讬转讗 讻讱 讗谞讜 讗讜诪专讬诐 讛讬讜砖讘 讘讘讬转 讗驻诇 诇讗 讬驻专讜住 注诇 砖诪注 讘专诐 讛讻讗 讘诇讗 专讗讜转 驻专讟 诇住讜诪讗 驻讟讜专 讛讜讗 诪讻诇 讛诪爪讜转 诇专讘讬 讬讛讜讚讛 讜讗驻讬' 驻讜转讞 讜谞住转诪讗. 诪讬讛讜 讛讗 诇讬转讗 讚讙诪' 讚讬诇谉 诇讗 住讘专 讛讻讬 讚讛转诐 讗诪专讬谞谉 讜专讘谞谉 讚讗诪专讬 诪讬 砖诇讗 专讗讛 诪讗讜专讜转 诪讬诪讬讜 驻讜专住 注诇 砖诪注 诪讗讬 讟注诪讬讬讛讜 讗诪专讬 讛讻讗 谞诪讬 讗讬转 诇讬讛 讛谞讗讛 诪谉 讛诪讗讜专讜转 诪讚转谞讬讗 讗"专 讬讜住讬 驻注诐 讗讞转 讛讬讬转讬 诪讛诇讱 讘讗砖讜谉 诇讬诇' 讜讗驻诇讛 讜专讗讬转讬 住讜诪讗 讜讗讘讜拽讛 讘讬讚讜 讜讗诪专转讬 诇讜 讘谞讬 讗讘讜拽讛 讝讜 讘讬讚讱 诇诪讛 讗诪专 讻讚讬 砖讬专讗讜谞讬 讘谞讬 讗讚诐 讜讬砖诪专讜谞讬 诪谉 讛拽讜爪讬诐. 讜诪谉 讛驻讞转讬诐. 讜诪讚讗讬讬转讬 专讗讬讛 诪注讜讘讚讗 讚专' 讬讜住讬 诇讚讘专讬 讞讻诪讬诐 诪讻诇诇 讚驻诇讜讙转讗 讚专讘讬 讬讛讜讚讛 讜专讘谞谉 讘住讜诪讗 讛讜讗 讜诇讗 讘讬讜砖讘 讘讘讬转 讗驻诇 讜砖诪注讬谞谉 诪讬谞讛 讚住讜诪讗 诇专讘讬 讬讛讜讚讛 讘砖讗专 诪爪讜转 讞讬讬讘 诪讚专讘谞谉 讜驻讜转讞 讜谞住转诪讗 讗驻讬' 讘讝讜 讞讬讬讘 诪讚专讘谞谉 讜讚讬谉 讛讜讗 讚讘砖诇诪讗 谞砖讬诐 讗注"讙 讚驻讟讜专讜转 诪诪爪讜转 注砖讛 砖讛讝诪谉 讙专诪讗 诇讙诪专讬 讜讗驻讬' 诪讚专讘谞谉 讛讗 讗讬讻讗 诪爪讜转 专讘讜转 砖讗讬谉 讛讝诪谉 讙专诪讗 讜讞讬讬讘讜转 诪讚讗讜专讬讬转讗 讗讘诇 住讜诪讗 诇专' 讬讛讜讚讛 砖讛讜讗 驻讟讜专 诪讻诇 讛诪爪讜转 讗诐 讗转讛 驻讜讟专讜 讗驻讬诇讜 诪讚专讘谞谉 注砖讬转 讗讜转讜 讻讙讜讬 讙诪讜专 讜讛讗 诇讗 讗驻砖专:



讜讬砖 砖讛讘讬讗讜 专讗讬讬讛 诇讚讘专讬 专"转 讝"诇 诪讛讛讬讗 讚讗诪专讬谞谉 讘驻专拽 讘' 讚注讬专讜讘讬谉 诪讬讻诇 讘转 讻讜砖讬 讻讜' 讛讬转讛 诪谞讞转 转驻讬诇讬谉 讜诇讗 诪讬讞讜 讘讬讚讛 讞讻诪讬诐 讚住讘专讬 诇讛讜 讻专讘讬 讬讜住讬 讚讗诪专 谞砖讬诐 住讜诪讻讜转 专砖讜转 讗讘诇 诇专讘讬 讬讛讜讚讛 讚讗诪专 讗讬谉 住讜诪讻讜转 诪讬讞讜 讜讘讜讚讗讬 讻讬 诪讬讞讜 讗诇讬讘讗 讚专讘讬 讬讛讜讚讛 讛讬讬谞讜 诪砖讜诐 讚诪讘专讻讜转 注诇讬讛谉 讚讗讬 诇讗 讗诪讗讬 诪讬讞讜 讜诪讬谞讛 讚专讘谞谉 讚住讘专讜 谞砖讬诐 住讜诪讻讜转 专砖讜转 诇讗 诪讬讞讜 讗注"驻 砖诪讘专讻转 讜拽讬讬"诇 讻专讘谞谉 讚谞砖讬诐 住讜诪讻讜转 专砖讜转 讜诪讘专讻讜转 注诇讬讛谉 讜讻讬 转讬诪讗 砖诇讗 讛讬转讛 诪讘专讻转 讜讛讗 讚诪讬讞讜 诇专讘讬 讬讛讜讚讛 诪驻谞讬 砖谞专讗讛 讻诪讜住讬祝 注诇 讛诪爪讜转 讛讗 诇讬转讗 诪讚讗诪专讬谞谉 讛转诐 注诇 讗砖转讜 砖诇 讬讜谞讛 砖注诇讛 诇专讙诇 讜诇讗 诪讬讞讜 讘讬讚' 讞讻诪讬诐 讻诇诇 讜讗诪讗讬 诇讗 诪讬讞讜 诇专讘讬 讬讛讜讚讛 诪驻谞讬 砖谞专讗讛 讻诪讜住讬祝 注诇 讛注爪讜转:



讜讬砖 砖讚讜讞讬谉 专讗讬讬讛 讝讜 讚诇注讜诇诐 诪讬讻诇 讘转 讻讜砖讬 诇讗 讛讬转讛 诪讘专讻转 注诇讬讛诐 讜诇专讘讬 讬讛讜讚讛 诪讬讞讜 诪驻谞讬 砖爪专讬讻讬 讙讜祝 谞拽讬 讻讗诇讬砖注 讘注诇 讻谞驻讬诐 讜谞砖讬诐 讗讬谞诐 谞拽讬讜转 讙讜祝 讜诇讗 谞拽讬讜转 讚注转 讜诇专讘谞谉 诇讗 诪讬讞讜 讜诇讗 讛讜讚讜 诇讛 诇讗 讛讜讚讜 砖诪讗 诇讗 讬砖诪专讜 讘讛诐 讬驻讛 讜诇讗 诪讬讞讜 讚讗驻砖专 讚讻讬讜谉 讚讛讞讝讬拽讜 讘诪爪讜转谉 谞讝讛专讜转 讘讛谉 讜讛讛讬讗 讚讗砖转讜 砖诇 讬讜谞讛 诇讗 诪讬讞讜 讗注"驻 砖讛讬转讛 诪讘讬讗讛 注讜诇转 谞讚讘讛 讜讛讜讬讗 诪讬诇转讗 讚驻专住讜诐 讜诇讗 讙讝专讜 讚诇诪讗 诪讞诇驻讗 讘注讜诇转 专讗讬讛 讻讬讜谉 讚诇讬讻讗 讞砖砖讗 讗讞专讬谞讗. 诪注转讛 讗讬谉 诇谞讜 砖讜诐 专讗讬讬讛 诇讚讘专讬 专"转 讝"诇 讗驻讬诇讜 讛讻讬 讛讚注转 诪讻专注转 砖注讬拽专 讛讚讬谉 讻讚讘专讬讜 讚讻讬讜谉 讚谞砖讬诐 住讜诪讻讜转 专砖讜转 讜讛诐 谞讜讟诇讜转 注诇讬讛谉 砖讻专 讘注砖讬讬转谉 讚讬谉 讛讜讗 砖讬讛讜 诪讘专讻讜转 讜讻讚讗讬 讛谉 诇讜诪专 讗砖专 拽讚砖谞讜 讘诪爪讜转讬讜 讜爪讜谞讜 砖讛专讬 讛诐 讘讻诇诇 讬砖专讗诇 砖诪爪讜讜讬诐 诇注砖讜转 讜讗祝 讛诐 砖讬砖 诇讛诐 专砖讜转 讜谞讜讟诇转 砖讻专 砖驻讬专 拽专讬谞谉 讘讬讛 讜爪讜谞讜 讘讻诇诇 讻诇 讬砖专讗诇 讛诇讻讱 诪讘专讻讜转 讜谞砖讻专讜转. 讜讻谉 讚注转 专讘讬谞讜 讛讙讚讜诇 讝爪"诇 讜转诇诪讬讚讜 诪讜专讬 专讘讬谞讜 讛诇讜讬 讝"诇 谞专"讜:



讜讬砖 砖诪讗讻讬诇 诇讗讘讬讜 驻住讬讜谞讬 诪驻讜专砖 讘驻讬专砖"讬 讝"诇 讻讚讘专讬 讛讬专讜砖诇诪讬:





讛诪讗讬专讬

诇注讜诇诐 转讛讗 诪讜专讗转 砖诪讬诐 讘诇讘讜 砖诇 讗讚诐 讜讬转讘讜谞谉 砖讗讬谉 讚讘专 谞注诇诐 诪诪谞讜 讻诇 讛注讜讘专 注讘讬专讛 讘住转专 注讚 砖讬讚诪讛 讜讬讗诪专 讗讬谉 讬"讬 专讜讗谞讬 讛专讬 讛讜讗 讻讗诇讜 讚讜讞拽 专讙诇讬 砖讻讬谞讛 专"诇 砖诪爪讬讬专 讘诇讘讜 讛注讚专 讻讘讜讚讜 讜讛砖讙讞转讜 诪砖诐 讜讛专讬 谞讗诪专 注讬谞讬 讬"讬 讛诪讛 诪砖讜讟讟讜转 讘讻诇 讛讗专抓 讜讻转讜讘 讛砖诪讬诐 讻住讗讬 讜讛讗专抓 讛讚讜诐 专讙诇讬 讜讻谉 讗住讜专 诇讬诇讱 讘注讝讜转 诪爪讞 诪讙讚讜诇讬 讛讞讻诪讬诐 诇讗 讛讬讜 讛讜诇讻讬诐 讗驻讬诇讜 讗专讘注 讗诪讜转 讘拽讜诪讛 讝拽讜驻讛 讜讘讙诇讜讬 讛专讗砖:



讻讘讜讚 讗讘 讜讗诐 砖讜讬诐 诪讻诇 诪拽讜诐 讻诇 砖讗诪讜 讗砖转 讗讘讬讜 讜诪爪讜转 砖谞讬讛诐 讘讗讛 注诇讬讜 讻讗讞转 讬拽讚讬诐 讻讘讜讚 讗讘讬讜 诪驻谞讬 砖讛讜讗 讜讗诪讜 讞讬讬讘讬谉 讘讻讘讜讚 讗讘讬讜 讛讗 讻诇 砖讗讬谉 讗诪讜 讗砖转 讗讘讬讜 讻讙讜谉 砖谞转讙专砖讛 讗讜 砖诇讗 讛讬转讛 讗砖转讜 诪注讜诇诐 讬砖转讚诇 讻诪讛 砖讬讜讻诇 诇注砖讜转 诪爪讜转诐 讻讗讞转 讻讙讜谉 讗诐 讬砖讗诇讜 诪诪谞讜 讚讘专 讗讞讚 讬砖讬诐 诇驻谞讬讛诐 讻讗讞转 讜讗诐 讗讬 讗驻砖专 诇讬注砖讜转 讻讗讞转 讬拽讚讬诐 讗转 讛诪讝讚诪谉 讜讗诇 讬注讘讜专 注诇 讛诪爪讜转 讻讱 讛讬讗 砖讬讟转谞讜 讜诪驻谞讬 砖讗谞讜 讙讜专住讬诐 讻讗谉 诪讘讬谉 专讬住讬 注讬谞讬讱 谞讻专 砖讘谉 讙专讜砖讛 讗转讛 转谉 诇讛诐 诪讬诐 讘住驻诇 讜拽注拽注 诇讛诐 讻转专谞讙诇讬谉 讜诪讻诇 诪拽讜诐 讬砖 讙讜专住讬谉 诪讘讬谉 专讬住讬 注讬谞讬讱 谞讻专 砖讘谉 讗诇诪谞讛 讗转讛 讻诇讜诪专 砖讛诐 讗讚诪讜转 讜专讻讜转 诪专讜讘 讛讘讻讬 讜讻讚专讱 砖讗诪专讜 讘诪讜注讚 拽讟谉 砖讛讬讛 专讘谉 讙诪诇讬讗诇 砖讜诪注 拽讜诇讜 讜讘讜讻讛 注讚 砖谞砖专讜 专讬住讬 注讬谞讬讜 讜讗祝 讝讛 讛讬讛 讻谉 讜诇驻讬讻讱 讗诪专 诇讜 诪讘讬谉 专讬住讬 注讬谞讬讱 谞讻专 砖讘谉 讗诇诪谞讛 讗转讛 讜讗诐 讻谉 讗讬 讗转讛 砖讜讗诇 诇爪讜专讱 讜讗讬谞讬 谞讝拽拽 诇讛砖讬讘 讗诇讗 砖诪讻诇 诪拽讜诐 讚专讜砖 讜拽讘诇 砖讻专 讜讻诇 砖讗讬专注 讻谉 讛讟诇 诇驻谞讬讛诐 讜讻讜' 讻诇讜诪专 诇驻讬 砖讗诇转讱 专讗讜讬 诇讱 诇注砖讜转 讻谉 讜讛讚讘专讬诐 诪专讗讬谉 讻讚注转 专讗砖讜谉 砖讗讬谉 专讬住讬 注讬谞讬诐 诪注讬讚讜转 砖讘讻讛 注诇 讗讘讬讜 讜砖诪讗 注诇 诪转 讗讞专 讛讜讗 讘讜讻讛 讜注讜讚 砖诇讗 谞讗诪专 诪注讜诇诐 诪讘讬谉 专讬住讬 注讬谞讬讱 谞讬讻专 讗诇讗 注诇 讚诪讬讜谉 讛注谞讬谞讬诐 诇讗 注讬谞讬诐 诪诪砖 讜诪讻诇 诪拽讜诐 讬砖 诪驻专砖讬谉 诪讘讬谉 专讬住讬 注讬谞讬讱 谞讻专 砖讘谉 讗诇诪谞讛 讗转讛 讻诇讜诪专 砖讗转讛 驻拽讞 讜讻诪讜 砖讗诪专讜 讘驻专拽 讞诇拽 讛讛讜讗 讬转诪讗 讘专 讗专诪诇转讗 拽讟诇讬谞讛讜 诇讻诇讛讜 砖住转诐 讘谞讬 讗诇诪谞讛 谞讻谞注讬诐 讜诪转讙讚诇讬诐 讘驻拽讞讜转 讜讬砖 诪驻专砖讬诐 砖讘谉 讗诇诪谞讛 讗转讛 砖谞砖讗转 诇讘注诇 讜讗转讛 砖讜讗诇 讘讬谉 讗诪讱 诇讘注诇 讗诪讱 砖讗讚诐 讞讬讬讘 讘讻讘讜讚讜 讙诐 讻谉 讻讚讻转讜讘 讗转 讗诪讱 诇专讘讜转 讘注诇 讗诪讱 讜讘讝讜 讜讚讗讬 讛讟诇 诇讛诐 讜讻讜' 讛讗 讗讘 诪诪砖 讗讘 拽讜讚诐:



讻讘讜讚 讗讘 讜讗诐 讗讬谉 诇讜 砖讬注讜专 讜诇讗 注讜讚 讗诇讗 砖讗祝 讗讜诪讜转 讛注讜诇诐 砖讗讬谉 诪爪讜讜讬谉 讘讜 诪拽讬讬诪讬诐 讗讜转讜 讘诇讗 砖讬注讜专 诪注砖讛 讛讬讛 讘讙讜讬 讗讞讚 讘讗砖拽诇讜谉 砖讘拽砖讜 诪诪谞讜 驻专拽诪讟讬讗 讘砖砖讬诐 专讘讜讗 砖讻专 讜讛讬讛 诪驻转讞 诪讜谞讞 转讞转 诪专讗砖讜转讬讜 砖诇 讗讘讬讜 砖讛讬讛 讬砖谉 讜诇讗 爪讬注专讜 诇注讜专专讜 讜讗祝 驻注诐 讗讞转 讛讬讛 诇讘讜砖 住讬讚拽讬谉 砖诇 讝讛讘 讜讬讜砖讘 讘讬谉 讙讚讜诇讬 专讜诪讬 讜讘讗讛 讗诪讜 讜拽专注转讜 诪诪谞讜 讜讟驻讞讛 诇讜 注诇 专讗砖讜 讜讬专拽讛 诇讜 讘驻谞讬讜 讜诇讗 讛讻诇讬诪讛 讜驻注诐 讗讞专转 讘拽砖讜 诪诪谞讜 讗讘谞讬诐 诇讗驻讜讚 讘砖诪讜谞讬诐 专讘讜讗 砖讻专 讜讛讬讛 诪驻转讞 诪讜谞讞 转讞转 诪专讗砖讜转讬讜 砖诇 讗讘讬讜 讜诇讗 爪讬注专讜 诇砖谞讛 讗讞专转 谞转谉 诇讜 讛拽讘"讛 砖讻专讜 讘注讜诇诐 讛讝讛 谞讜诇讚讛 诇讜 驻专讛 讗讚讜诪讛 讘注讚专讜 谞讻谞住讜 讞讻诪讬 讬砖专讗诇 讗爪诇讜 讗诪专 诇讛诐 讬讜讚注 讗谞讬 砖讗诐 讗谞讬 诪讘拽砖 诪讻诐 讻诇 诪诪讜谉 砖讘注讜诇诐 讗转诐 谞讜转谞讬诐 诇讬 讗讘诇 讗讬谞讬 诪讘拽砖 讗诇讗 讗讜转讜 诪诪讜谉 砖讛驻住讚转讬 讘砖讘讬诇 讗讘讗 讜谞转谞讜讛讜 诇讜 讜讚讘专 讝讛 讗转讛 爪专讬讱 诇驻专砖 砖讘诪拽讚砖 砖谞讬 讛讬讛 砖讛专讬 讘诪拽讚砖 专讗砖讜谉 诇讗 注砖讜 讗诇讗 驻专讛 专讗砖讜谞讛 讜讻诪讜 砖讗诪专讜 砖诪讬诪讜转 诪砖讛 讜注讚 注讝专讗 诇讗 注砖讜 驻专讛 讜讗讞专 砖讻谉 诇诪讚转 诇驻讬 讚专讻讱 砖讗祝 讗讘谞讬 讗驻讜讚 诇讗 讘讟诇讜 讘讘讬转 砖谞讬 讗注"驻 砖讘讟诇讜 讗讜专讬诐 讜转讜诪讬诐 讜讗讘谞讬 讗驻讜讚 诪砖讜诐 讗讜专讬诐 讜转讜诪讬诐 谞拽讘注讜 诪讻诇 诪拽讜诐 讻诇 诪讛 砖讛讬讛 讘讬讚诐 诇拽讬讬诐 拽讬讬诪讜 讜讻谉 讗注"驻 砖讘讟诇 讛砖诪讬专 讜讛砖诪讬专 讛讬讛 讘讗 诇讞讜拽 讗转 砖诪讜转 讘谞讬 讬砖专讗诇 注诇 讛讗讘谞讬诐 讗驻砖专 砖诇讗 讞拽拽讜诐 讜诪讛 砖讛讬讛 讘讬讚诐 诇注砖讜转 注砖讜:



讙讚讜诇 讛诪爪讜讛 讜注讜砖讛 诪诪讬 砖讗讬谞讜 诪爪讜讛 讜注讜砖讛 讜诪讻诇 诪拽讜诐 讘诪爪讜讜转 砖讗讚诐 诪讘专讱 注诇讬讛诐 讗诐 讘讗 诪讬 砖讗讬谞讜 诪爪讜讛 诇注砖讜转诐 讬砖 诪讬 砖讗讜诪专 砖爪专讬讱 诇讘专讱 注诇讬讛诐 讗讞专 砖讛讜讗 讘讻诇诇 讛讚转 讻讙讜谉 谞砖讬诐 讜诪讘讬讗讬谉 专讗讬讛 诪诪讛 砖讗诪专讜 讻讗谉 讗诪专 专讘 讬讜住祝 诪专讬砖 讛讜讛 讗诪讬谞讗 诪讗谉 讚讗诪专 诇讬 讛诇讻讛 讻专' 讬讛讜讚讛 讚讗诪专 住讜诪讗 驻讟讜专 诪谉 讛诪爪讜转 注讘讬讚谞讗 讬讜诪讗 讟讘讗 诇专讘谞谉 讗诪讬谞讗 诇讗 诪讬驻拽讬讚谞讗 讜注讘讬讚谞讗 讛砖转讗 讚砖诪注讬转讛 诇讛讗 讚讗诪专 专' 讞谞讬谞讗 讙讚讜诇 讛诪爪讜讜讛 讜注讜砖讛 诪诪讬 讜讻讜' 诪讗谉 讚讗诪专 诇讬 讗讬谉 讛诇讻讛 讻专' 讬讛讜讚讛 注讘讬讚谞讗 讬讜诪讗 讟讘讗 诇专讘谞谉 讜讚讗讬 专讘 讬讜住祝 诪讘专讱 讛讬讛 注诇讬讛诐 讜讗注"驻 砖讛讬讛 讬讜讚注 讘注爪诪讜 砖驻讟讜专 砖讗诐 转讗诪专 讘诇讗 讘专讻讛 讛讬讗讱 讗诪专 讗讞专 讻谉 诪讗谉 讚讗诪专 诇讬 讗讬谉 讛诇讻讛 讜讻讜' 讗讚专讘讛 讛讬讛 诇讜 诇讛爪讟注专 注诇 砖注砖讗谉 讘诇讗 讘专讻讛 讜注讜讚 砖讘讜讚讗讬 专讘 讬讜住祝 讻讞讻诪讬诐 讛讬讛 住讘讜专 讜讘转讜专转 讞讬讜讘 讛讬讛 注讜砖讛 讗转 讛诪爪讜转 讜讛讬讛 讗讜诪专 砖专讜爪讛 讛讬讛 诇注砖讜转诐 讘谞讚讘转 诇讘 讘诇讗 讞讬讜讘 讜讗诐 砖诇讗 讘讘专讻讛 讛讬讗讱 讛讬讛 谞讜讞 诇讜 讘讻讱 讜诪讻诇 诪拽讜诐 讬砖 诪驻专砖讬诐 砖诇讗 讗诪专 专' 讬讛讜讚讛 住讜诪讗 驻讟讜专 讗诇讗 诪讚讗讜专讬讬转讗 讛讗 诪讚专讘谞谉 讞讬讬讘 讜诪讻讬讜谉 砖讛讜讗 讞讬讬讘 诪讚专讘谞谉 讜讚讗讬 爪专讬讱 诇讘专讱 讗讘诇 谞砖讬诐 砖驻讟讜专讜转 讗祝 诪讚专讘谞谉 讗讬谉 诇讛谉 诇讘专讱 讜讗诐 讘专讻讜 注讘专讜 注诇 诇讗 转砖讗 讜讻谉 讻转讘讜 讙讚讜诇讬 讛诪讞讘专讬诐 讗讘诇 讻诇 专讘谞讬 爪专驻转 诪转讬专讬谉 诇讘专讱 讜讻讘专 讻转讘谞讜 讚注转谞讜 诪注谞讬谉 讝讛 讘诪拽讜诪讜转 讘住讚专 诪讜注讚:



讻砖诐 砖讗讚诐 讞讬讬讘 诇讻讘讚 讗转 讗讘讬讜 讜讗转 讗诪讜 专"诇 诇讛讗讻讬诇 讜诇讛砖拽讜转 诇讛诇讘讬砖 讜诇讻住讜转 诇讛讻谞讬住 讜诇讛讜爪讬讗 讻诪讜 砖讛转讘讗专 讻讱 讞讬讬讘 诇讻讘讚诐 讘讻诇 诪讬谞讬 讻讘讜讚 讜讝讛讜 诪谉 讛讚讘专讬诐 砖讗讬谉 诇讛诐 砖讬注讜专 诇诪注诇讛 讗诇讗 砖讗诐 专讜讗讛 砖讻讘讜讚讜 拽砖讛 讘注讬谞讬讛诐 诪驻谞讬 砖讛讜讗 讘注讬谞讬讛诐 讬转专 诪讚讗讬 讜专爪讛 诇诪砖讜讱 讬讚讜 讻驻讬 专爪讜谞诐 专砖讗讬 讜诇讗 注讜讚 讗诇讗 讗驻讬诇讜 专爪讜 讛诐 诇注讘讚讜 讜诪讻讬专 讘讛诐 砖讻讱 讛讬讗 专爪讜谞诐 讬拽讘诇 讜讛讻诇 诇驻讬 诪讛 砖注讬谞讬讜 专讜讗讜转 讘转诇诪讜讚 讛诪注专讘 讗诪专讜 讗诪讜 砖诇 专' 讟专驻讜谉 讬专讚讛 诇讟讬讬诇 诇转讜讱 讞爪讬专讛 讘砖讘转 讜谞驻住拽 拽讜专讬讗拽讜谉 砖诇讛 讜讛谞讬讞 专' 讟专驻讜谉 砖转讬 讬讚讬讜 转讞转 驻专住讜转讛 讜讛诇讻讛 注诇 讙讘谉 注讚 砖讛讙讬注 诇诪讟转讛 驻注诐 讗讞转 讞诇讛 讜谞讻谞住讜 讞讻诪讬诐 诇讘拽专讜 讗诪专讛 诇讛诐 讛转驻诇诇讜 注诇讬讜 砖讛讜讗 谞讜讛讙 注诪讬 讻讘讜讚 讬讜转专 诪讚讗讬 讗诪专讜 诇讛 诪讛讜 注讘讬讚 诇讱 转谞讗 诇讜谉 注讜讘讚讗 讗讙讬讘讜谞讛 专"诇 讛砖讬讘讜讛 讗驻讬诇讜 注砖讛 讻谉 讗诇祝 讗诇驻讬 讗诇驻讬诐 诇讗 讛讙讬注 诇讞爪讬 讻讘讜讚 讜讘讛驻讱 讝讛 讗诪专讜 讗诪讜 砖诇 专' 讬砖诪注讗诇 拽讘诇讛 注诇讬讜 诇专讘讜转讬谞讜 讙注专讜 讘讬砖诪注讗诇 讘谞讬 砖讗讬谞讜 谞讜讛讙 讘讬 讻讘讜讚 谞转讻专讻诪讜 驻谞讬讛诐 讗诪专讜 讗讬驻砖专 专' 讬砖诪注讗诇 诪讬拽诇 讘讻讘讜讚 讗讘讜转 讗诪专讜 诇讛 诪讛 注讘讬讚 诇讬讱 讗诪专讛 讻讚 谞驻讬拽 诪讘讬转 讜注讚讗 讗谞讗 讘注讬讗 诪住讞讬讗 专讙诇讜讬 讜诇讗 砖讘讬拽 诇讬 讜讘拽爪转 讙讬专住讗讜转 讘注讬谞讗 诪住讞讬 专讙诇讜讬 讜诪砖转讬 诪讬讗 讜讗讬谞讛 诪讬讜砖专转 讗诪专讜 诇讬讛 讛讜讗讬诇 讜讛讬讗 专爪转讛 专爪讜谞讛 讝讛讜 讻讘讜讚讛 讗诪"专 诪讜谞讗 讬讗讜转 讟讞讜谞讬讗 讗诪专讬谉 讻诇 讘专 谞砖 讜讘专 谞砖 讝讻讜转讬讛 讙讜 拽讜驻住讬讛 讗讬诪讬讛 讚专' 讟专驻讜谉 讗诪专讛 讛讻谉 讜讗讙讬讘讜谞讛 讗讻谉 讜讗讬诪讬讛 讚专' 讬砖诪注讗诇 讗诪专讛 讛讻谉 讜讗讙讬讘讜谞讛 讛讻谉 专' 讝注讬专讗 讛讜讗 诪爪讟注专 讜讗诪专 讛诇讜讗讬 讚诇讬讛讜讬 诇讬 讗讘讗 讜讗讬诪讗 讜讗讜拽专讬谞讜谉 讜讗讬专讜转 讙谉 注讚谉 讻讚 砖诪注 讗诇讬谉 转专讬谉 讗讜诇驻谞讬讛 讗诪专 讘专讬讱 专讞诪谞讗 讚诇讗 砖讘拽 诇讬 讗讘讗 讜讗讬诪讗 诇讗 讻专' 讟专驻讜谉 讛讜讬谞讗 讬讻讬诇 注讘讬讚 讜诇讗 讻专' 讬砖诪注讗诇 讛讜讬谞讗 诪拽讘诇:



讜讻谉 讞讬讬讘 诇讻讘讚诐 讛专讘讛 讘讚讘专讬诐 讜诇讗 注讜讚 讗诇讗 砖讗诐 注砖讛 诇讛诐 讻诇 诪讬谞讬 讻讘讜讚 砖讘注讜诇诐 讜讛讬讛 诪拽诇讛 讗讜转诐 讘讚讘专讬诐 讬爪讗 砖讻专讜 讘讛驻住讚讜 讜拽驻讞讜 讜讻诇 讛诪讻讘讚 讘讚讘专讬诐 讜诇讗 讻讘讚 讘诪注砖讛 讗诇讗 诪注讟 诪爪讚 诪讬注讜讟 讛讬讻讜诇转 讗讜 讗祝 砖讛讟专讬讞讜 讘诪诇讗讻讛 讚专讱 讻讘讜讚 讜转讜注诇转 砖讻专讱 讻驻讜诇 诇讜 讚专讱 爪讞讜转 讗诪专讜 讬砖 诪讗讻讬诇 诇讗讘讬讜 驻住讬讜谞讬 讜讟讜专讚讜 诪谉 讛注讜诇诐 讜讬砖 诪讟讞讬谞讜 讘专讞讬诐 讜诪讘讬讗讜 诇讞讬讬 讛注讜诇诐 讛讘讗 讜驻讬专砖讜 注谞讬谉 讝讛 讘转诇诪讜讚 讛诪注专讘 砖诪注砖讛 讛讬讛 讘讗讞讚 砖讛讬讛 讚专讻讜 诇爪讜讚 讜讛讬讛 诪讘讬讗 转诪讬讚 驻住讬讜谞讬谉 讜砖讗专 诪讬谞讬 注讜驻讜转 讜诪讗讻讬诇 诇讗讘讬讜 讜讻砖讛讬讛 讗讘讬讜 砖讜讗诇讜 讘谞讬 讗诇讜 诪谞讬谉 诇讱 讛讬讛 诪拽诇讛讜 讘讚讘专讬诐 讜讗讜诪专 诇讜 住讘讗 讗讻讜诇 讜讚讜砖 讻诇讘讬讗 讗讻诇讬谉 讜诪讜讚砖讬谉 讜讛专讬 讝讛 诪讗讻讬诇 诇讗讘讬讬 驻住讬讜谞讬 讜讟讜专讚讜 诪谉 讛注讜诇诐 讜讻谉 驻讬专砖讜 讘讗讞讚 砖讛讬讛 讗诪谞讜转 砖诇讜 讟讞讬谞转 专讬讞讬诐 讜谞讝讚诪谉 砖讛讝注讬拽 讛诪诇讱 讗转 讞讬讬诇讬讜 讜拽专讗讜 诇讗讘讬讜 砖诇 讝讛 讛讟讜讞谉 诇讬诇讱 讜诪爪讚 砖专讗讛 讛讘谉 讟讜专讞 讛讚专讱 讞诪诇 注诇讬讜 讜讗诪专 诇讜 讗讘讗 讛讬讛 讗转讛 讘诪拽讜诪讬 诇讟讞讜谉 讜诇讝讜谉 讗转 注爪诪讱 讜讗谞砖讬 讘讬转讬 讜讗谞讬 讗诇讱 讘诪拽讜诪讱 诇爪讘讗 讜砖诪讞 讛讝拽谉 注诇 砖讛爪讬诇讜 诪讟讜专讞 讛讚专讱 讜注砖讛 讻讚讘专讬讜 讜讛专讬 讝讛 诪讟讞讬谞讜 讘专讬讞讬诐 讜诪拽讬讬诐 诪爪讜转 讻讘讜讚 讗讘 讜谞诪爪讗 诪讟讞讬谞讜 讜诪讘讬讗讜 诇讞讬讬 讛注讜诇诐 讛讘讗 讜诇砖讜谉 转诇诪讜讚 讛诪注专讘 讘讝讛 讬砖 诪讗讻讬诇 诇讗讘讬讜 驻讟讜诪讜转 讜诪讜专讬讚讜 诇讙讬讛讬谞诐 讜讬砖 讻讜讚谞讜 讘专讞讬诐 讜讬讜专砖 讙谉 注讚谉 讞讚 讘专 谞砖 诪讗讻讬诇 驻讟讜诪讬谉 讗诪专 诇讬讛 讗讘讜讬 讘专讬 讗讬诇讬谉 诪谞谉 诇讱 讗诪专 诇讬讛 住讘讗 住讘讗 讗讻讬诇 讜讚讜砖 讻诇讘讬讗 讗讻诇讬谉 讜诪讜讚砖讬谉 谞诪爪讗 诪讗讻讬诇讜 驻讟讜诪讜转 讜讬讜专砖 讙讛讬谞诐 讻讬爪讚 讻讜讚谞讜 诇专讞讬诐 讜讬讜专砖 讙谉 注讚谉 讞讚 讘专 谞砖 讛讜讛 讟讞讬谉 讘专讞讬讗 讗转讜 爪诪讜转 诇讟讞谞谞讬讗 专"诇 讛讝注讬拽讜 讘谞讬 讗诪谞讜转 讛讟讞讬谞讛 诇讞讬讬诇讜转 砖诇 诪诇讱 诇诪诇讞诪讛 讜拽讘爪讜诐 注诇 讻讱 讗诪专 诇讬讛 讗讘讗 讝讬诇 讟讞讜谉 转讞讜转讜讬 讗讬诪讟讬转 诪讘讝讬讗 讟讘 讗谞讗 讜诇讗 讗转 讗讬 诪讟讬转 诪讬诇拽讬 讟讘 诇讬 讗谞讗 讜诇讗 讗转 谞诪爪讗 讻讜讚谞讜 诇专讞讬诐 讜讬讜专砖 讙谉 注讚谉:





转讜住驻讜转 专讗"砖

讙诪专讗 讘拽砖讜 讗讘谞讬 讗驻讜讚 [讜讻讜']. 讘讘讬转 砖谞讬 讛讬讛 讚讗诇讜 讘讘讬转 专讗砖讜谉 诇讗 注砖讜 驻专讛 讗讚讜诪讛 讚注讝专讗 注砖讛 讛砖谞讬讬讛. 转讬' 讚讛讗 讗讘谞讬 讗驻讜讚 讘注讬 砖诪讬专 讻讚讗诪专讬谞谉 讘专讬砖 诪讬 砖讗讞讝讜 砖诪讬专 讚讗讬讬转讬 诪砖讛 诇讗讘谞讬 讗驻讜讚 讜讘住讜讟讛 转谞谉 诪砖诪转讜 谞讘讬讗讬诐 讗讞专讜谞讬诐 讘讟诇讜 讗讜专讬诐 讜转讜诪讬诐 讜诪砖讞专讘 讘讬转 讛诪拽讚砖 讘讟诇 砖诪讬专 讜爪"诇 讚讘诪拽讚砖 砖谞讬 拽讗诪专 讜讻谉 诪讜讻讬讞 诪讚拽讗诪专 讘诪拽讚砖 住转诐 讜讘讙诪' 讚拽转谞讬 讻砖讞专讘 诪拽讚砖 专讗砖讜谉 讗诪讬诇转讬 讗讞专讬转讬 讜讗"转 讗讬 讘讘讬转 砖谞讬 讛讜讛 砖诪讬专 讛讬讻讬 拽讗诪专 讘诪住' 注"讝 讙讘讬 讗讘谞讬 讗驻讜讚 (谞"讗 讗讘谞讬 诪讝讘讞) 砖砖拽爪讜诐 讗讘谞讬 讬讜谉 讛讬讻讬 诇注讘讬讚 诇转讘专讬谞讛讜 讗讘谞讬' 砖诇讬诪讜转 讗诪专 专讞' 诇讬谞住专讬谞讛讜 诇讗 转谞讬祝 注诇讬讛诐 讘专讝诇 讗诪专 专讞', 讜诪讗讬 拽讜砖讬讗 诇注讘讬讚 注"讬 砖诪讬专 讜讬"诇 讚砖诪讬专 讗讬谞讜 注讜砖讛 讗讜转诐 砖诇讬诪讜转 讚讗驻讬' 讞讙讬专转 爪驻讜专谉 驻住讜诇 讘诪讝讘讞 讻讚讗诪专讬' 讘驻"拽 讚讞讜诇讬谉 讜讗讬 讗驻砖专 诇注砖讜转诐 讞诇拽讬诐 讻讬 讗诐 注"讬 讘专讝诇:



讜讛讬讛 诪驻转讞 诪讜谞讞 讜讻讜'. 讜讗"转 诇诪"讚 诪砖诇 讗讘 讗诪讗讬 诇讗 讛拽讬爪讜 诪砖谞转讜 讜讛诇讗 讗讬谉 讛讘谉 讞讬讬讘 诇讻讘讚讜 诪砖诇 注爪诪讜 讜讬"诇 讚砖讗谞讬 讛讻讗 讚诇讗 讛驻住讬讚 讗讘讬讜 讗诇讗 砖诪砖讱 讬讚讜 诪讗讜转讜 专讬讜讞 砖诇讜 讜注讬"诇 讚谞讛讬 讚讗讬谞讜 讞讬讬讘 诇讻讘讚讜 诪砖诇讜 诪"诪 讗住讜专 诇爪注专讜 讘砖讘讬诇 讗讜转讜 专讬讜讞:



讙讚讜诇 讛诪爪讜讛 讜注讜砖讛 讗注"讙 讚讗诪专讬' 讘讞讙讬讙讛 诪砖诇 诇诪诇讱 砖讗诪专 诇注讘讚讜 诇讛砖讻讬诐 诇驻转讞讜 诇诪讬 讬砖 诇讜 诇讛讞讝讬拽 讟讜讘讛 讬讜转专 诇谞砖讬诐 砖讗讬谉 讚专讻谉 诇讛砖讻讬诐 讻讗谞砖讬诐 讚诇讗 讚诪讬 诇讛讱 讚讛转诐 砖谞讬讛谉 诪爪讜讜讬谉 讜诪讬 砖讗讬谉 讚专讻讜 注讚讬祝 讟驻讬 讻砖讛讜讗 注讜砖讛 讜讛讬讬谞讜 讟注诪讗 讚诪讬 砖诪爪讜讜讛 讜注讜砖讛 注讚讬祝 诇驻讬 砖讚讜讗讙 讜诪爪讟注专 转讚讬专 砖讬专讗 砖诪讗 讬注讘讬专 讜爪专讬讱 诇讻讜祝 讗转 讬爪专讜 讬讜转专 诪诪讬 砖讗讬谞讜 诪爪讜讜讛 砖讗诐 讬专讗 讬谞讬讞 讜注讜讚 砖讗讬谉 讛拽讘"讛 爪专讬讱 讻诇讜诐 诇讻诇 讛诪爪讜讜转 讗诇讗 砖讗讜诪专 讜谞注砖讛 讻专爪讜谞讜 讛讬诇讻讱 讛诪爪讜讛 讜注讜砖讛 讛讜讗 注讜砖讛 专爪讜谉 拽讜谞讜 讗讘诇 诪讬 砖讗讬谞讜 诪爪讜讛 讜注讜砖讛 诇讗 砖讬讬讱 诇讜诪专 注讜砖讛 专爪讜谞讜 砖讛专讬 诇讗 爪讜讛 诇讜 讻诇讜诐 讜诪"诪 讬砖 砖讻专:



诇讗 诪驻拽讬讚谞讗 讜注讘讬讚谞讗 诪讻讗谉 诪讚拽讚拽 专"转 砖讛谞砖讬诐 讬讻讜诇讬诐 诇讘专讱 注诇 讻诇 诪爪讜转 注砖讛 砖讛讝诪谉 讙专诪讗 讗注"讙 讚驻讟讬专讬 诇讙诪专讬 讜讗驻讬' 诪讚专讘谞谉 诇讗 诪讞讬讬讘讬 讻讚诪讜讻讞 讘诪' 讘专讻讜转 [讘驻'] 诪讬 砖诪转讜 诪讜讟诇 讙讘讬 谞砖讬诐 讞讬讬讘讜转 讘拽讬讚讜砖 讚讘专 转讜专讛 讜讗讬谉 讻讗谉 诪砖讜诐 诇讗 转砖讗 (讛讬诇讻讱 讻讬讜谉 砖诪转讻讜讜谞讜转 诇讘专讻讛) 讗转 砖诐 讛' 诇驻讬 砖诪讘专讱 讘专讻讛 砖讗讬谞讜 爪专讬讻讛 讚讛讱 讚专砖讗 讗住诪讻转讗 讘注诇诪讗 讛讬讗 讚讛讗 讗诪专讬' 讘驻' 诪讬 砖诪转讜 住驻拽 拽专讗 (讗诪转) [拽"砖] 住驻拽 诇讗 拽专讗 讬讞讝讜专 讜讬拽专讗 讜诇讗 讗诪专讬' 诪住驻讬拽讗 诪砖讜诐 诇讗 转砖讗 讛讬诇讻讱 讻讬讜谉 砖诪转讻讜讜谞讜转 诇讘专讻讛 讗讬谉 讻讗谉 诪砖讜诐 诇讗 转砖讗 讚讗讬 诇讗讜 讛讻讬 讘诪讛 讛讬讛 砖诪讞 专讘 讬讜住祝 讜讛诇讗 讛讬讛 诪驻住讬讚 讻诇 讛讘专讻讜转 讻讜诇谉 讘专讻转 爪讬爪讬转 讜转驻讬诇讬谉 讜讻诪讛 讘专讻讜转 讜讗诪专讬' 讘驻' 讛诪谞讬讞 讛讗讬 诪讗谉 讚讘注讬 诇诪讛讜讬 讞住讬讚讗 诇讬拽讬讬诐 诪讬诇讬 讚讘专讻讜转 讜注讜讚 讛讘讬讗 专讗讬讛 诪讛讗 讚讗诪专讬' 讘驻' 讘转专讗 讚注讬专讜讘讬谉 讚诪讬讻诇 讘转 砖讗讜诇 讛讬转讛 诪谞讞转 转驻讬诇讬谉 讜诇讗 诪讬讞讜 讘讬讚讛 讞讻诪讬诐 诇专' 讬讜住讬 讚讗诪专 谞砖讬诐 住讜诪讻讜转 专砖讜转 讗讘诇 诇专讘讬 讬讛讜讚讛 讚驻诇讬讙 注诇讬讛 讛转诐 诪讬讞讜 讜诪住转讘专讗 诇讜诪专 诪讛 砖诪讬讞讜 诪驻谞讬 砖讛讬转讛 诪讘专讻转 砖"诪 诇专' 讬讜住讬 砖专讬 诇讘专讜讻讬. 讜注讜讚 讛讘讬讗 专讗讬讛 诪讛讗 讚讗诪专 专讘 讗讞讗 讘注专讘讬 驻住讞讬诐 住讜诪讗 驻讟讜专 诪诇讜诪专 讛讙讚讛 讜驻专讬讱 (讜讗诪专) [诇讬' 讜讛讗诪专] 专讘 讗讞讗 砖讗诇转讬谞讛讜 诇专讘谞谉 讚讘讬 专讘 砖砖转 诪讗谉 讗诪专 讗讙讚转讗 讘讬 专讘 砖砖转 专讘 砖砖转 讜讘讬 专讘 讬讜住祝 专讘 讬讜住祝 讜诪讜讻讞 讛转诐 讚诇讗 驻专讬讱 讗诇讗 诪诪讛 砖诪讜爪讬讗讬诐 诇讗讞专讬诐 讗讘诇 诪讛 砖诪讘专讻讜转 讛诐 注爪诪诐 诇讗 拽' 诇讬讛 讗注"讙 讚讗讬讻讗 讘专讻讛 讚讗砖专 讙讗诇谞讜. 诪讬' 讗讬谉 讝讜 专讗讬讛 讚注讚讬驻讗 诪讬谞讛 砖专讬 讜注讜讚 讚讘讘专讻转 讗砖专 讙讗诇谞讜 诇讬讻讗 讜爪讬讜谞讜 讗讘诇 转讬' 讚讛讬讗讱 讗诪专 讜爪讜谞讜 讘诪讬诇转讗 讚诇讗 诪讞讬讬讘讗 诇讗 诪讚讗讜专讬讬转讗 讜诇讗 诪讚专讘谞谉 讜讙诐 谞专讗讛 讚诪住讜诪讗 讗讬谉 讻"讻 专讗讬讛 讚住讜诪讗 诪讬讞讬讬讘 诪讚专讘谞谉 讗注"讙 讚驻讟讜专 诪讚讗讜专讬讬转讗 讻讚诪讜讻讞 讛讛讬讗 讚驻住讞讬诐 讚拽住讘专 专讘 砖砖转 讜专讘 讬讜住祝 讚诪爪讛 讘讝诪谉 讛讝讛 诪讚专讘谞谉 讜诇讻讱 讛讬讜 讬讻讜诇讬诐 诇讛讜爪讬讗 讗讞专讬诐 砖"诪 讚讗讬谞讛讜 诪讞讬讬讘讬 诪讚专讘谞谉 讛讬诇讻讱 讬讻讜诇讬诐 诇讘专讱 讻诪讜 讘谞专 讞谞讜讻讛 讜讘诪爪讜讛 讚专讘谞谉 讜诪讛 砖讞讬讬讘讜 住讜诪讗 诪讚专讘谞谉 讜讗砖讛 驻讟讜专讛 诇讙诪专讬 讬"诇 讚讛讜讗 诪诪讬谉 讘专 讞讬讜讘讗 讜注讜讚 砖诇讗 讬专讗讛 讻讙讜讬 砖讗讬谞讜 谞讜讛讙 讘转讜专转 讬砖专讗诇 讻诇诇 讗讬 驻讟专转 诇讬讛 诪讻诇 讛诪爪讜转 讗讘诇 讗砖讛 诪讞讬讬讘讛 讘诪爪讜转 注砖讛 砖诇讗 讛讝诪谉 讙专诪讗. 讜专讘讬' 讬爪讞拽 讘专' 讬讛讜讚讛 讛讘讬讗 专讗讬讛 讚谞砖讬诐 诪讘专讻讜转 注诇 诪"注 砖讛讝诪谉 讙专诪讗 诪讛讗 讚讛讻诇 注讜诇讬' 诇诪谞讬谉 讝' 讗注"讙 讚讗砖讛 讗讬谞讛 诪爪讜讜讛 诇注住讜拽 讘转讜专讛 讜讗专"转 讚讗讬谞讛 专讗讬讛 讚讘专讻转 讛转讜专讛 诇驻谞讬讛 讜诇讗讞专讬讛 诇讗讜 诪砖讜诐 诪爪讜转 转诇诪讜讚 转讜专讛 砖讗驻讬' 讘讬专讱 讘专讻转 讛注专讘 谞讗 讗讜 谞驻讟专 讘讗讛讘讛 专讘讛 讞讜讝专 讜诪讘专讱 诇讞讜讘转 拽专讬讗转 讛转讜专讛 转讚注 砖讻讛谉 讛拽讜专讗 讘诪拽讜诐 诇讜讬 诪讘专讱 讜讞讜讝专 讜诪讘专讱 讜注讜讚 讚讬诇诪讗 诪讛 砖讗砖讛 讜拽讟谉 注讜诇讬' 诇诪谞讬谉 讝' 讛讬讬谞讜 讘讗诪爪注 砖诇讗 讛讬讜 专讙讬诇讬诐 诇讘专讱 讻讚讗诪专讬' 讘驻' 讛拽讜专讗 讗转 讛诪讙讬诇讛 转谞讗 驻讜转讞 诪讘专讱 诇驻谞讬讛 讛讞讜转诐 诪讘专讱 诇讗讞专讬讛:





转讜住驻讜转 专"讬 讛讝拽谉

诪讘讬谉 专讬住讬. 讻诇讜诪专 诪转谞讜注讜转讬讱 讜注谞讬讬谞讱 谞讬讻专 砖驻拽讞 讗转讛 讚讘谉 讗诇诪谞讛 驻拽讞 讛讜讗 讘专讜讘 砖讟讜专讞 讘驻专谞住转讜:



讛讟诇 讜讚专讱 砖讞讜拽 讛砖讬讘 诇讜 讻诇讜诪专 讻讘讜讚 砖谞讬讛诐 砖讜讛 注诇讬讱:



诪讬 砖讗讬谞讜 诪爪讜讜讛 讜注讜砖讛 讻讱. 砖诪砖诇诐 诇讜 讛拽讘"讛 砖讻专讜 砖砖讻专 讙讚讜诇 讬砖 诇诪爪讜讜讛 讜注讜砖讛 砖讛讜讗 诪驻谞讬 砖诪爪讜讜讛 讜诪拽讘诇 诪专讜转 讛诪爪讜转 注诇讬讜:



驻住讬讜谞讬 驻讜谞讚讬"砖 讘诇注"讝 [讜讟讜专讚讜]. 砖讗讜诪专 诇讜 讘讘讝讜讬. 讜讬砖 诪讟讞讬谞讜 讘专讞讬讬诐 讜诪讘讬讗讜 砖讗讜诪专 诇讜 讘诇砖讜谉 专讻讛:





诪讛专砖"讗 - 讞讬讚讜砖讬 讛诇讻讜转

讘讚"讛 讻讘讚 讗转 讻讜' 诪砖诪注 砖讛注讚讬驻讜 注诇 讻讘讜讚 讛诪拽讜诐 讻讜' 诪讛讜谞讱 讚讛讬讬谞讜 诪诪讞讜谞谞讱 讻讜' 注讻"诇 讻爪"诇 讜诇讜诇讬 讚讘专讬 讛转讜住' 讛讬讛 谞专讗讛 诇驻专砖 砖讛注讚讬驻讜 讛诪拽讜诐 讚诪诪讞讜谞谞讱 诪砖诪注 讚诇讗 讘拽砖 讗诇讗 讗诐 谞转谉 诇讱 讛拽讘"讛 转谉 诇讜 讜讻讘讚 讗讜转讜 讚讛讬讬谞讜 讻讚讗诪专讬谞谉 诪砖诇讜 转谉 诇讜 讗讘诇 讘讻讬讘讜讚 讗讘 讜讗诐 讗祝 讗诐 讗讬谉 诇讱 转转谉 诇讛诐 讚讛讬讬谞讜 砖爪专讬讱 诇讞讝专 注诇 讛驻转讞讬诐 讻讜' 讜拽"诇:


讘讚"讛 讻诇 讛注讜讘专 讻讜' 讛讬讬谞讜 讚诪爪讬 讻讬讬祝 诇讬爪专讬讛 讻讚诪讜讻讞 讘驻"拽 讚讞讙讬讙讛 注讻"诇 讻讛讱 讚讞讙讬讙讛 讗讬转讗 谞诪讬 诇拽诪谉 讘驻专拽讬谉 注"砖 讜讚讜"拽:





诪讛专砖"讗 - 讞讬讚讜砖讬 讗讙讚讜转

讻诇 讛注讜讘专 注讘讬专讛 讘住转专 讻讜'. 讚讻讬讜谉 讚诪转讘讬讬砖 诪讘谞讬 讗讚诐 诇注讘讜专 讘驻专讛住讬讗 讜注讜讘专 讘住转专 讚讜诪讛 诇讜 讻讗讬诇讜 讗讬谉 砖诐 讛砖讻讬谞讛 砖专讜讗讛 讘住转专 讜讛专讬 讛讜讗 讚讜讞拽 讘讝讛 专讙诇讬 讛砖讻讬谞讛 讻讗讬诇讜 讗讬谉 专讙诇讬 讛砖讻讬谞讛 注诇 讛讗专抓 讜讛讻转讜讘 诪注讬讚 讜讛讗专抓 讛讚讜诐 专讙诇讬 讜诇讝讛 谞住诪讱 诪讗诪专 专讬讘"诇 讗住讜专 诇讗讚诐 砖讬讛诇讱 讗专讘注 讗诪讜转 讻讜' 砖讬注讜专讜 砖诇 讗讚诐 讘讻"诪 讗专讘注 讗诪讜转 讜讝讛 砖讛讜诇讱 讗讜转谉 讚' 讗诪讜转 讘拽讜诪讛 讝拽讜驻讛 讜讚讜诪讛 诇讜 讻讗讬诇讜 讛诐 砖诇讜 诪诪砖 讜讗讬谉 诪拽讜诐 诇砖讻讬谞讛 砖诐 讜讛讻转讜讘 讗诪专 诪诇讗 讻诇 讛讗专抓 讙讜' 讜拽"诇:


讗"诇 讛谞讞 讻讘讜讚 讗诪讱 讜注砖讛 讻讘讜讚 讗讘讬讱 讜讻讜'. 讬砖 诇讚拽讚拽 讚讗"讻 砖驻讬专 讛拽讚讬诐 讗讘 诇讗诐 讘拽专讗 讜诇"诇 讟注诪讗 讚诇注讬诇 讙诇讜讬 讜讬讚讜注 讻讜' 砖讛讘谉 诪讻讘讚 讗转 讗诪讜 讬讜转专 诪讗讘讬讜 讻讜' 讜讬"诇 讚注讬拽专 讛拽讜砖讬讗 讚诇注讬诇 诇诪讛 砖讬谞讛 讘诪讜专讗 诇讛拽讚讬诐 讗诐 诇讗讘 讜拽"诇:


讗"诇 诪讘讬谉 专讬住讬 注讬谞讬讱 谞讬讻专 砖讘谉 讗诇诪谞讛 讻讜' 驻专砖"讬 砖讘谉 讗诇诪谞讛 讗转讛 讜诇讗 爪专讬讱 讗转讛 诇诪注砖讛 讻讜' 注讻"诇. 讜讛讜讗 讚讞讜拽 讻讬讜谉 讚讛讜讗 诇讗 讛讬讛 爪专讬讱 诇砖讗诇讜转 讗诇讜 诇讗 讛诇"诇 讗讘讗 讜讗讬诪讗 讗诇讗 讛诇"诇 讗讘讬讜 讗"诇 讛砖拽讬谞讬 讜讗诪讜 讗"诇 讛砖拽讬谞讬 讻讜' 讜注讜讚 拽砖讛 讚讗"讻 讘砖讗诇讛 拽诪讬讬转讗 砖砖讗诇 诇专"讗 讚讗讘讗 讗讜诪专 讛砖拽讬谞讬 诇诪讛 诇讗 讗"诇 专"讗 讻讱 诪讘讬谉 专讬住讬 注讬谞讬讱 谞讬讻专 砖讘谉 讗诇诪谞讛 讗转讛 讜注"拽 诪讛 专讗讛 专"讬 讘讜 砖讘谉 讗诇诪谞讛 讛讜讗 讜讗讬诪讗 讘谉 讗诇诪谉 讛讜讗 讜诪转讛 讗诪讜 讜讘讻讛 注诇讬讛 注讚 砖谞砖专讜 专讬住讬 注讬谞讬讜 讜谞"诇 讚讘砖讗诇讛 拽诪讬讬转讗 讜讚讗讬 讚谞诪讬 专讗讛 讘专讬住讬 注讬谞讬讜 砖讛讜讗 讬转讜诐 讗讘诇 诇讗 讬讚注 讗诐 讘谉 讗诇诪谞讛 讛讜讗 讗讜 讘谉 讗诇诪谉 讜砖讗诇 诪诇转讗 讚讛讜讛 爪专讬讱 诇讜 讻讘专 讘讛讬讜转 讗讘讬讜 讜讗诪讜 砖谞讬讛诐 拽讬讬诪讬诐 讜讗讜诇讬 讗讬专注 诇讜 讘讞讬讬讛诐 讻讱 讜砖讗诇 讗诐 砖驻讬专 注砖讛 讗讘诇 讻砖砖讗诇 讘谞转讙专砖讛 讗诪讜 诪讛讜 讘爪专讬讱 讛讚讘专 诇讗诪讜 砖讗诇 注"讻 讚讗诪讜 拽讬讬诪转 讜讛讜讗 讘谉 讗诇诪谞讛 讜诇讗 砖讗诇 注诇 注爪诪讜 砖讛专讬 讻讘专 诪转 讗讘讬讜 讗诇讗 注诇 讗讞讬谉 诪谉 讛讗诐 砖谞砖讗讛 讗诪讜 讗讬砖 讗讞专 讜讛讬讛 诇讛 讘谞讬诐 讜谞转讙专砖讛 诪诪谞讜 讛讬讗讱 讬注砖讜 讜讗"诇 讛讟诇 诇讛诐 诪讬诐 讘住驻诇 讻讜' 专"诇 讗讞讬讱 诪谉 讛讗诐 讬注砖讛 讻谉 讚讻讬讜谉 讚讗"讗 诇讜 诇讬转谉 讻讜住 诇讗' 诪讛谉 砖讛讜讗 讻诇讬 讛砖转讬讛 讬转谉 诇讛诐 诪讬诐 专讘讬诐 诇驻谞讬讛诐 讘讻诇讬 讛专讞讬爪讛 砖讛讜讗 讛住驻诇 讜讬拽注拽注 讻讜' 讜讚讜"拽:


讻讬 砖诪注讜 讗诪专讬 驻讬讱 诪讗诪专 驻讬讱 诇讗 讻讜'. 诇讻讗讜专讛 砖驻讬专 拽讗诪专 讗诪专讬 驻讬讱 注诇 讘' 讛讚讘专讜转 讗谞讻讬 讜诇讗 讬讛讬讛 诇讱 讚诪驻讬 讛讙讘讜专讛 砖诪注谞讜诐 讻讚讗诪专 讘住讜祝 诪住' 诪讻讜转 讜讬砖 诇讬讬砖讘 讚讛"拽 讚诪砖诪注 讚诇讗 讛讜讚讜 讻砖砖诪注讜 诪转讞诇讛 注诇 诪讗诪专 讗' 砖讛讜讗 讗谞讻讬 注讚 砖砖诪注讜 注讜讚 诪讗诪专讜转 讜注"讻 讚诇讗 注诇 诇讗 讬讛讬讛 诇讱 谞转讻讜讬谉 讚讗诪讗讬 讛讜讚讜 讟驻讬 讻砖砖诪注讜 讙诐 诇讗 讬讛讬讛 诇讱 讙讜' 诪砖砖诪注讜 专拽 讗谞讻讬 讗诇讗 注"讻 谞转讻讜讬谉 讛讻转讜讘 讻砖砖诪注讜 讙诐 讻讘讜讚 讗讘 讜讗诐 讜讻讚诪住讬拽 讚讻砖砖诪注讜 讗谞讻讬 讙诐 诇讗 讬讛讬讛 诇讱 讗诪专讜 诇讻讘讜讚 注爪诪讜 讻讜' 讜讻驻专砖"讬 讜注讜讚 砖诪注转讬 讘讝讛 讚诇驻讬 讛讚专砖 讬讛讬讛 讗诪专讬 诪诇砖讜谉 住讜祝 讜诪诇砖讜谉 讗讬诪专讗 砖诇 讘讙讚 砖讛讜讗 住讜驻讜 讜讚讜"拽:


讗诇讗 诪住讜祝 讚讘专讱 谞讬讻专 砖专讗砖 讻讜'. 讬砖 诇讚拽讚拽 讚讛讬讻谉 讛讜讝讻专 住讜祝 讚讘专讱 讘诪拽专讗 讜谞专讗讛 诇讜诪专 讚讗住讬驻讗 讚拽专讗 拽住诪讬讱 讚讻转讬讘 讜诇注讜诇诐 讻诇 诪砖驻讟 爪讚拽讱 诇驻讬 砖诪爪讜转 讻讘讜讚 讗讘 讜讗诐 诪爪讜讛 砖讻诇讬转 谞诪讜住讬转 讻讚诪讬讬转讬 讘住诪讜讱 诪讛 注砖讛 注讜讘讚 讻讜讻讘讬诐 讗讞讚 讻讜' 讜讘讗转讛 讗诪讜 讻讜' 讜诇讻讱 讛讜讚讜 讗讜"讛 注"讬 诪爪讜讛 讝讜 讙诐 诇专讗砖讜谞讜转 讜讝"砖 讚注"讬 住讜祝 讚讘专讱 砖讛诐 诇讻诇 注讜诇诐 诪砖驻讟 讜爪讚拽 讚讛讬讬谞讜 讻讘讜讚 讗讘 讜讗诐 讛讜讚讜 诇专讗砖 讚讘专讱 砖讛诐 讗谞讻讬 讜诇讗 讬讛讬讛 诇讱 讜拽专讗 诪爪讜转 讻讘讜讚 讗讘 讜讗诐 住讜祝 讚讘专讱 讻诇驻讬 诪讛 砖讗诪专讜 砖讘诇讜讞讜转 砖转讬诐 讛讬讜 讘讻诇 讗' 讛' 讚讘专讜转 讜讛"诇 讻讘讜讚 讗讘 讜讗诐 住讜祝 讛' 讚讘专讜转 诪诇讜讞 讛专讗砖讜谞讛 讜诪讬讬转讬 讘转专 讛讻讬 转专转讬 注讜讘讚讬 讚讻谉 讛讜讗 讚讛注讜讘讚讬 讻讜讻讘讬诐 诪拽讬讬诪讬谉 讻讘讜讚 讗讘 讜讗诐:


讗诇讗 讗讬谉 讗谞讬 诪讘拽砖 诪讻诐 讗诇讗 讗讜转讜 诪诪讜谉 讻讜' 诪讘讜讗专 讘讞讬讚讜砖讬谞讜 驻' 讗讬谉 诪注诪讬讚讬谉 注"砖:





讞讻诪转 砖诇诪讛

讙诪' 讚专砖 注讜诇讗 专讘讛 讻讜' 谞"讘 专讘 注讜诇讗 讘专 讗讘讗:





专砖"砖

讙诪专讗 讗诪专 诇讬讛 专讘讬 谞转讙专砖讛 诪讛讜. 讻爪"诇:



转讚"讛 讜讟讜专讚讜. 讜讘讙诪专转 讬专讜砖诇诪讬 讙专住讬谞谉 讻讜'. 讛讙专讬"驻 爪讬讬谞讜 诇驻讗讛. 讜讻谉 讗讬转讗 讘讬专讜砖诇诪讬 讘驻专拽讬谉. 讜诇驻谞讬谞讜 砖诐 讜砖诐 讘诇砖讜谉 讛讬讜转专 谞讗讜转:





讛讙讛讜转 讬注讘"抓

讙诪壮 讻讗讬诇讜 讚讜讞拽 专讙诇讬 砖讻讬谞讛. 谞"讘 讻谞讛 讻讘讬讻讜诇 讜讘讗诪转 讻"讛 诇驻讬 砖诪住转专转 诪诪谞讜 讜诪住讬专讛 讛砖讙讞转讛 诪诪谞讜 讻讻转讜讘 驻谉 讬专讗讛 讘讱 注状讚 讜砖讘 诪讗讞专讬讱:


转讜住壮 讚"讛 讙讚讜诇 讛诪爪讜讜讛 讜注讜砖讛 讜讻讜' 砖讗诐 讬专爪讛 讬谞讬讞. 谞"讘 讗讘诇 讬讜转专 谞专讗讛 诪砖讜诐 讚讘诪爪讜讜讛 讬爪讛"专 诪转讙专讛 讘讜 讬讜转专 诪诪讬 砖讗讬谞讜 诪爪讜讜讛 讻讚讗诪专讬壮 砖诪谞讬讞 讗讜"讛 讜诪转讙专讛 讘讬砖专讗诇 讜讗讬转讗 诇讛讗 讜诇讛讗 讚诇驻讜诐 爪注专讗 讗讙专讗:


讚"讛 讚诇讗 诪驻拽讚谞讗 讜注讘讬讚谞讗 讜讻讜壮 讜讛讗 诪驻住讬讚 讻诇 讛讘专讻讜转 讻讜诇谉. 谞"讘 注诪状砖 住讜祝 注讬专讜讘讬谉:


讚"讛 讜讘讗转 讗诪讜 讜讻讜壮 砖讛讬转讛 诪讟讜专驻转 诪讚注转讛. 谞"诇 砖讛爪专讬讻讜 诇讻讱 诪砖讜诐 讚讗诇状讛 讛讗 拽讬壮诇 讘谉 谞讞 谞讛专讙 讗祝 注诇 驻讞讜转 诪砖讜状驻 讜讗讝讛专转谉 讝讜 讛讬讗 诪讬转转谉 讗状讻 诇讗 讛讬讛 讞讬讬讘 讘讻讘讜讚讛. 讙诐 讛讬讛 爪专讬讱 诇诪讞讜转 讘讬讚讛 讘驻专讟 讚讗讬讻讗 谞诪讬 诪砖讜诐 讘"转. 讗注"讙 讚讗讬谞诐 诪讜讝讛专讬谉 讗讘"转. 诪讬讛讗 讘转 拽讟诇讗 讛讜讬讗 讜诇诪讛 讛谞讬讞讛 诇讛转讞讬讬讘 讘谞驻砖讛 讗诇讗 讜讚讗讬 诪讟讜专驻转 讚注转 讛讬转讛 讚诇讗讜 讘转 注讜谞砖讬谉 讛讬讗. 砖讜讘 专讗讬转讬 诇讛诇谉 (讚祝 诇讘 注"讗) 转讜住壮 讚"讛 专讘 诪住转讬注 诇讚讘专讬 砖讻讜讜谞转讬 讛讗诪转 讘转讜住壮 讗讘诇 诪"砖 砖诐 讗讬谞讜 讘专讜专 讻诪砖状诇:





讘谉 讬讛讜讬讚注

讻旨指诇 讛指注讜止讘值专 注植讘值专指讛 讘旨址住旨值转侄专, 讻旨职讗执诇旨讜旨 讚旨讜止讞值拽 专址讙职诇值讬 砖讈职讻执讬谞指讛 (讬砖注讬讛讜 住讜, 讗). 注讬讬谉 诪讛 砖讻转讘讬 讘住"讚 注诇 讝讛 讘诪住讻转 讘专讻讜转 讚祝 诪"讙.



讗指诪址专 诇讜止: 专址讘旨执讬, 谞执转职讙旨指专职砖讈指讛 诪址讛讜旨?. 讛拽砖讛 讛专讘 驻转讞 注讬谞讬诐 讝"诇 讗诪讗讬 诇专讘讬 讗诇讬注讝专 诇讗 砖讗诇 砖讗诇讛 讝讜 讚谞转讙专砖讛? 注讬讬谉 砖诐.
讜谞专讗讛 诇讬 讘住"讚 砖讝讛 讛砖讜讗诇 诇讗 讛讬转讛 爪专讬讻讛 诇讜 砖讗诇讛 讝讜 讚谞转讙专砖讛 讗诇讗 专拽 讛讬转讛 爪专讬讻讛 诇讜 砖讗诇讛 讛专讗砖讜谞讛 讜砖讗诇讛 讝讜 讛专讗砖讜谞讛 讛讬讛 专讜爪讛 诇砖讗讜诇 讗讜转讛 诪谉 专讘讬 讗诇讬注讝专 讜讙诐 诪谉 专讘讬 讬讛讜砖注 讻讚讬 砖转讛讬讛 转砖讜讘转讛 讘专讜专讛 讘讬讚讜 诪驻讬 砖谞讬讛诐 讗诪谞诐 拽砖讛 讘注讬谞讬讜 诇砖讗讜诇 讗转 专讘讬 讬讛讜砖注 讗讞专 砖讬砖讗诇 诪谉 专讘讬 讗诇讬注讝专 讜讬砖讬讘 诇讜 转砖讜讘讛 讚讞砖 诇讻讘讜讚讜 砖诇 专讘讬 讗诇讬注讝专 砖诇讗 讬讛讬讛 谞专讗讛 讚讗讬谞讜 住讜诪讱 注诇 讚讘专讬讜 讗诇讗 注讚 砖讬砖讗诇 诪谉 专讘讬 讬讛讜砖注 讙诐 讻谉.
讜注诇 讻谉 讛转讞讻诐 诇砖讗讜诇 诪谉 专讘讬 讬讛讜砖注 注讜讚 砖讗诇讛 讗讞专转 讚谞转讙专砖讛 讗祝 注诇 驻讬 砖诇讗 讛讬转讛 爪专讬讻讛 讗诇讬讜 讻讚讬 砖讬讛讬讛 谞专讗讛 诇注讬谞讬 讛专讜讗讬谉 讛讗 讚讘讗 诇驻谞讬 专讘讬 讬讛讜砖注 砖谞转讞讚砖 诇讜 砖讗诇讛 讗讞专转 砖诇讗 砖讗诇 讗讜转讛 诪谉 专讘讬 讗诇讬注讝专 讜讗讙讘 讝讜 砖讗诇 讗讜转讜 砖讗诇讛 讛专讗砖讜谞讛 讻讚讬 诇转驻讜住 讛注谞讬谉 诪转讞讬诇转讜 讜讗诐 诇讗 谞转讞讚砖 诇讜 砖讗诇讛 砖谞讬转 诇讗 讛讬讛 讘讗 诇砖讗讜诇 诪谉 专讘讬 讬讛讜砖注 讻诇讜诐, 讻讻讛 谞专讗讛 诇注讬谞讬 讛专讜讗讬谉 注诇 讬讚讬 砖讗诇讛 讛讝讗转 讚谞转讙专砖讛 砖砖讗诇 诪谉 专讘讬 讬讛讜砖注 讘诇讘讚 讜注诇 讬讚讬 讻讱 讗讬谉 讻讗谉 讞砖砖 诪砖讜诐 讻讘讜讚 专讘讬 讗诇讬注讝专.
讜讛谞讛 讛专讘 驻转讞 注讬谞讬诐 讝"诇 讛讘讬讗 转讬专讜抓 注诇 拽讜砖讬讗 讛谞讝讻专 讘砖诐 讛诪驻专砖讬诐 讜砖驻讬专 讚讞讛 讛转讬专讜抓 讜注讜讚 讬砖 诇讚讞讜转 讚讙诐 诇讚注转 讛讟讜专 讝"诇 讬砖 诪拽讜诐 诇砖讗讜诇 讛讬讻讗 讚注砖转讛 转砖讜讘讛 讚注讜砖讛 讛砖转讗 诪注砖讛 注诪讱 讜讞讬讬讘 讘讻讘讜讚讛?
诪讬讛讜 谞专讗讛 诇讬 讘住"讚 诇转专抓 讛拽讜砖讬讗 注诇 驻讬 讛拽讚诪讛 砖诇 讛诪驻专砖讬诐 讝"诇 砖讛讘讬讗 讘驻转讞 注讬谞讬诐 讘讗讜驻谉 讗讞专 讜讛讜讗 讚诇注讜诇诐 讬砖 诪拽讜诐 诇砖讗诇讛 讛谞讝讻专 讘讬谉 诇讚注转 讛讟讜专 讘讬谉 诇讚注转 讛专诪讘"诐 讜讛讜讗 讻讬讜谉 讚讙讬专讜砖讬谉 诪讚注转 砖谞讬讛诐 讜专爪讜谞诐, 讛讜讗 诪讬诇转讗 讚诇讗 砖讻讬讞讛 诇讻谉 讝讛 讛砖讜讗诇 讞砖砖 驻谉 专讘讬 讗诇讬注讝专 讜讛转诇诪讬讚讬诐 砖诇讜 讻砖砖讜诪注讬谉 讛砖讗诇讛 讬转诇讜 讘讚注转诐 砖谞转讙专砖讛 诪砖讜诐 注专讜转 讚讘专 讚专讞讜拽 讛讚讘专 诇转诇讜转 讘专爪讜谉 砖谞讬讛诐, 讜注诇 讻谉 诪砖讜诐 讝讬诇讜转讗 讚讗诪讜 砖诇讗 讬爪讗 诇讛 讝讬诇讜转讗 诪转讜讱 讚讘专讬 砖讗诇转讜 诇讗 砖讗诇 砖讗诇讛 讝讜 讚谞转讙专砖讛 诪谉 专讘讬 讗诇讬注讝专 讗诇讗 砖讗诇 讗讜转讛 诇专讘讬 讬讛讜砖注 讚讛讜讗 讗讝讬诇 讜讚讗讬 讘转专 住讘专转 讘讬转 讛诇诇 讚诪住转诪讗 讙诐 转诇诪讬讚讬讜 讛砖讜诪注讬谉 讗讝诇讬 讘转专 讛讗讬 砖讬讟讛 讚讬讻讜诇 诇讙专砖 讗驻讬诇讜 讛拽讚讬讞讛 转讘砖讬诇讜 讜诇讗 讬转诇讜 讘注专讜转 讛讚讘专 讞"讜 讗诇讗 讬转诇讜 讘拽讟讟讛 讜诪专讬讘讛 讘注诇诪讗 讚讗讬谉 诇讞砖讜讘 注诇 讘谞讜转 讬砖专讗诇 诪讞砖讘讛 砖诇 注专讜讛 讜讗讬住讜专, 讜拽讟讟讜转 讜诪专讬讘讜转 讛诐 讚讘专讬诐 讛诪爪讜讬讬谉 讜砖讻讬讞讬 讜讗讬谉 讬讜爪讗 诪讝讛 讝讬诇讜转讗 诇讗诪讜 讻讬讜谉 讚讗讬谉 讻讗谉 讚讘专 谞讜讙注 讘注专讜讛.
讜讗诐 转讗诪专 讬砖讗诇 诇专讘讬 讗诇讬注讝专 讙诐 讻谉 砖讗诇讛 讝讜 讜讬驻专砖 讘讚讘专讬讜 砖谞转讙专砖讛 诪专爪讜谉 砖谞讬讛诐 讘诇讗 注专讜转 讚讘专, 讚讬砖 诇讜诪专 诇讗 专爪讛 讛砖讜讗诇 诇讛专讘讜转 讚讘专讬诐 砖讗讬谉 谞讜讙注讬诐 诇注讬拽专 砖讗诇转讜 讚诪讛 诇讜 诇讛讜讚讬注 砖谞转讙专砖讛 诪讞诪转 拽讟讟讛 讚讗讬谉 讝讛 谞讜讙注 讘诪讟专转 砖讗诇转讜 讜诇讻讱 讘讞专 诇讜 诇砖讜谉 拽爪专 诇砖讗讜诇 诪谉 专讘讬 讬讛讜砖注 谞转讙专砖讛 诪讛讜.



讗指诪址专 诇讜止: 诪执讘旨值讬谉 专执讬住值讬 注值讬谞侄讬讱指 谞执讻旨指专, 砖讈侄讘旨侄谉 讗址诇职诪指谞指讛 讗址转旨指讛. 驻讬专砖 专砖"讬 专讗讛 砖谞砖专讜 专讬住讬 注讬谞讬讜 诪谉 讛讘讻讬 讜讚谉 砖讛讜讗 讬转讜诐 诪讗讘讬讜 诪讞诪转 砖讘讻讛 注诇讬讜. 讜诪拽砖讬诐 诇诪讛 诇讗 讗诪专 诇讜 专讘讬 讬讛讜砖注 讻谉 讗讞专 砖砖讗诇讜 砖讗诇讛 讛专讗砖讜谞讛 讚诪转讞讬诇讛 讛讬讛 专讜讗讛 讗讜转讜 讻讱 讚讗讝 讬讗诪专 诇讜 讚诪谉 专讬住讬 注讬谞讬讱 谞讬讻专 讚讘谉 讗诇诪谞讛 讗转讛 讜讗讬谉 讗转讛 爪专讬讱 讚讬谉 讝讛 诇注谞讬谉 诪注砖讛 讚讛讗 讗讬谉 讗讘讬讱 拽讬讬诐?
讜谞专讗讛 诇讬 讘住"讚 讚讘转讞讬诇讛 讗祝 注诇 驻讬 砖专讗讛 砖谞砖专讜 专讬住讬 注讬谞讬讜 诇讗 诪爪讗 讘讝讛 讛讻专讞 诇转诇讜转 讘讻讬讬转讜 注诇 诪讬转转 讗讘讬讜 讚诇注讜诇诐 讗讘讬讜 拽讬讬诐 讜讛讜爪专讱 砖讗诇讛 讝讜 诇注谞讬谉 诪注砖讛 讜诪讛 砖谞砖专讜 专讬住讬 注讬谞讬讜 诪谉 讛讘讻讬讛 讛讜讗 砖讘讻讛 注诇 讘谞讜 讗讜 注诇 讗砖转讜 讜讻讬讜爪讗 讜诇注讜诇诐 讗讘讬讜 讜讗诪讜 讘讞讬讬诐 讜讛讜爪专讱 诇砖讗诇讛 讝讜 讘讗诪转. 讗讱 讗讞专 砖砖讗诇 讗讜转讜 '谞执转职讙旨指专职砖讈指讛 诪址讛讜旨' 谞专讗讛 诇讜 讛讻专讬讞 诇讜诪专 砖讗讬谉 讝讛 砖讜讗诇 讛诇讻讛 诇诪注砖讛 讚讗讘讬讜 讗讬谞讜 拽讬讬诐 讬注谉 讻讬 讛讚讬谉 讛讜讗 讗诐 讙专砖 讛讗讚诐 讗转 讗砖转讜 诇讗 转讚讜专 注诪讜 讘砖讻讜谞讛 讗讞转 讜讻诇 砖讻谉 讘讘讬转 讗讞讚 讜讗讬讱 讬爪讜讬讬专 砖讗讘讬讜 讜讗诪讜 讚专讬诐 讘讬讞讚 讝讛 讗爪诇 讝讛 讘诪拽讜诐 讗讞讚 讻讚讬 砖讗讘讬讜 讬讗诪专 诇讜 '讛址砖讈职拽值谞执讬 诪址讬执诐' 讜讗诪讜 讗讜诪专转 '讛址砖讈职拽值谞执讬'?
讚讘砖诇诪讗 讗诐 讛讬讛 转讜驻住 住讙谞讜谉 讛讘拽砖讜转 砖诇讛诐 讚讗讘讬讜 讗讜诪专 诇讜 诇讱 诇诪拽讜诐 讝讛 讜讗诪讜 讗讜诪专转 诇讜 诇讱 诇诪拽讜诐 讗讞专 讬砖 诇驻专砖 讚讛诐 讗讬谞诐 讚专讬诐 讬讞讚 讗诇讗 讻诇 讗讞讚 讚专 讘讞爪专 讜讗讘讬讜 爪讜讛讜 讛讬讜诐 砖诇诪讞专 讘讘讜拽专 转诇讱 诇诪拽讜诐 驻诇讜谞讬 讜讗诪讜 讗诪专讛 诇讜 砖讬诇讱 讘讘讜拽专 诇诪拽讜诐 讗讞专 讜诇注讜诇诐 讬讜砖讘讬谉 讻诇 讗讞讚 讘讞爪专 讗讞专转, 讜讻谉 讗诐 讛讬讛 转讜驻住 住讙谞讜谉 讛讘拽砖讜转 砖讗讘讬讜 讗诪专 诇讜 转讘讬讗 诇讬 诪讬诐 诪谉 讛谞讛专 讜讗诪讜 讙诐 讻谉 讗诪专讛 诇讜 讻讱 讚讗驻砖专 砖谞讬讛诐 驻讙注讜 讘讜 讘讚专讱 讜爪讜讜 讗讜转讜 讘讻讱, 讗讘诇 讛砖转讗 砖转驻住 讗讘讬讜 讗诪专 诇讜 讛址砖讈职拽值谞执讬 诪址讬执诐' 讜讻谉 讗诪讜 讗诪专 诇讜 '讛址砖讈职拽值谞执讬' 诇砖讜谉 讝讛 诪砖诪注 砖讛讬讜 讬讜砖讘讬谉 砖谞讬讛诐 讘诪拽讜诐 讗讞讚 讜讻诇 讗讞讚 讗诪专 诇讜 砖讬讘讬讗 诇讜 诪讬诐 讛讻讚 诇砖转讜转讜 讜讗讬讱 讬爪讜讬讬专 讝讛 砖讛诪讙专砖 讜讛诪转讙专砖转 讚专讬诐 讘诪拽讜诐 讗讞讚 讜讘拽砖讜 讻谉?
讜讗驻讬诇讜 讗诐 谞讗诪专 砖讛讬讜 拽专讜讗讬诐 讘讘讬转 砖诇 讗讚诐 讗讞讚 诇驻讬 砖注讛, 讙诐 讝讛 专讞讜拽 砖讗讬谉 诪砖讜专转 讚专讱 讗专抓 诇拽专讜转 讜诇讛讝诪讬谉 讛诪讙专砖 讜讛诪转讙专砖转 讘讬讞讚 讜诪谞讛讙讜 砖诇 注讜诇诐 诇讗 转讻谞住 讛诪转讙专砖转 讘诪拽讜诐 砖讬讜砖讘 讘讜 讛诪讙专砖 讜诇讗 诇讛驻讱.
讜诇讻谉 讚谉 讘讛砖注专转 讛砖讻诇 诪讻讞 砖讗诇讛 讝讜 讚'谞执转职讙旨指专职砖讈指讛 诪址讛讜旨' 诇讛讻专讬讞 砖诇讗 讛讬转讛 砖讗诇讛 讝讜 爪专讬讻讛 诇讜 诇诪注砖讛 讚诇注讜诇诐 讗讘讬讜 讗讬谞讜 拽讬讬诐 讙诐 诇讗 讞砖讘 诇讜诪专 诇注讜诇诐 讗讘讬讜 拽讬讬诐 讜诪讛 砖砖讗诇 '谞执转职讙旨指专职砖讈指讛 诪址讛讜旨' 讛讬讬谞讜 讚砖讜讗诇 讗诐 讗讞专 讻讱 谞转讙专砖讛 讚讝讛 讗讬谞讜 讚讜讚讗讬 诇讗 讬驻转讞 驻讬讜 诇砖讟谉 讜讙诐 讗讬谉 讝讛 讚专讱 讗专抓 诇砖讗讜诇 注诇 讗诪讜 讗诐 转讘讗 诇讬讚讬 讙专讜砖讬谉 讜注诇 讻谉 讚谉 砖讛讜讗 讘谉 讗诇诪谞讛 砖讗讘讬讜 讗讬谞讜 拽讬讬诐 讜诇讻讱 谞砖专讜 专讬住讬 注讬谞讬讜.
诪讬讛讜 诪讛专砖"讗 讝"诇 讚拽讚拽 讗诐 讚谉 诪谞砖讬专转 专讬住讬 注讬谞讬讜 砖讛讬讛 诇讜 讻谉 诪讞诪转 讛讘讻讬讛 诪讛讬讻谉 谞讜讚注 诇讜 砖讛讜讗 讘谉 讗诇诪谞讛 讜讘讻讛 注诇 讗讘讬讜, 讜讚讬诇诪讗 讛讜讗 讘谉 讗诇诪讜谉 讜讘讻讛 注诇 讗诪讜 注讬讬谉 砖诐?
讜谞专讗讛 诇讬 讘住"讚 讚专讱 讛诇爪讛 讚讗诪专讜 专讝"诇 讘讙诪专讗 讚谞讚讛 (谞讬讚讛 诇讗.) 讛诇讜讘谉 砖讘注讬谉 讛讜讗 谞注砖讛 诪爪讚 讛讗讘 讜讞诇拽讜 讛讜讗 讜讛诇讜讘谉 讛讜讗 注讜诪讚 讘讬谉 专讬住讬 讛注讬谉 诪诪砖. 讜谞专讗讛 诇讬 讚专讘讬 讬讛讜砖注 爪驻讛 讘专讜讞 讛拽讜讚砖 砖讛讜讗 讘谉 讗诇诪谞讛 讜讗讬谞讜 讘谉 讗诇诪讜谉 讜讻诪讜 砖爪驻讛 专讘谉 讙诪诇讬讗诇 讘专讜讞 讛拽讜讚砖 注诇 讗讜转讜 讙讜讬 砖砖诪讜 诪讙讘讗讬 讜讗诪专 诇讜 诪讙讘讗讬 讟讜诇 讙诇讜住拽讬谉 诪讗诇注讗讬 讜讗诪专讜 讘讙诪专讗 讚注讬专讜讘讬谉 (注讬专讜讘讬谉 住讚:) 砖讻讬讜谉 专讘谉 讙诪诇讬讗诇 讘专讜讞 讛拽讜讚砖 砖砖诪讜 诪讙讘讗讬, 讻谉 讛讻讗 讻讬讜谉 专讘讬 讬讛讜砖注 讘专讜讞 讛拽讜讚砖 砖讛讜讗 讘谉 讗诇诪谞讛 讜诪专讜讘 注谞讜讛 诇讘诇转讬 讬专讙讬砖讜 讛转诇诪讬讚讬诐 讜讛讞讘专讬诐 讘砖讘讞讜 砖讻讬讜谉 讘专讜讞 讛拽讜讚砖 砖讛讜讗 讘谉 讗诇诪谞讛 转诇讛 讛讚讘专 讘诇讜讘谉 讗砖专 讘讬谉 专讬住讬 注讬谞讬讜 砖讛讜讗 讞诇拽 讛讗讘 讜讗诪专 砖谞讬讻专 诇讜 注诇 讬讚讬 讗讬讝讛 住讬诪谉 砖讬砖 诇讜 讘诇讜讘谉 讛注讬谉 砖讗讘讬讜 砖诪诪谞讜 讘讗 讛诇讜讘谉 讛讜讗 讗讬谞讜 讞讬 砖讬讘讬谞讜 讛砖讜诪注讬谉 砖讬砖 诇讜 讘诇讜讘谉 住讬诪谉 讟讘注讬 诇讬讚注 讗诐 诪讜诇讬讚讜 讞讬 讛讜讗 讗诐 诇讗讜 讜诇注讜诇诐 讛讜讗 爪驻讛 讻谉 讘专讜讞 讛拽讜讚砖.



讛址讟旨值诇 诇指讛侄谉 诪址讬执诐 讘旨职住值驻侄诇, 讜职拽址注职拽值注址 诇指讛侄诐 讻旨职转址专职谞职讙讜止诇执讬谉. 讛谞讛 诪讛 砖讗诪专 诇讜 '讛址讟旨值诇 诇指讛侄诐 诪址讬执诐 讘旨职住值驻侄诇' 讛讻讜谞讛 讚讬转谉 诇讛诐 讘砖讜讛 讜诇讗 讬拽讚讬诐 诇讗讞讚 诪讛诐 讜讻诪讜 砖讻转讘 讛专讘 注讬讜谉 讬注拽讘 讝"诇 讗讱 诪讛 砖讛讜住讬祝 诇讜诪专 诇讜 '拽址注职拽值注址 诇指讛侄诐 讻旨职转址专职谞职讙讜止诇执讬诐' 爪专讬讱 诇讛讘讬谉 诪讗讬 拽讗 诪砖诪注 诇谉 讘讝讛?
讜谞专讗讛 诇讬 讘住"讚 讛讻讜谞讛 专诪讝 诇讜 砖讬驻讬讬住诐 讘讚讘专讬诐 讚讜讚讗讬 讻讬讜谉 砖谞转讙专砖讛 讻诇 讗讞讚 诪讛诐 讬拽驻讬讚 注诇 讗砖专 诇讗 拽讬讚诐 讛砖诪讜砖 砖诇讜 讜诇讻谉 爪讜讜讛讜 讘注转 砖讬谞讬讞 讛诪讬诐 诇驻谞讬讛诐 砖讛讜讗 诪砖讜讛 讗讜转诐 讘讻讘讜讚 讬驻讬讬住诐 讘讚讘专讬诐 砖讬拽专拽专 讘讚讘专讬 驻讬讜住 讜讝讻专 转专谞讙讜诇讬诐 讚讗诪专讜 专讝"诇 讘注讬专讜讘讬谉 (注讬专讜讘讬谉 拽:) 诇诪讚谞讜 驻讬讜住 诪转专谞讙讜诇 讚诪驻讬讬住 讜讗讞专 讻讱 讘讜注诇 讜诇讝讛 讗诪专 讻转专谞讙讜诇讬诐 砖讬砖 诇讛诐 诪讚转 讛驻讬讜住 砖讚专讻诐 诇驻讬讬住.



讚旨指专址砖讈 注讜旨诇指讗 专指讘指讗 讗址驻旨执讬转职讞指讗 讚旨职讘值讬 谞职砖讉执讬讗指讛 (转讛诇讬诐 拽诇讞, 讚). 讛讗 讚讛讜爪专讱 转诇诪讜讚讗 诇住讬讬诐 讛诪拽讜诐 砖讛讬讛 讚讜专砖 诇诇诪讚谞讜 讻讬 讻讜谞转讜 讘讝讛 诇诇诪讚 诪讜住专 诇讘讬转 讛谞砖讬讗 砖诇讗 讬讙讝专讜 讙讝讬专讜转 注诇 讛爪讬讘讜专 诇讻讘讜讚谉 讗诇讗 转讛讬讛 讻讜谞转诐 诇讟讜讘转 讬砖专讗诇 讚讛讗讚诐 爪专讬讱 诇诇诪讜讚 诪诪讚转 拽讜谞讜 讜讻诪讜 砖讗诪专讜 专讝"诇 注诇 驻住讜拽 讗址讞植专值讬 讛殖' 讗直诇止拽值讬讻侄诐 转值旨诇值讻讜旨 (讚讘专讬诐 讬讙, 讛) 讜诪爪讬谞讜 砖讙诐 讗讜诪讜转 讛注讜诇诐 砖讗诪专讜 讘转讞讬诇讛 诇讻讘讜讚 注爪诪讜 讚讜专砖 讞讝专讜 讜讛讜讚讜 砖讻诇 讛诪爪讜转 爪讜讛 讗转 讬砖专讗诇 讘注讘讜专 讟讜讘转诐 讜驻注讜诇转诐.



讗侄诇旨指讗 诪执住旨讜止祝 讚旨职讘指专职讱指 谞执讻旨指专, 砖讈侄"专止讗砖讈 讚旨职讘指专职讱指 讗直诪侄转". 讛拽砖讛 诪讛专砖"讗 讝"诇 讛讬讻谉 讛讜讝讻专 住旨讜止祝 讚旨职讘指专职讱指 讘诪拽专讗? 讜谞讚讞拽 讘讝讛 注讬讬谉 砖诐.
讜谞专讗讛 诇讬 讘住"讚 讚讛诪驻专砖讬诐 驻讬专砖讜 讛诪讗诪专 讛谞讝讻专 讘转讞讬诇讛 讞砖讘讜 '诇执讻职讘讜止讚 注址爪职诪讜止 讛讜旨讗 讚旨讜止专值砖讈' 专爪讜谞讜 诇讜诪专 讻诪讜 爪讜讜讬 讛讗讚讜谉 诇注讘讚讜 诇注砖讜转 诇讜 诪诇讗讻讛 砖讗讬谉 讛注讘讚 谞讛谞讛 讻诇讜诐 诪谉 讛诪诇讗讻讛 讗诇讗 讛讗讚讜谉 讜讗讞专 砖砖诪注讜 讚讘讜专 砖诇 '讻旨址讘旨值讚 讗侄转 讗指讘执讬讱指' (砖诪讜转 讻, 讬讗) 砖讛讜讗 讚讘专 砖讛砖讻诇 诪讞讬讬讘讜 讗祝 注诇 驻讬 砖诇讗 讛讬讛 诪爪讜讛 讛砖诐 讬转讘专讱 讛讗讚诐 讘讜 讛讘讬谞讜 砖爪讜讛 讛讗讚诐 讘讜 讻讚讬 砖讬转谉 诇讜 砖讻专 注诇 拽讬讜诪讜 讜讗讝 诪诪讬诇讗 讛讘讬谞讜 砖讙诐 诪爪讜转讜 讘讚讘专讜转 专讗砖讜谞讜转 讛讬转讛 讻讚讬 诇讛讟讬讘 诇讗讚诐 砖讬拽讬讬诐 讜讬拽讘诇 砖讻专 注讚 讻讗谉 讚讘专讬讛诐.
讜讬讚讜注 砖讻诇 讚讘专讬诐 砖讛砖讻诇 诪讞讬讬讘诐 谞拽专讗讬诐 诪砖驻讟 讜诇讝讛 讗诪专 专止讗砖讈 讚职旨讘指专职讱指 砖讛讬讜 讟讜注讬谉 讘讜 砖诇讗 讛讘讬谞讜 讻讜谞转讱 讘讜 讗讞专 讻讱 谞转讗诪转 讗爪诇诐 讻讜讜谞转讱 讘讜 讜诪讛讬讻谉 谞转讗诪转 讗爪诇诐 讻讬 专讗讜 砖讗诪专转 讜讙讝专转 注诇 讛注讜诇诐 讙诐 讘'诪执砖职讈驻址旨讟 爪执讚职拽侄讱指' (转讛诇讬诐 拽讬讟, 拽住) 专爪讜谞讜 诇讜诪专 讚讘专讬诐 砖讛砖讻诇 诪讞讬讬讘诐 砖谞拽专讗讬诐 诪砖驻讟.



爪职讗讜旨 讜旨专职讗讜旨 诪侄讛 注指砖讉指讛 谞指讻职专执讬 讗侄讞指讚. 爪专讬讱 诇讛讘讬谉 诪讗讬 '爪职讗讜旨' 讚拽讗诪专 诇讛讜 讜讚讬 诇讜诪专 '专职讗讜旨 诪侄讛 注指砖讉指讛'? 讜谞专讗讛 诇讬 讘住"讚 讛讻讜谞讛 讗讬谉 讗谞讬 诪讘讬讗 诇讻诐 讛讜讻讞讛 诪讗讬砖 讬砖专讗诇 讻讚讬 砖转讗诪专讜 讗讬谉 讝讛 讞讬讚讜砖 讻讬 讬诪爪讗 讘讬砖专讗诇 讞住讬讚讬诐 砖注讜砖讬诐 诪讬诇讬 讚讞住讬讚讜转讗 注砖专 讬讚讜转 注诇 讞讬讜讘诐 讜讻讬 讻讜诇讬 注诇诪讗 诇讛讜讜 讞住讬讚讬诐?! 诇讻谉 讗诪专 诇讜 '爪职讗讜旨' 诇讞讜抓 诇讛转讘讜谞谉 讘讗讜诪讛 讗讞专转 砖讛讬讗 讞讜抓 诇讗讜诪讛 砖诇谞讜 '讜旨专职讗讜旨 诪侄讛 注指砖讉指讛 谞指讻职专执讬 讜职讚指诪旨指讗 讘旨侄谉 谞职转执讬谞指讛 砖讈职诪讜止' 讻诇讜诪专 砖诪讜 诪讜专讛 砖讬砖 诇讜 诪讚讛 讟讜讘讛 砖爪专讬讱 讻诇 讗讚诐 诇讛讬讜转 讚讜诪讛 诇讜 讘讛 讜讚诪讛 诇砖讜谉 讚诪讬讜谉.



诇职砖讈指谞指讛 讛指讗址讞侄专侄转 谞指转址谉 诇讜止 讛址拽旨指讚讜止砖讈 讘旨指专讜旨讱职 讛讜旨讗 砖讉职讻指专讜止, 砖讈侄谞旨讜止诇职讚指讛 诇讜止 驻旨指专指讛 讗植讚只诪旨指讛 讘旨职注侄讚职专讜止. 诪讛 砖驻专注 诇讜 砖讻专讜 讘驻专讛 讗讚讜诪讛 讜诇讗 驻专注 诇讜 砖讬专讜讬讞 讻诇 讝讛 讛专讬讜讞 讘讗讜驻谉 讗讞专 诪讻诪讛 讟注诪讬诐 讛讗讞讚 砖讘讝讛 谞讬讻专 讛讚讘专 讛讝讛 讗爪诇讜 讬讜转专 讜诇讗 讬转诇讛 讘讟讘注 讜讛砖谞讬 讻讚讬 诇讝讻讜转 讗转 讬砖专讗诇 砖讬拽谞讜 讛驻专讛 讘讚诪讬诐 诪专讜讘讬诐 讜谞诪爪讗 诪讜爪讬讗讬谉 讘注讘讜专 讛诪爪讜讛 诪诪讜谉 讛专讘讛 砖讘讝讛 讬讙讚诇 讝讻讜转诐 讜讛砖诇讬砖讬 讻讚讬 砖讛诐 讬专讙讬砖讜 讜讬拽讞讜 拽诇 讜讞讜诪专 诇注爪诪诐 讜讻讗砖专 讗诪专讜 讞讻诪讬诐 讗讞专 讻讱 讜旨诪址讛 诪旨执讬 砖讈侄讗值讬谞讜止 诪职爪只讜旨侄讛 讻旨指讱职! 诪职爪只讜旨侄讛 讜职注讜止砖讉侄讛 注址诇 讗址讞址转 讻旨址诪旨指讛 讜职讻址诪旨指讛! 讜讛专讘讬注讬 讛讜讗 注砖讛 诪爪讜转 讛讻讘讜讚 讘讚讘专 砖讛讬讛 谞爪专讱 诇讛拽讚砖 驻专注 诇讜 讛砖讻专 讘讚讘专 砖讛讜讗 爪讜专讱 讛拽讚砖 讻讬 驻专讛 讗讚讜诪讛 诪讗讜爪专 讛讛拽讚砖 谞讬拽谞讬转.
讜注讜讚 谞专讗讛 诇讬 讘住"讚 讚讗诪专讜 讘驻住讬拽转讗 砖讬砖 砖谞讬 住讬诪谞讬诐 诇驻专讛 讗讚讜诪讛 诇讬讚注 砖诇讗 谞转谞讜 注诇讬讛 注讜诇 讛讗讞讚 讘注讬谞讬诐 砖诇讛 砖讗诐 谞转谞讜 注诇讬讛 注讜诇 诇讗 讬讛讬讜 砖讜讬诐 讝讛 讘讝讛 讜讛砖谞讬 讘砖注专讜转 砖讬砖 诇讛 诪注转 诇讬讚讛 讘' 砖注专讜转 讘爪讜讗专讛 讝拽讜驻讜转 讜讗诐 谞转谞讜 注诇讬讛 注讜诇 讬讛讬讜 讻驻讜驻讬诐 注讬讬谉 砖诐.
讜诇讻谉 驻专注 诇讜 砖讻专讜 讘驻专讛 讗讚讜诪讛 砖住讬诪谉 讻砖专讜转讛 讛讜讗 讘注讬谞讬诐 诇专诪讜讝 砖讘讝讛 讛讻讘讜讚 砖注砖讛 诇讗讘讬讜 讘转讞诇讛 讬讛讬讛 讛讜讗 诇注讬谞讬诐 诇讬砖专讗诇 讻诇讜诪专 讬拽讞讜 诪诪谞讜 拽诇 讜讞讜诪专 讜讻诪讜 砖讗诪专讜 专讝"诇 注诇 诪讛 砖讗诪专 诪砖讛 专讘讬谞讜 注"讛 诇讬转专讜 '讜职讛指讬执讬转指 诇指旨谞讜旨 诇职注值讬谞指讬执诐' (讘诪讚讘专 讬, 诇讗) 讜专诪讝讜 诇讜 讘住讬诪谉 讛砖注专讜转 砖诇讛 砖讛诐 讝拽讜驻讬诐 砖讝讛 讛诪诪讜谉 砖讚讜诪讛 诇砖注专讜转 砖诇讜拽讞 讘砖讻专 讛诪爪讜讛 讬讛讬讛 讝拽讜祝 讜拽讬讬诐 讗爪诇讜 讜诇讗 讬讗讘讚 诪讬讚讜.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讛讟注诐 砖谞讬转谉 诇讜 砖讻专讜 讘驻专讛 讗讚讜诪讛 讻讚讬 砖讬爪讗 诪讝讛 住谞讬讙讜专讬讬讗 注诇 讬砖专讗诇 讻讬 讛讜讗 讘讝讘讝 诪诪讜谉 讘注讘讜专 诪爪讜转 讻讘讜讚 讗讘 砖讛砖讻诇 诪讞讬讬讘讛 讜讬砖专讗诇 讘讝讘讝讜 诪诪讜谉 专讘 讛讝讛 讘注讘讜专 驻专讛 讗讚讜诪讛 砖讛讬讗 诪爪讜讛 讞讜拽讬转 砖讗讬谉 讛砖讻诇 诪讞讬讬讘讛 讜讗讜诪讜转 讛注讜诇诐 诪讜谞讬谉 讗转 讬砖专讗诇 注诇讬讛 诇讜诪专 诪讛 诪爪讜讛 讝讜 讜诪讛 讟注诐 讬砖 讘讛 注讚 讻讗谉 讚讘专讬讜 谞专"讜.



诪址讗谉 讚旨职讗指诪址专 诇执讬, 讚旨职讗值讬谉 讛植诇指讻指讛 讻旨职专址讘旨执讬 讬职讛讜旨讚指讛, 注指讘执讬讚职谞指讗 讬讜止诪指讗 讟指讘指讗 诇职专址讘旨指谞指谉. 拽砖讛 讜讛诇讗 诪注讬拽专讗 讛讬讜 讗讜诪专讬诐 诇讜 讚讗讬谉 讛诇讻讛 讻专讘讬 讬讛讜讚讛 讚诇讻讱 谞讚专 讗诐 讬讗诪专讜 诇讜 讛诇讻讛 讻专讘讬 讬讛讜讚讛 讬注砖讛 讬讜诐 讟讜讘?
讜谞专讗讛 诇讬 讘住"讚 讻讬 讛讜讗 讛讬讛 专讜爪讛 讘转讞诇讛 讜讘住讜祝 砖讬讗诪专讜 诇讜 砖诪讜注讛 诪驻讬 专讘谞谉 拽诪讗讬 讚讗讝 讬住诪讜讱 注诇 讛砖诪讜注讛 讘诇转讬 住驻拽 讜诇讻谉 诪拽讜讚诐 讬砖 讗讜诪专讬诐 讛诇讻讛 讻专讘讬 讬讛讜讚讛 讜讬砖 讗讜诪专讬诐 讗讬谉 讛诇讻讛 讻专讘讬 讬讛讜讚讛 讗讱 讘讬谉 讗诇讜 讜讘讬谉 讗诇讜 诇讗讜 讘谞讬 住诪讻讗 谞讬谞讛讜 讜诇讻谉 转讞讬诇讛 谞讚专 讗诐 讬讗诪专讜 诇讜 诪驻讬 专讘谞谉 拽诪讗讬 讘谞讬 住诪讻讗 讚讛诇讻讛 讻专讘讬 讬讛讜讚讛 注讘讬讚 讬讜诪讗 讟讘讗 讜讗讞专 砖砖诪注 诇讛讗 讚专讘讬 讞谞讬谞讗 谞讚专 诇讛驻讱 讗诐 讬讗诪专讜 诇讜 诪驻讬 专讘谞谉 拽诪讗讬 讚讛诐 讘谞讬 住诪讻讗 讚讗讬谉 讛诇讻讛 讻专讘讬 讬讛讜讚讛 注讘讬讚谞讗 讬讜诪讗 讟讘讗.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 砖讗转讛 讜讗诪讱 讞讬讬讘讬诐 讘讻讘讜讚 讗讘讬讱. 注讬讬谉 讬讘诪讜转 讛' 注"讘 转讚"讛 讟注诪讗:





驻谞讬 讬讛讜砖注

转讜住驻讜转 讘讚"讛 讻讘讚 讗转 讛砖诐 诪讛讜谞讱 讘讬专讜砖诇诪讬 讚专讬砖 讻讜' 讘讻讬讘讜讚 讗讘 谞讗诪讚 讻讘讚 讻讜' 讘讬谉 砖讬砖 诇讜 诪诪讜谉 讜讘讬谉 砖讗讬谉 诇讜 诪诪讜谉 讻讜' 注讚 住讜祝 讛讚讬讘讜专. 讜诇讗 讬讚注转讬 诇驻专砖 砖驻讬专 讚讘专讬 讛讬专讜砖诇诪讬 讘诪讗讬 诪砖诪注 诇讬讛 住转诐 诇讬砖谞讗 讚讻讘讚 讗转 讗讘讬讱 讚诪讬讬专讬 讗祝 讘讗讬谉 诇讜 诪诪讜谉 讟驻讬 诪讘讻诇 讛诪爪讜转 讚拽讞砖讬讘 讛转诐 讘讬专讜砖诇诪讬 转驻讬诇讬谉 讜爪讬爪讬转 讜诇讜诇讘 讚诪讬拽专讬 讻讘讜讚 讛诪拽讜诐 讜讗驻"讛 诪住转诪讗 驻讟讬专讬 讘讗讬谉 诇讛讜 讚讗讜谞住 专讞诪谞讗 驻讟专讬讛 讗祝 注诇 讙讘 讚讻转讬讘 谞诪讬 讘转讜专讛 住转诐 讜诪讗讬 砖谞讗 讘诪爪讜转 讻讬讘讜讚 讚驻砖讬讟讗 诇讬讛 讚诪住转诪讗 讗讬讬专讬 讗祝 讘讗讬谉 诇讜 诪诪讜谉 讜谞专讗讛 讚驻砖讬讟讗 讚诇砖讜谉 讻讘讚 讛讻讬 诪砖诪注 诪讻讘讚讜 讘讬谉 讘讙讜驻讜 讜讘讬谉 讘诪诪讜谞讜 讜讻讬讜谉 砖讗讬谉 砖讬注讜专 诇讚讘专 诪诪讬诇讗 讚讛讻诇 讘讻诇诇 讻讬讘讜讚 讗祝 诇讞讝专 注诇 讛驻转讞讬诐 讜讛讬讬谞讜 谞诪讬 诇注谞讬谉 讻讘讜讚 讛诪拽讜诐 讚讘讻诇 讛转讜专讛 讻讜诇讛 诇讗 讗爪讟专讬讱 诇诪注讟 讛讬讻讗 讚诪诪讬诇讗 砖诪注讬谞谉 讚讗讜谞住 专讞诪谞讗 驻讟专讬讛 讗诇讗 诪拽专讗 讚诪砖诇讬 讚讻转讬讘 讘诇砖讜谉 讻讘讚 讗转 讛' 讛讜爪专讱 诇驻专砖 讘诪讛 砖讛讜谞讱 讚讗诇"讻 讛讬讛 讘诪砖诪注 讚讻讬讘讜讚 讛讬讬谞讜 谞诪讬 讘讙讜驻讜 诇讞讝专 注诇 讛驻转讞讬诐 拽诪"诇 讚诇讗 讻谉 谞"诇 讜注讬讬谉 注讜讚 讘讝讛 诇拽诪谉 讘诇' 讛转讜住驻讜转 讘讚祝 讛住诪讜讱 讘讚"讛 讗讜专讬 诇讬讛 诪砖诇 讗讘:


讙诪专讗 讚专讬砖 注讜诇讗 专讘讛 讻讜' 诪讗讬 讚讻转讬讘 讬讜讚讜讱 讛' 讻讜' 讘砖注讛 砖砖诪注讜 讗讜"讛 讗谞讻讬 讜诇讗 讬讛讬讛 讗诪专讜 诇讻讘讜讚 注爪诪讜 讛讜讗 讚讜专砖 讻讬讜谉 砖讗诪专 讻讘讚 讗转 讗讘讬讱 讞讝专讜 讜讛讜讚讜 注"讻. 讜诇讻讗讜专讛 讬砖 诇转诪讜讛 注诇 讻讜讜谞转 讛诪讗诪专 讚诪注讬拽专讗 诪讗讬 住讘专讬 砖讗诐 谞转讗诪转 诇讛诐 讻砖砖诪注讜 讚讘专讬 讗诇拽讬诐 讞讬讬诐 砖讛谉 诪讗诪专 讛讗诇 讛讜讗 讛讬讜爪专 讛讜讗 讛讘讜专讗 讗"讻 诪讛 专讗讜 诇砖讟讜转 讝讛 诇讜诪专 诇讻讘讜讚 注爪诪讜 讛讜讗 讚讜专砖 讜诪讛 讘讻讱 讻"砖 砖讛讬讛 诇讛诐 诇讻讜祝 讗讝谞诐 诇砖诪讜注 诪讛 砖讛讜讗 讗讜诪专 诇讻讘讜讚 注爪诪讜 讜讛诇讗 讻诇 讛诪讗诪讬谉 讘诪爪讬讗讜转 讗诇拽讜转 讜讻讜驻专 讘注讬拽专 诇讬诇讱 讗讞专讬 砖专讬专讜转 诇讘讜 讛专注 讛讬讬谞讜 注爪转 讛讻讜驻专讬诐 讜讗讜诪专讬诐 注讝讘 讛' 讗转 讛讗专抓 讜讗讬谉 诪砖讙讬讞 讻诇诇 讘转讞转讜谞讬诐 讘砖讜诐 砖讻专 讜注讜谞砖 讜讘讞专 诇讜 讛注诇讬讜谞讬诐 讜讻诪"砖 讛讬驻讛 转讜讗专 讘专讗砖讬转 讘诪讗诪专 讚讜专 讛驻诇讙讛 注讬"砖 讜讗"讻 诪讻讬讜谉 砖砖诪注讜 砖讛讗诇 讬转讘专讱 专讜爪讛 讘转讞转讜谞讬诐 讜爪讜讛 讘驻讛 诪诇讗 讗谞讻讬 讛' 讗诇拽讬讱 讜诇讗 讬讛讬讛 诇讱 讗诇讛讬诐 讗讞专讬诐 诪讬 讬讘讗 讗讞专 讛诪诇讱 讜诪讬 驻转讬 讬住讜专 讛谞讛 诇讛诪专讜转 讗转 讚讘专讬讜 讘砖讗讟 谞驻砖 讜讗诐 诇讗 讛讗诪讬谞讜 讘拽讜诇 讛讚讬讘讜专 砖讛诐 讚讘专讬 讗诇讛讬诐 讞讬讬诐 讗诇讗 讞砖讘讜 诪讞砖讘讜转 讝专讜转 砖讗讬讝讛 诪诇讗讱 讗讜 讻讜讻讘 谞讙诇讛 诇讛诐 诇讬砖专讗诇 讜讘讚讗 讛讚讘专讜转 诪诇讘讜 讜拽专讗 注诇 注爪诪讜 砖诐 讗诇拽讜转 讗"讻 诪讛 讬转谉 讜诪讛 讬讜住讬祝 讘诪讛 砖砖诪注讜 诪讗诪专 讻讘讚 讗转 讗讘讬讱 诇讘讟诇 诪讞砖讘转诐 讛专注讛 讜谞"诇 讚讜讚讗讬 讻谉 讛讚讘专 讚讻诇 诪诇讻讬 讛讗讜诪讜转 砖讛讬讜 讘讗讜转讜 讛讝诪谉 讟注讜 讘砖讟讜转 注爪诪谉 诇讜诪专 砖讗讬谉 诇讛住讬讘讛 专讗砖讜谞讛 砖讜诐 讛砖讙讞讛 讘转讞转讜谞讬诐 讻讬 讗诐 谞转讜谞讬诐 谞转讜谞讬诐 讛诪讛 转讞转 诪注专讻讜转 讛砖诪讬诐 讜转讞转 砖专讬 诪注诇讛 砖讛诐 砖讘注讬诐 砖专讬诐 讻诪讘讜讗专 讜讞砖讘讜 讘诇讘诐 砖讘谞讬 讬砖专讗诇 讙"讻 讬砖 诇讛诐 砖专 讜讻讜讻讘 诪讬讜讞讚 讜讛讜讗 讛谞讚诪讛 诇讛诐 诇讬砖专讗诇 讘讗讬讝讛 转诪讜谞讛 讜拽专讗 注爪诪讜 讘砖诐 讛' 讗诇拽讬诐 诇诪注谉 讬拽讘注讜 讝讗转 讛讗诪讜谞讛 讘诇讘诐 讜讬注讘讚讜讛讜 讜诇驻"讝 讗讚专讘讗 讞砖砖讜 讘注讜谞诐 讚讘专 讛讝讛 诇讙谞讜转 讛诪诇讗讱 讜讛砖专 讛讝讛 讘讗讜诪专诐 砖讘讛讬讜转 砖诪讬诪讬讛诐 诇讗 谞讙诇讛 诇讛诐 讛砖专 砖诇讛诐 讘驻讜诪讘讬 诪转讜讱 讛讗砖 诇驻讬 砖讗讬谞讜 讞驻抓 砖讬注讘讚讜讛讜 讘转诪讬讚讜转 讘砖诐 讗诇讜拽讜转 诪诪砖 讻"讗 讚专讱 注专讗讬 讜讗"讻 讝讛 讛砖专 砖诇 讬砖专讗诇 砖拽专讗 注爪诪讜 讘砖诐 讗诇拽讜转 诇讻讘讜讚 注爪诪讜 讛讜讗 讚讜专砖 讜诪诇讘讜 讛讜讗 讘讜讚讛 讗讘诇 讻砖砖诪注讜 讛讚讘专讜转 诪讻讘讚 讗转 讗讘讬讱 讜讗讬诇讱 砖讛诐 讞讜拽讬诐 爪讚讬拽讬诐 讜诪砖驻讟讬诐 讬砖专讬诐 讻诪讗诪专 讛讻转讜讘 讘讜讗转讞谞谉 讜讘讗诪转 砖讻诇 诪讬 砖讬砖 诇讜 诪讜讞 讘拽讚拽讚讜 讜诇讘讘讜 讬讘讬谉 谞讬讻专讬谉 讚讘专讬 讗诪转 注诇 讻诇 讛诪爪讜转 讻讗诇讛 讻讘讚 砖诪诪砖 讻诇 讛讗讜诪讜转 诪讜讚讬诐 讘讻讱 讜讻谉 诇讗 转专爪讞 讜诇讗 转谞讗祝 讜诇讗 转注谞讛 讜诇讗 转讞诪讜讚 讜讗祝 砖讻诪注讟 驻拽专讜 讘讻讜诇诐 讻讚讗讬转讗 讘诪讚专砖 讜讘讙诪' 砖讘谞讬 注砖讜 讗诪专讜 讝讜 讛讘专讻讛 砖讘讬专讻谞讜 讗讘讬谞讜 注诇 讞专讘讱 转讞讬讛 讜讬砖诪注讗诇 驻专讗 讗讚诐 诇注讘讜专 注诇 诇讗 转谞讗祝 讜讻讜诇诐 注诇 讛讙讝诇 讜讻讬讜爪讗 诪"诪 讬讚注讜 讘注爪诪谉 砖讬爪专诐 讛专注 讛砖讬讗谉 诇讻诇 讗诇讛 讜讛讜讗 讚讘专 诪转谞讙讚 诇讞讜砖 讛砖讻诇 诇注砖讜转 讗讚诐 讻讚讙讬 讛讬诐 讗讬砖 专注讛讜 讞讬讬诐 讘诇注讜 讜谞诪砖诇 讻讘讛诪讜转 谞讚诪讛 诇注砖讜转 讻诇 讛讬砖专 讘注讬谞讬讜 讜讛砖转讗 讗讬讙诇讜 讘讛转讜转讬讬讛讜 砖讗诐 诇讜 讻讚讘专讬讛诐 讻谉 讛讜讗 砖讛谉 转讞转 诪诪砖诇转 诪诇讗讱 讗讜 砖专 讗讜 讻讜讻讘 诇诪讛 诇讗 谞转讙诇讛 诇讛谉 讙"讻 讘驻讜诪讘讬 诇爪讜讜转诐 讞讜拽讬诐 讜诪砖驻讟讬诐 讻讗诇讛 讜讗讝 讘注"讻 注谞讜 讗诪谉 讛讜讚讜转 注诇 讛讗诪转 砖讞讘讬讘讬谉 讬砖专讗诇 砖谞讬转谉 诇讛诐 讻诇讬 讞诪讚讛 讜谞爪讟讜讜 讘谞讬诪讜住讬诐 讜讞讜拽讬诐 讬砖专讬诐 讬讜转专 诪讻诇 讛讗讜诪讜转 讘讝诪谉 讛讛讜讗 讜讛谉 注诐 诇讘讚讚 讬砖讻讜谉 讜讗"讻 讘讜讚讗讬 砖讛谉 讚讘专讬 讗诇拽讬诐 讞讬讬诐 讛讘讜讞专 讘讝专注讜 砖诇 讬注拽讘 讜诪专讜讘 讞讬讘转谉 讗诪专 诇讛谉 讗谞讻讬 讛' 讗诇拽讬讱 讗砖专 讛讜爪讗转讬讱 讘诇砖讜谉 讬讞讬讚 讻讗讜诪专 讛谉 注诐 诇讘讚讚 讬砖讻讜谉 讜讞讝专讜 讜讛讜讚讜 诇讚讘专讜转 讛专讗砖讜谞讬诐 砖讛谉 讚讘专讬 讛拽讘"讛 讘注爪诪讜 讻谉 谞专讗讛 诇讬 谞讻讜谉 讜注讜讚 讚诪诪爪讜转 讻讬讘讜讚 讘注爪诪讜 砖讛砖讜讛 讻讘讜讚谉 诇讻讘讜讚 讛诪拽讜诐 讬讚注讜 讻谉 砖讘诪拽讜诐 讙讚讜诇转讜 讗转讛 诪讜爪讗 注谞讜讜转谞讜转讜 讜讗讬诇讜 讛讬讛 讚讘专讬 讛诪诇讗讱 讗讬谉 诪讚专讻讜 诇讛砖讜讜转 讻讬讘讜讚 讘砖专 讜讚诐 诇讻讘讜讚讜 讜诪诇讘讚 讝讛 讻讬讜谉 砖砖诪注讜 诪爪讜转 讻讬讘讜讚 专讗讜 诪注砖讛 讜谞讝讻专讜 讻讬讜谉 砖讻讜诇诐 诪讜讚讬谉 讘诪爪讜转 讻讬讘讜讚 讗讘 诪住讘专讗 讗"讻 驻砖讬讟讗 讚讛讚注转 谞讬转谞讛 诇讻讘讚 讛诪拽讜诐 讗祝 诇讜 讛讬讛 讻讚讘专讬讛诐 砖讗讬谉 讛拽讘"讛 诪砖讙讬讞 讘转讞转讜谞讬诐 诇讗讞专 砖诪讜讚讬谉 讚注讬拽专 讘专讬讗转 讛讗讚诐 砖讛讬讛 诪讗转讜 讜注讜讚 砖讛注诇讬讜谞讬诐 讜转讞转讜谞讬诐 讘专砖讜转讜 讜讛讜讗 讜讛谉 讞讬讬讘讬谉 讘讻讘讜讚 讛诪拽讜诐 讜讻讚讗诪专讬谞谉 诇注讬诇 讜讻谉 讘讚讬谉 砖砖诇砖转谉 砖讜转驻讬谉 讘讜 讻"砖 砖讬砖 讻讗谉 拽诇 讜讞讜诪专 诇讛讬驻讱 讻谉 谞"诇 谞讻讜谉:





驻转讞 注讬谞讬诐

砖讗诇 讘谉 讗诇诪谞讛 讗讞转 讗转 专' 讗诇讬注讝专 讜讻讜'. 讬砖 诇讛注讬专 讗诪讗讬 诇专' 讗诇讬注讝专 诇讗 砖讗诇 谞转讙专砖讛 诪讛讜 讻讚讘注讬 讘转专 讛讻讬 诇专' 讬讛讜砖注. 讜讬砖 诪讬 砖讻转讘 讘诪"砖 讘讬专讜砖诇诪讬 讚讗讬谉 讛诇讻讛 讻专' 讗诇讬注讝专 讚砖诪讜转讬 讛讜讗 讻诇讜诪专 诪转诇诪讬讚讬 讘讬转 砖诪讗讬 讜讻诇 讚讘专讬讜 讻讘"砖. 讜转谞谉 住讜祝 讙讬讟讬谉 讚诇讘"砖 诇讗 讬讙专砖 讗转 讗砖转讜 讗诇讗 讗"讻 诪爪讗 讘讛 注专讜转 讚讘专. 讜讻驻讬 讝讛 讗诐 谞转讙专砖讛 诇讘"砖 讜讚讗讬 讛讜讗 诪砖讜诐 注专讜转 讚讘专 讜转讜 诇讗 诪讞讬讬讘 讘讻讘讜讚讛 讚诇讗讜 注讜砖讛 诪注砖讛 注诪讱 讜诪砖讜"讛 诇讗 讘注讬 诇专' 讗诇讬注讝专 谞转讙专砖讛 诪讗讬 讚诇讚注转讜 讗讬谉 讻讗谉 砖讗诇讛. 讗诪谞诐 专' 讬讛讜砖注 住讘专 讻讘讬转 讛诇诇 讚讬讻讜诇 诇讙专砖讛 讗驻讬诇讜 讛拽讚讬讞讛 转讘砖讬诇讜 讗"讻 讞讬讬讘 讘讻讘讜讚讛 讜诪砖讜"讛 讘注讬 诇专' 讬讛讜砖注 注讻"讚. 讜讬砖 诇讚讞讜转 讚讙诐 诇讘"砖 讻砖砖谞讬讛诐 专讜爪讬诐 诇讛转讙专砖 诪专爪讜谞诐 讛讟讜讘 讬讻讜诇 诇讙专砖 讘砖讜驻讬 讗驻讬诇讜 讛讬讗 爪讚拽转 讜讞住讬讚讛 讜讗"讻 讙诐 诇专' 讗诇讬注讝专 讛讜讛 诪爪讬 诇诪讘注讬 谞转讙专砖讛 诪讛讜 讜讛讬讬谞讜 讻讗砖专 讬讛讬讛 讛讗讜驻谉 讚讞讬讬讘 讘讻讘讜讚讛. 讜转讜 讛转讬谞讞 诇讚注转 讛讟讜专 讗讘诇 诇讚注转 讛专诪讘"诐 讚住讘专 讚讞讬讬讘 讘讻讘讜讚 讗讘讬讜 专砖注 诪讗讬 讗讬讻讗 诇诪讬诪专:


讙讚讜诇 讛诪爪讜讜讛 讜注讜砖讛 讜讻讜' 讛转讜住' 讻转讘讜 讚讛讟注诐 讚讚讜讗讙 讜诪爪讟注专 驻谉 讬注讘讜专 讜讻讜' 讜讘转讜住驻讜转 专讘讬谞讜 讬爪讞拽 讛讝拽谉 讻"讬 专讗讬转讬 砖讗讞专 砖谞转谉 讟注诐 讛谞讝' 讻转讘 讜讝"诇 讜讬砖 诪驻专砖讬诐 诇驻讬 砖讗讬谉 讛拽讘"讛 爪专讬讱 诇诪爪讜讜转 讗诇讗 砖讬拽讬讬诪讜 讚讘专讬讜 诇讻讱 讛诪爪讜讜讛 注讚讬祝 砖注砖讛 专爪讜谉 拽讜谞讜 讗讘诇 诪讬 砖讗讬谞讜 诪爪讜讜讛 诪讛 专爪讜谉 拽讜谞讜 讬砖 砖诇讗 爪讬讜讛 诇讜 讻诇讜诐. 讜注讜讚 讟注诐 驻砖讜讟 诪讗讞专 砖爪讬讜讛 诇讝讛 讜诇讗 诇讝讛 讗讬谉 诇讛拽讘"讛 谞讞转 专讜讞 讘注砖讬讬转讜 注讻"诇 讜驻讬专讜砖 讬砖 诪驻专砖讬诐 讻转讘讜 讛专讬讟讘"讗 讘讞讬讚讜砖讬讜 诪砖诐 讛专诪讘"谉. 讗讘诇 讛讟注诐 讗讞专 讚讗讬谉 诇讛拽讘"讛 谞讞转 专讜讞 讘注砖讬讬转讜 讗讬谞讜 诪转讬砖讘 讻诇 讻讱 讚诇驻讬 讟注诐 讝讛 诪讬 砖讗讬谞讜 诪爪讜讜讛 讜注讜砖讛 讙专注 讟讜讘讗 讚讗讬谉 诇讛拽讘"讛 谞讞转 专讜讞 讘诪注砖讬讜 讜诪讛砖"住 谞专讗讛 讚讬砖 诇讜 砖讻专 诪讬讛讗. 讜讻谉 讬砖 诇讛注讬专 诇讟注诐 讛讙讗讜谉 砖谞"讟 拽专讜讘 诇讝讛 讘住讙谞讜谉 讗讞专 讜讛讘讬讗讜 讘砖讬讟讛 诪拽讜讘爪转 拽诪讗 注诇 讚祝 驻"讝 注"讗 讜讝"诇 驻讬专砖 讙讗讜谉 诇驻讬 砖讗讬谉 诇讜 诇讛讻谞住 讘讗讜诪谞讜转 砖讗讬谞讜 砖诇讜 讜谞专讗讛 讻讗诇讜 讬讜专讚 诇讗讜诪谞讜转 讞讘讬专讜 注讻"诇 讚讻驻"讝 诇讗 讛讬讛 诇讜 诇讛讬讜转 砖讻专 讻诇诇 讜讘诪拽讜诐 砖讻专 讬讛讬讛 诇讜 注讜谞砖. 讜讬砖 诇讬砖讘. 讜注"砖 诪"砖 注讜讚 讘砖诐 专"转 [讜注诪"砖 讗谞讬 讘注谞讬讬 注诇 讚讘专讬 专"转 砖诐 讘拽诪讗 讘住"讚]. 讜讘注谞讬谉 讚讘专讬 专"转 砖讛讘讬讗讜 讛转讜住' 讜讛专讗"砖 讜讛专讬讟讘"讗 讜讛专"谉 讗讬 谞砖讬诐 诪讘专讻讜转 注诇 诪"注 砖讛讝诪谉 讙专诪讗 讻转讘转讬 拽爪转 讘注谞讬谉 讝讛 讘住驻专讬 讛拽讟谉 讘专讻讬 讬讜住祝 讜讘住驻专讬 讛拽讟谉 诪讞讝讬拽 讘专讻讛 讘讗讬讝讛 诪拽讜诪讜转 注"砖:


讘砖注讛 砖讗诪专 讛拽讘"讛 讗谞讻讬 讜诇讗 讬讛讬讛 诇讱 讗诪专讜 讗"讛 诇讻讘讜讚 注爪诪讜 讛讜讗 讚讜专砖 讜讻讜' 讗驻砖专 讘诪讛 砖讬讚讜注 讚讗"讛 讟讜注谞讬诐 讗诐 讗讬谉 专爪讜谞讜 讘注"讝 诇诪讛 讗讬谞讜 诪讘讟诇讛 讜讻转讘讜 讛诪驻专砖讬诐 讚住讘专讬 讗"讛 讚诪注砖讛 砖诪讬诐 注讚讬祝. 讜讛砖转讗 讻砖砖诪注讜 讗"讛 讗谞讻讬 讜诇讗 讬讛讬讛 诇讱 讗诪专讜 诇讻讘讜讚 注爪诪讜 讛讜讗 讚讜专砖 讞"讜 讜讬砖 讘' 专砖讜讬讜转 讚讛讗讞专 讗讬谞讜 诪谞讬讞 诇讘讟诇 讛注"讝 讜诇讻讘讜讚 注爪诪讜 讗讜诪专 诇讗 讬讛讬讛 诇讱 讜讻讜'. 讜讻砖砖诪注讜 讻讘讚 讗转 讗讘讬讱 讻诪"讚 诪砖诇 讘谉 讜讗讬讝讛讜 讻讘讜讚 诪讗讻讬诇讜 讜诪砖拽讛讜 讜讻讜' 讜讗讬 讗讬转讗 讚诪注砖讛 砖诪讬诐 注讚讬祝 诇诪讛 讗讬谞讜 讝谉 讜诪驻专谞住 诇讗讘讜转 诪讗讞专 讚讛砖讜讛 讻讘讜讚诐 诇讻讘讜讚讜. 讗诇讗 讜讚讗讬 讛注讬拽专 讛讜讗 讚诪注砖讛 讗讚诐 注讚讬祝 讜诇讻谉 讛讜讗 爪讬讜讛 讻讘讚 讗转 讗讘讬讱 讜讞讝专讜 讜讛讜讚讜 诇诪讗诪专讜转 讛专讗砖讜谞讜转 讚讛讗讚诐 爪专讬讱 诇砖专砖 讗讞专 注"讝 讜砖驻讬专 讗诪专 讗谞讻讬 讜诇讗 讬讛讬讛 诇讱:
讜注诇 讚专讱 讝讛 讗驻砖专 诇驻专砖 讘讛拽讚诪讛 讬讚讜注讛 讚讗"讛 住讜讘专讬诐 砖爪专讬讱 讗诪爪注讬 讘讬谉 讛讗讚诐 讜讘讬谉 讛讘讜专讗 讬转讘专讱 讜诇讻谉 注讜讘讚讬诐 诇诪讝诇 讗讜 讻讻讘. 讜讛讜讗 讛讘诇 砖爪专讬讱 诇注讘讜讚 讛' 讚讜拽讗 诪讘诇讬 讗诪爪注讬 讜讻讘专 讗谞讬 讘注谞讬讬 讛讗专讻转讬 讘讛拽讚诪讜转 讗诇讜 讘讚专讜砖讬诐 讜讝"砖 讚讗"讛 讗诪专讜 诇讻讘讜讚 注爪诪讜 讛讜讗 讚讜专砖 讚讛注讬拽专 讛讜讗 注诇 讬讚讬 讗诪爪注讬. 讗诪谞诐 讻讗砖专 砖诪注讜 讻讘讚 讗转 讗讘讬讱 砖专"诇 讗转讛 讘注爪诪讱 转讻讘讚讛讜 砖诇讗 注"讬 讗诪爪注讬 讜讻诪"砖 诇拽诪谉 讚讗讘讬诪讬 讛讜"诇 讛' 讘谞讬 住诪讜讻讬 讜讛讜讗 注爪诪讜 讛讬讛 诪讻讘讚 讗讘讬讜 讜讬讗诪专 讗讘讬讜 专讘讬 讗讘讛讜 讻讙讜谉 讗讘讬诪讬 讘专讬 拽讬讬诐 诪爪讜转 讻讘讜讚 [讗讘] 讜讗诐 讻诇讜诪专 讚爪讬讜讜讬 讛' 讛讜讗 讻讘讚 讗转 讗讘讬讱 讗转讛 讘注爪诪讱. 讜诇讝讛 讬讚注讜 讗"讛 讚讟注谞转 讗诪爪注讬 讘讟诇讛 讛讬讗 诪讘讜讟诇转 讜讞讝专讜 讜讛讜讚讜 诇诪讗诪专讜转 专讗砖讜谞讜转 讚爪专讬讱 诇注讘讜讚 讛' 讚讜拽讗 讘诇讬 讗诪爪注讬:
讜讗驻砖专 注讜讚 诇讜诪专 讘诪"砖 讛专诪讘"诐 专讬砖 讛' 注"讝 讜讝"诇 讘讬诪讬 讗谞讜砖 讟注讜 讘谞讬 讗讚诐 讟注讜转 讙讚讜诇 讜谞讘注专讛 注爪转诐 讜讝讜 讛讬转讛 讟注讜转诐 讗诪专讬 讛讜讗讬诇 讜讛讗诇 讘专讗 讻讻讘讬诐 讗诇讜 讜讙诇讙诇讬诐 诇讛谞讛讬讙 讛注讜诇诐 讜谞转谞诐 讘诪专讜诐 讜讞诇拽 诇讛诐 讻讘讜讚 讜讛诐 砖诪砖讬诐 讛诪砖诪砖讬诐 诇驻谞讬讜 专讗讜讬诐 讛诐 诇砖讘讞诐 讜诇驻讗专诐 讜诇讞诇讜拽 诇讛诐 讻讘讜讚 讜讻讜' 讜讛转讞讬诇讜 诇讘谞讜转 诇讻讻讘讬诐 讛讬讻诇讜转 讜诇讛拽专讬讘 诇讛诐 拽专讘谞讜转 讜诇讛砖转讞讜讜转 诇注讜诇诐 讜讝讜讛讬 注讬拽专 注"讝 注讻"诇 讜讛谞讛 讗诪专讜 诇拽诪谉 讚祝 谞"讟 讚驻诇讬讙讬 专"讬 讜专"诇 讗讬 讗转讬 讚讬讘讜专 诪讘讟诇 讚讬讘讜专 讜拽讬"诇 讻专' 讬讜讞谞谉 讜诪讘讜讗专 砖诐 讘砖"住 讚诇讻"注 诇讗 讗转讬 讚讘讜专 讜诪讘讟诇 诪注砖讛. 讜讗"讛 讛讬讜 住讜讘专讬诐 讻诪"砖 讛专诪讘"诐 讚讛砖讬"转 讞诇拽 讻讘讜讚 诇讻讻讘讬诐 讜讙诇讙诇讬诐 讜谞转谞诐 讘诪专讜诐 讜讝讛 诪注砖讛 砖注砖讛 讜诪诪谞讜 讬诇诪讚讜 诇讻讘讚诐 讜诇讛砖转讞讜讜转 诇讛诐. 讜讗讞"讚 砖砖诪注讜 讗谞讻讬 讜诇讗 讬讛讬讛 诇讱 讗诪专讜 诇讻讘讜讚 注爪诪讜 讛讜讗 讚讜专砖 砖谞转拽谞讗 讞"讜 讜讗讬谉 专讜爪讛 砖讬讻讘讚讜 诇砖讜诐 讗' 讜诇讗 讗转讬 讚讘讜专 讜诪讘讟诇 诪注砖讛. 讜讻砖砖诪注讜 讻讘讚 讗转 讗讘讬讱 讜讛砖讜讛 讻讘讜讚诐 诇讻讘讜讚讜 讻讘讬讻讜诇. 诪讬谞讛 讬讚注讜 讚讞"讜 诇讗 谞转拽谞讗 讚讛专讬 爪讬讜讛 诇讻讘讚 讗讜"讗 讘转讜拽祝 讛讻讘讜讚 讜讛砖讜讛 讻讘讜讚 讗讜"讗 诇讻讘讜讚讜. 讜诪讜讻专讞 讚谞转谉 诇诪讝诇讜转 讜讻讻讘讬诐 讜讻讜' 讘诪专讜诐 诇讛讗讬专 诇注讜诇诐 讛砖驻诇 讗讘诇 诇讗 诇注讜讘讚诐 讜诇讛砖转讞讜讜转 诇讛诐 讜讞讝专讜 讜讛讜讚讜 诇诪讗诪专讜转 讚讬讬拽讗 讚讗祝 砖讛讜讗 讚讬讘讜专 讗讬谞讜 住讜转专 讛诪注砖讛 讛"讜:





讬诐 砖诇 砖诇诪讛

砖讗诇 讘谉 讗诇诪谞讛 讗' 讗转 专' 讗诇讬注讝专 讗讘讗 讗讜诪专 讛砖拽讬谞讬 诪讬诐 讜讗讬诪讗 讗讜诪专 讛砖拽讬谞讬 诪讬诐 讗讬讝讛 诪讛谉 拽讜讚诐 讗"诇 讛谞讞 讻讘讜讚 讗诪讱 讜注砖讛 讻讘讜讚 讗讘讬讱 砖讗转讛 讜讗诪讱 讞讬讬讘讬谉 讘讻讘讜讚 讗讘讬讱 讘讗 诇驻谞讬 专讘讬 讬讛讜砖注 讗"诇 讙"讻 讻讱 讗诪专 诇讜 专' 谞转讙专砖讛 诪讛讜 讗"诇 诪讘讬谉 专讬住讬 注讬谞讬讱 谞讬讻专 砖讘谉 讗诇诪谞讛 讗转 讛讟诇 诇讛诐 诪讬诐 讘住驻诇 讜拽注拽注 诇讛诐 讻转专谞讙讜诇讬诐 驻讬' 诪讘讬谉 专讬住讬 注讬谞讬讱 砖注专讜转 砖讘砖讜专讛 讻讬住讜讬 讛注讬谉 讗转讛 谞讬讻专 砖讬转讜诐 讗转 讜谞砖专讜 专讬住讬 注讬谞讬讱 诪讘讻讬 讻讚讗诪专讬谞谉 讘诪讜注讚 拽讟谉 讜讛讬讛 专"讙 砖讜诪注 拽讜诇讛 讜讘讜讻讛 讻谞讙讚讛 注讚 砖谞砖专讜 专讬住讬 注讬谞讬讜. 砖讘谉 讗诇诪谞讛 讗转 驻讬' 讜诇讗 爪专讬讱 讗转讛 诇诪注砖讛 讗诇讗 诇诇诪讜讚 讘讗转 讜讗谞讬 讗讜诪专 诇讱 砖讻讘讜讚 砖谞讬讛诐 砖讜讜讬诐 注诇讬讱 讛讟诇 诇讛诐 诪讬诐 讘住驻诇 讜拽注拽注 驻讬' 讜拽专拽专 诇讛诐 讻诪讜 砖诪拽专拽专讬谉 诇转专谞讙讜诇讬' 讜诇驻讬 砖诇讗 讛讬讛 爪专讬讱 诇注砖讜转 讜讛讜讗 砖讗诇讜 讻诪讜 砖注诇讬讜 诇注砖讜转 讗诪专 诇讬 讗讘讗 讻讜' 讗"诇 讗讬诪讗 讻讜' 讛砖讬讘讜 诇讬讛 讘诇砖讜谉 砖讞讜拽 注"讻. 讜讻转讘 讛拽讗专"讜 讜讝"诇 讜讛专讬"祝 讛砖诪讬讟 讛讗讬 住讬驻讗 讚讘专讬讬转讗 讜讙诐 讛专诪讘"诐 诇讗 讛讝讻讬' 讚讬谉 讝讛 讜讛讟注诐 诪砖讜诐 讚诪讚讬谞' 讚专讬砖讗 诪砖诪注 讚讬讛讬讘 讟注诪讗 诪驻谞讬 砖讛讜讗 讜讗诪讜 讞讬讬讘讬谉 讘讻讘讜讚 讗讘讬讜 诪砖诪注 讛讗 诇讗讜 讛讻讬 讻讘讜讚 砖谞讬讛诐 砖讬讜讬诐 讜诇讗讬讝讛 诪讛诐 砖讬专爪讛 讬拽讚讬诐 讻谞"诇 讗讘诇 专讘讬谞讜 讬专讜讞诐 讻转讘 讗诐 谞转讙专砖讛 诪讗讘讬讜 砖谞讬讛诐 砖讜讜讬诐. 讜谞讜转谉 诪讬诐 讘住驻诇 讜讗讜诪专 诇讛诐 讘讜讗讜 诇砖转讜转 讜诇讗 讬拽讚讬诐 讗' 诇讞讘讬专讜 注讻"诇 讜讗讬谉 谞专讗讛 讻谉 诪讚讘专讬 专砖"讬 讗诇讗 讻诪讜 砖讻转讘转讬 注讻"诇. 讜讗谞讬 诇讗 讗讚注 讗讬讱 诪砖诪注 诪讚讘专讬 专砖"讬 砖讛讜讗 讻谞讙讚讜 讗讬 诪砖讜诐 砖诪驻专砖 砖讘诇砖讜谉 砖讞讜拽 讛砖讬讘讜 讚诪砖诪注 讛讜讗 诪谉 讛讚讬谉 讗讬谞讜 讻讱 讗诇讗 讬拽讚讬诐 诇讗讬讝讛 诪讛谉 砖讬专爪讛 诇讗 谞讛讬专讗 驻讬专砖 专砖"讬 砖讘砖讞讜拽 讛砖讬讘 讗诇讗 诪讛 砖讗诪专 讜拽注拽注 诇讛诐 讜讻谉 讛讟诇 诪讬诐 讘住驻诇 讗讘诇 注讬拽讜专 讛讚讬谉 讛砖讬讘讜 讻专讗讜讬 砖爪专讬讱 诇讬转谉 诇砖谞讬讛诐 讻讗讞转 讜诇讗 砖讬拽讚讬诐 诇讗讞讚 讜诪讛 砖驻专砖"讬 讻讘讜讚 砖谞讬讛诐 砖讜讜讬诐 讗讬谉 驻讬专讜砖讜 砖讬讻讜诇 诇讛拽讚讬诐 讚讗讚专讘讗 诪砖诪注 砖谞讬讛谉 砖讜讜讬诐 讜讗住讜专 诇讜 诇讛拽讚讬诐 诇讗讞讚 讜讚讘专讬 专' 讬专讜讞诐 谞诪讬 诪砖诪注 讻讚讘专讬 讛讟讜专 砖讻转讘 讜讗诐 谞转讙专砖讛 讗诪讜 砖讗讬谞讛 讞讬讬讘转 讘讻讘讜讚讜 讗讝 砖谞讬讛诐 砖讜讬诐 诇讻讘讚诐 讝讛 讻讝讛 注"讻 讜讝讛 讗讬 讗驻砖专 讗诐 讬拽讚讬诐 诇讗' 讜诪讛 砖讗诪专谞讜 砖讻讬讘讜讚 讗讘 拽讜讚诐 诇讗诐 讚讜讜拽讗 诇注谞讬讬谉 讻讘讜讚 讗讘诇 诇驻讚讜转 诪谉 讛转驻讬住讛 讜讗讬谉 住驻拽 讘讬讚讜 诇驻讚讜转 砖谞讬讛诐 讛讗诐 拽讜讚诪转 注讬讬谉 讘驻专拽 谞注专讛 住讬诪谉 诇"讝:


驻讬住拽讗 讻转讘 讛讟讜专 诪讚讘专讬 讛专诪讘"诐 讗诪专 诇讜 讗讘讬讜 诇注讘讜专 注诇 讚讘专讬 转讜专讛 讘讬谉 砖讗讜诪专 诇讜 诇注讘讜专 注诇 诪爪讜转 诇讗 转注砖讛 讘讬谉 砖讗讜诪专 诇讜 诇讘讟诇 诪爪讜转 注砖讛 讗驻讬诇讜 砖诇 讚讘专讬讛诐 诇讗 讬砖诪注 注"讻. 讜讻转讘 讛拽讗专"讜 讜讝"诇 讜谞专讗讛 砖讛讟注诐 诪砖讜诐 讚讻讬讜谉 讚讻诇 诪讬诇讬 讚专讘谞谉 讗住诪讻讬谞讛讜 讗诇讗讜 讚诇讗 转住讜专 讛专讬 讛诐 讘讻诇诇 讚讘专讬 转讜专讛 讗"谞 讚诪砖讜诐 讻讜诇讻诐 讞讬讬讘讬诐 讘讻讘讜讚讬 讬诇驻讬谞谉 诇讛 讜诪爪讜讜转 讚专讘谞谉 讜讚讗讬 讛诐 讻讘讜讚讜 砖诇 诪拽讜诐 讗讬谉 诇讜 诇注讘讜专 注诇讬讛' 讘砖讘讬诇 讻讘讜讚 讗讘讬讜 注"讻 讜讗讬谞讜 爪专讬讱 讟注诐 诇讚讘专 诪讗讞专 砖讗诪专讬谞谉 诇讛讚讬讗 讘注讬专讜讘讬谉 诇讛讝讛专 讘讚讘专讬 住讜驻专讬诐 讬讜转专 诪讘讚讘专讬 转讜专讛 砖讘讚讘专讬 转讜专讛 讬砖 讘讜 讞讬讜讘 诪讬转讛 讜诇讗 转注砖讛 讜讘讚讘专讬 住讜驻专讬诐 讘讻讜诇诐 讞讬讜讘 诪讬转讛 讘讬讚讬 砖诪讬诐 讗"讻 讗讬谉 诇讱 讻讘讜讚 诪拽讜诐 讙讚讜诇 诪讝讜. 讻转讘 讛专讗"砖 讘转砖讜讘讛 讛讗讘 砖爪讜' 诇讘谞讜 砖诇讗 讬讚讘专 注诐 驻诇讜谞讬 砖诇讗 讬诪讞讜诇 诇讜 注诇 诪讛 砖注砖' 诇讜 注讚 讝诪谉 拽爪讜讘 讜讛讘谉 讛讬讛 专讜爪讛 诇讛转驻讬讬住 注诪讜 讗诇讗 砖讞砖砖 诇爪讜讜讗转 讗讘讬讜 讗讬谉 诇讜 诇讞讜砖 诇爪讜讜讗转讜 砖讗住讜专 诇砖谞讜讗 诇砖讜诐 讬讛讜讚讬 讗诐 诇讗 砖讬专讗讜讛讜 注讜讘专 注讘讬专讛 讜讛讗讘 砖爪讬讜讜讛 诇讜 诇砖谞讜讗讜 诇讗讜 讻诇 讻诪讬谞讬讛 诇讛注讘讬专讜 注诇 讚讘专讬 转讜专讛 注"讻 诪爪讗转讬 讻转讜讘 砖讗诐 讛讗讘 诪讜讞讛 讘讘谞讜 砖诇讗 讬讗诪专 拽讚讬砖 注诇 讗诪讜 讻讬 诪拽驻讬讚 注诇讬讜 诪讗讞专 砖讛讜讗 讞讬 讻讘讜讚讜 拽讜讚诐. 讜诇讬 谞专讗讛 讚讗讬谉 诇砖诪讜注 诇讜 诪讗讞专 砖谞讛讙讜 诪讗讘讜转讬谞讜 讛拽讚讜砖讬诐 诇讜诪专 拽讚讬砖 讬转讜诐 诪注讜讘讚讗 讚专' 注拽讬讘讗 砖诪讜专讛 诪诪谞讜 砖讛讜讗 讝讻讜转 讜谞讬讬讞 谞驻砖 诇砖讜讻谞讬 注驻专 诇讜诪专 拽讚讬砖 讛讜讬 讻讗诇讜 讗讜诪专 诇讜 砖诇讗 讬注砖讛 讚讘专 砖讛讜讗 诪讚讘专讬 住讜驻专讬诐 讜讘驻专讟 诪讗讞专 砖诪爪讬谞讜 砖转拽谞讜 诇讜诪专 砖诪讞讜讬讬讘 诇讜诪专 转讜讱 砖谞讛 专讗砖讜谞讛 讛专讬谞讬 讻驻专转 诪砖讻讘讜 讻"砖 诇讜诪专 拽讚讬砖 讜注讜讚 讗讘讬讜 砖诪讜讞讛 讘讚讘专 注讜讘' 注诇 讜讗讛讘转 诇专讬注讱 讻诪讜讱 讜讗住讜' 诇讜 诇砖诪讜注 讘注谞讬讬谉 讝讛. 讗讻谉 诪讛 砖谞讛讙讜 讗讘诇讬诐 诇诇讘讜砖 砖讞讜专讬诐 诇讻讘讜讚 讛诪转 砖讗讬谉 讝讛 讻诇诇 诪谉 讛讞讬讜讘 驻砖讬讟讗 砖讬讻讜诇 诇诪讞讜转 讘讜:


注讚 讛讬讻谉 讻讬讘讜讚 讗讘讬讜 讜讗诪讜 讗诪专 诇讛诐 爪讗讜 讜专讗讜 诪讛 注砖讛 讙讜讬 讗讞讚 讘讗砖拽诇讜谉 讜讚诪讗 讘谉 谞转讬谞讛 砖诪讜 驻注诐 讗' 讘拽砖讜 讞讻诪讬诐 驻专拽诪讟讬讗 讘砖砖讬诐 专讘讜讗 砖讻专 讜讛讬' 诪驻转讞 诪讜谞讞 诪专讗砖讬讜转讬讜 砖诇 讗讘讬讜 讜诇讗 爪讬注专讜 讗诪专 专讘 讬讛讜讚讗 讗诪' 砖诪讜讗诇 砖讗诇讜 讗转 专' 讗诇讬注讝专 注讚 讛讬讻谉 讻讘讜讚 讗讘 讜讗诐 讗诪专 诇讛诐 爪讗讜 讜专讗讜 诪讛 注砖讛 讙讜讬 讗' 讘讗砖拽诇讜谉 讜讚诪讗 讘谉 谞转讬谞讛 砖诪讜 讘拽砖讜 讞讻诪讬' 诪诪谞讜 讗讘谞讬诐 诇讗驻讜讚 讘砖砖讬诐 专讘讜讗 砖讻专 讜专讘 讻讛谞讗 诪转谞讬 讘砖诪谞讬诐 专讬讘讜讗 讜讛讬' 诪驻转讞 诪讜谞讞 诪专讗砖讜转讬讜 砖诇 讗讘讬讜 讜诇讗 爪讬注专讜 诇砖谞讛 讗讞专转 谞转谉 诇讜 讛拽讘"讛 砖讻专讜 砖谞讜诇讚讛 诇讜 驻专讛 讗讚讜诪讛 讘注讚专讜 谞讻谞住讜 讞讻诪讬诐 讗爪诇讜 讗诪专 诇讛诐 讬讜讚注 讗谞讬 讘讻诐 砖讗诐 讗谞讬 诪讘拽砖 诪讻诐 讻诇 诪诪讜谉 砖讘注讜诇诐 讗转诐 谞讜转谞讬谉 诇讬 讗诇讗 讗讬谉 讗谞讬 诪讘拽砖 诪讻诐 讗诇讗 讗讜转讜 诪注讜转 砖讛驻住讚转讬 讘砖讘讬诇 讻讘讜讚 讗讘讬 讜讗诪专 专' 讞谞讬谞讗 讜诪讛 砖讗讬谞讜 诪爪讜讜讛 讻讱 诪爪讜讜讛 讜注讜砖讛 注讗讻"讜 讚讗诪专 专' 讞谞讬谞讗 讙讚讜诇 诪爪讜讜讛 讜注讜砖讛 诪诪讬 砖讗讬谞讜 诪爪讜讜讛 讜注讜砖讛 讗诪专 专讘 讬讜住祝 诪专讬砖 讛"讗 诪讗谉 讚讗诪专 诇讬 讛诇讻讛 讻专' 讬讜讚讗 讚讗诪专 住讜诪讗 驻讟讜专 诪谉 讛诪爪讜转 注讘讚讬谞谉 讬讜诪讗 讟讘讗 诇专讘谞谉 讚讛讗 诇讗 诪驻拽讚谞讗 讜注讘讬讚谞讗 讜讛砖转讗 讚砖诪注转 诇讛讗 讚讗诪专 专' 讞谞讬谞讗 讙讚讜诇 讛诪爪讜讛 讜注讜砖讛 诪诪讬 砖讗讬谞讜 诪爪讜讛 讜注讜砖讛 讗讚专讘讛 诪讗谉 讚讗诪专 诇讬 讗讬谉 讛诇讻讛 讻专' 讬讜讚讗 注讘讬讚谞' 讬讜诪讗 讟讘讗 诇专讘谞谉. 驻住拽 专"转 讚谞砖讬诐 讬讻讜诇讬谉 诇讘专讱 注诇 讻诇 诪爪讜转 注砖讛 砖讛讝诪谉 讙专诪' 讚讗注"讙 讚驻讟讬专讬 讜讗驻讬' 诪讚专讘谞谉 诇讗 诪讞讬讬讘讬 讻讚诪讜讻讞 讘讘专讻讜转 驻专拽 诪讬 砖诪转讜 讙讘讬 谞砖讬诐 讞讬讬讘讜转 讘拽讬讚讜砖 讛讬讜诐 讚讘专 转讜专讛 讜讗讬谉 讻讗谉 诪砖讜诐 诇讗 转砖讗 讗转 砖诐 诇驻讬 砖讛讬讗 讘专讻讛 砖讗讬谞' 爪专讬讻讛 讚讛讱 讚专砖讗 讗住诪讻转' 讘注诇诪讗 讚讛讗 讗诪专讬' 讘驻' 诪讬 砖诪转讜 住驻拽 拽专讗 拽"砖 住驻拽 诇讗 拽专讗 讬讞讝讬专 讜讬拽专讗 讜诇讗 讗住专讬谞谉 诪住驻拽 诪砖讜诐 讘诇 转砖讗 讛诇讻讱 讻讬讜谉 砖诪转讻讜讜谞转 诇讘专讻讛 讗讬谉 讻讗谉 诪砖讜诐 讘诇 转砖讗 讚讗讬 诇讗讜 讛讻讬 讘诪讛 讛讬讛 砖诪讞 专讘 讬讜住祝 讜讛诇讗 讛讬讛 讻诪讛 讘专讻讜转 爪讬爪讬转 讜转驻讬诇讬谉 讜讻诇 讘专讻转 诪爪讜转 注砖讛 砖讛讝诪谉 讙专诪讗 讜讗诪专讬谞谉 讘驻专' 讛诪谞讬讞 讛讗讬 诪讗讬 讚讘注讬 诇诪讬讛讜讬 讞住讬讚讬 诇讬拽讬讬诐 诪讬诇讬 讚讘专讻讜转 讜注讜讚 讛讘讬讗 专讗讬讬' 诪讚讗诪专讬谞谉 驻专拽 讘转专讗 讚注专讜讘讬谉 讚诪讬讻诇 讘转 砖讗讜诇 讛讬转' 诪谞讞转 转驻讬诇讬谉 讜诇讗 诪讬讞讜 讘讛 讞讻诪讬诐 诇专' 讬讜住讬 讚讗诪专 谞砖讬' 住讜诪讻转 专砖讜转 讗讘诇 专讘 讬讛讜讚' 驻诇讬讙 注诇讬讛 讛转诐 讜讗诪专 诪讬讞讜 讜诪讬住转讘专 诇诪讬诪专 讚诪讛 砖诪讬讞讜 诪驻谞讬 砖讛讬转讛 诪讘专讻' 砖"诪 讚诇专' 讬讜住讬 砖专讬 诇讘专讜讻讬 驻讬' 讜讛诇讻讛 讻专"讬 讜讛讗专讬讱 讘专讗讬讜转 讻讜' 讜讗注驻"讬 砖讛专讗"砖 注讜诪讚 讘转讬诪讗 砖讻转' 讜讝"诇 讜转讬诪讗 讛讜讗 讛讬讗讱 转讗诪专 讜爪讜谞讜 讘诪讬诇转讗 讚诇讗 诪讬讞讬讬讘' 诇讗 诪讚讗讜专讬讬转' 讜诇讗 诪讚专讘谞谉 讙诐 谞专讗讛 讚诪住讜诪讗 讗讬谉 讻"讻 专讗讬讬' 讚住讜诪讗 讗注"讙 讚驻讟讜专 诪讚讗讜专讬讬转' 诪讞讬讬讘 诪讚专讘谞谉 讻讚诪讜讻' 讛讛讬讗 讚驻住讞讬诐 讚诪砖谞讬 拽住讘专讬 专讘 砖砖转 讜专讘 讬讜住祝 诪爪讜转 讘讝诪谉 讛讝讛 讚专讘谞谉 讜诇讻讱 讛讬讜 讬讻讜诇讬谉 诇讛讜爪讬讗 讗讞专讬诐 砖"诪 讚讗讬谞讛讜 诪讞讬讬讘讬 诪讚专讘谞谉 讜诪讛 砖讞讬讬讘讜 住讜诪讗 诪讚专讘谞谉 讜讗砖讛 驻讟讜专讛 诇讙诪专讬 讛讬讬谞讜 讟注诪讗 诪砖讜诐 讚讛讜讬 诪诪讬谉 讘专 讞讬讜讘讗 讜注讜讚 砖诇讗 讬专讗讛 讻讙讜讬 砖讗讬谞讜 谞讜讛讙 讘转讜专' 讬砖专讗诇 讗讬 驻讟专讬转 诇讬' 诪讻诇 讛诪爪讜转 讗讘诇 讗砖讛 诪讞讬讬讘讬 讘诪爪讜转 注砖讛 砖诇讗 讛讝诪谉 讙专诪讗 讜诪爪讜转 诇讗 转注砖讛 注"讻:


诪"诪 谞专讗讛 砖诇讗 讘讗 诇讞诇讜拽 注诇 讚讘专讬 专"转 砖讛专讬 讘驻专拽 讘转专讗 讚专"讛 讛讘讬讗 讚讘专讬 专"转 讜专讗讬讬转讜 讘诇讬 诪讞诇讜拽转 讜注讜讚 专讗讬讬讛 砖诇 诪讬讻诇 讘转 砖讗讜诇 讗讬谉 诇讛砖讬讘 讜讗注"讙 讚砖讗专 专讗讬讜' 讚讞讜讬讜转 讜讘驻专讟 砖讛专讗"砖 讙讜驻讗 驻住拽 诇砖诐 讚讛诇讻转讗 讻专' 讬讜住讬 讜转诪讬讛转讜 讗讬讱 转讗诪专 讜爪讜谞讜 讗讬谉 讝讜 拽讜砖讬讗 砖讛专讬 讗讬谞讜 讗讜诪专转 讜爪讬讜谞讬 讗诇讗 讜爪讬讜谞讜 砖讻讜诇诇转 注爪诪讛 注诐 讗谞砖讬诐 讜讻"讻 讛专"谉 讗讞专 砖讛讘讬讗 专讗讬讜转 专"转 讻转讘 讚讗注"讙 讚讗讬讻讗 诇讚讞讜讬讛 谞拽讟讬谞谉 讚讛讗 谞讜讟诇转 注诇讬讛谉 砖讻专 诪讚讗诪专 专' 讬讜住讬 讘专 讞谞讬谞讗 讙讚讜诇 讛诪爪讜讜讛 讜注讜砖讛 诪诪讬 砖讗讬谞讜 诪爪讜讜讛 讜注讜砖讛 讚诪讚拽讗诪专 讙讚讜诇 讗诇诪讗 诪讬 砖讗讬谞讜 诪爪讜讜讛 讜注讜砖讛 谞诪讬 讬砖 诇讜 砖讻专 讛诇讻讱 讘讻诇诇 诪爪讜转 讛谉 讜诪讘专讻转 讜诇讗 谞讗诪专 讛讜讗讬诇 讜讗讬谞讜 谞爪讟讜讜讛 讛讬讗讱 讬讗诪专 讜爪讜谞讜 讚讻讬讜谉 砖讛谞砖讬诐 谞爪讟讜讜 讜讗祝 讛谉 谞讜讟诇转 砖讻专 砖驻讬专 讬讗诪专讜 讜爪讬讜谞讜 注讻"诇 讜讛诪讙讬讚 诪砖谞讛 谞诪讬 讻转讘 讜讝"诇 讻转讘 讛专砖讘"讗 砖注诇讜 讛专讗砖讜谞讬诐 砖讗注驻"讬 讚谞砖讬' 驻讟讜专讜转 诇转拽讜注 诪"诪 讬讻讜诇' 诇讘专讱 讜讻谉 谞讛讙讜 讜讗讬谉 谞专讗讛 讻谉 诪讚讘专讬 讛专诪讘"诐 注"讻 讜诪"诪 砖诪注讬谞谉 讚讻诇 讛讗讞专讜谞讬诐 驻住拽讜 讻专"转 讜讻谉 讛诪谞讛讙. 讗讻谉 讛讗讬讚谞讗 专讗讜讬 诇诪讞讜转 讘谞砖讬诐 诇讛谞讬讞 转驻讬诇讬谉 讗驻讬' 讘诇讗 讘专讻讛 讻讗砖专 讻转讘 讛讻诇讘讜 讘砖诐 讛专"诐 砖讗诐 专爪讜 讛谞砖讬诐 诇讛谞讬讞 转驻讬诇讬谉 讗讬谉 砖讜诪注讬' 诇讛谉 诪驻谞讬 砖讗讬谞谉 讬讜讚注转 诇砖诪讜专 注爪诪谉 讘谞拽讬讜转 讜讻转讘 讛拽讗专"讜 讜讝"诇 讜讘住驻专 讗讜专讞转 讞讬讬诐 讛拽砖讛 注诇讬讜 诪讚讗诪' 讘专"驻 讛诪讜爪讬讗 转驻讬诇讬谉 讚诪讬讻诇 讘转 砖讗讜诇 讛讬转' 诪谞讞转 转驻讬诇讬谉 讜诇讗 诪讬讞讜 讘讛 讞讻诪讬' 讜诇讗 谞讛讬专讗 砖讟注诐 讛转诐 讻诪讜 砖讻转讘讜 讛转讜住驻讜' 专讗讬转讬 讘驻住讬拽转讗 砖诪讬讞讜 讘讛 讞讻诪讬诐 讜驻讬专砖讜 讛诐 讚讟注诪' 诪砖讜诐 讚转驻讬诇讬谉 爪专讬讻讬谉 讙讜祝 谞拽讬 讜谞砖讬诐 讗讬谉 讝专讬讝讜转 诇讝讛专. 讜讛专诪"讛 专爪讛 诇讬讞讜砖 诇讚讘专讬 驻住讬拽转' 注"讻 讜讗谞讬 讗讜诪专 砖讗讬谉 爪专讬讻讬谉 诇讻诇 讝讗转 讛讗 讚诇讗 诪讬讞讜 讘诪讬讻诇 诇驻讬 砖讛讬转' 爪讚拽转 讙诪讜专讛 讜讛讬转' 讗砖转 诪诇讱 讙诐 诇讗 讛讬' 诇讛 讜诇讚 讜讛讬转' 讬讻讜诇讛 诇砖诪讜专 注爪诪转 讘谞拽讬讜转 诪讛 砖讗讬谉 讻谉 讘砖讗专 谞砖讬诐. 讜诪讛 砖讻转讘讜 讛转讜住驻讜转 讜讛专讗"砖 诪讛 砖讞讬讬讘讜 住讜诪讗 讘诪爪讜转 讚专讘谞谉 讻讚讬 砖诇讗 讬讛讬' 诇讙讜讬 讗讬谉 讛讻讜讜谞讛 砖讬讛讬' 讛诇讻讛 讻专' 讬讜讚讗 讚住讜诪' 驻讟讜专 诪谉 讛转讜专讛 讘诪爪讜转 诪讚专讘谞谉 讛诇讗 讻转讘谞讜 讘驻专拽 讛讞讜讘诇 住讬' 讻' 讚讗讬谉 讛诇讻讛 讻专' 讬讛讜讚讗 讗诇讗 诇驻讬 诪讛 砖讘拽砖 专' 讬讜住祝 砖讬讛讬' 讛诇讻讛 讻专"讬 讜讗"讻 讗讬讱 讬注砖讛 注诐 讻诇 讛讘专讻讜转 讗诇讗 诪讚专讘谞谉 讻讜'. 谞讞讝讜专 诇住讜讙讬讗 讻讬 讗转讗 专讘 讚讬诪讬 讗诪专 驻注诐 讗' 讛讬讛 诇讘讜砖 住专讬拽讬谉 砖诇 讝讛讘 讜讬砖讘 讘讬谉 讙讚讜诇讬 专讜诪讬 讜讘讗转' 讗诪讜 讜拽专注转讜 诪诪谞讜 讜讟驻讞' 诇讜 注诇 专讗砖讜 讜诇讗 讛讻诇讬诪讛 讜讻转讘讜 讛转讜住驻讜' 讬砖 讘诪讚专砖 砖讛讬转' 诪讟讜专驻转 诪讚注转讛 讜讻谉 谞专讗讛 诇讬 注讬拽专 讚讛讗 诪讬讬转讬 讻诇 讛谞讬 注讜讘讚讗 诇诇诪讜讚 诪诪谞讜 注讚 讛讬讻谉 诪讙讬注 讻讬讘讜讚 讗讘 讜讗诐 讜讘讚讬谞讬谞讜 讬讻讜诇 诇诪讞讜转 讘讛 砖诇讗 转注砖讛 诇讜 谞讝拽 讗祝 讘诪诪讜谞讜 讜讻"砖 讘讙讜驻讜 讗诐 诇讗 砖讻讘专 谞注砖讛 讛诪注砖讛. 讗讘诇 诪"诪 讬讻讜诇 诇转讜讘注讛 讘讚讬谉 讜讗祝 讬讻讜诇 诇讛砖讘讬' 讗讜转讛 讗诐 转讛讗 讞讬讬讘转 诇讜 砖讘讜注' 讗诇讗 砖讗讬谉 诪砖讘讬注讬谉 讗讜转' 讘讗诇讛 讻讗砖专 驻住拽 讛专诪讘"诐 讜讛讟讜专 讘砖诪讜 讗诇讗 诪讟讜专驻' 讛讬转' 讜诪"讛 诇讗 讛讬' 讬讻讜诇 诇诪讞讜转 讘讛 讜诪"讛 诇讗 讙注专 讘讛 讜讻转讘 讛讗 讚讗诪专讬' 诇拽诪谉 专' 讟专驻讜谉 讛讜讛 诇讬' 讛讛讬讗 讗讬诪' 讚讻诇 讗讬诪' 讚讛讜转 讘注讬转 诇诪讬住拽 诇驻讜专讬讗 讙讞讬谉 讜住诇讬拽 诇讛 讜讻诇 讗讬诪转 讚讛讜转 谞讞讬转 谞讞转讗 注讬诇讜讬' 讜拽讗 诪砖转讘讞 讘讬 诪讚专砖讗 讗诪专 诇讬' 注讚讬讬谉 诇讗 讛讙注转 诇讞爪讬 讻讘讜讚 讻诇讜诐 讝专拽讛 讗专谞拽讬 讘驻谞讬讱 诇讬诐 讜诇讗 讛讻诇诪转 注"讻. 讜讙诐 讝讜 诇驻讬 诪讛 砖驻讬专砖 讘讗专谞拽讬 砖诇讛. 讜讝"诇 讛讟讜专 讜注讚 讛讬讻谉 讛讜讗 讻讬讘讜讚 讗驻讬' 谞讟诇 讻讬住 诪诇讗 诪注讜转 讜诪砖诇讬讻讛讜 诇讬诐 讘驻谞讬讜 讗诇 讬讻诇讬诪讛讜. 讜讻转讘 讛专诪讘"诐 讗驻讬' 讝专拽 讛讻讬住 砖诇 讛讘谉 诇讬诐 讜专"讬 驻讬专砖 诇诪讗讬 讚驻住拽讬谞谉 砖讗讬谉 爪专讬讱 诇讻讘讚讜 诪砖诇讜 讜讚讗讬 讗诐 讝专拽 讻讬住 砖诇 讛讘谉 讬讻讜诇 诇诪讜谞注讜 讗诇讗 诪讬讬专讬 讘讻讬住讜 砖诇 讗讘讬讜 讗讬谞讜 讬讻讜诇 诇讛讻诇讬诪讜 讻讚讬 诇诪谞注讜 讗注驻"讬 砖注转讬讚 诇讬讜专砖讜 讻转讘 讛专诪"讛 讛讗 讚讘讗专谞拽讬 砖诇 讘谉 诪爪讬 诇讗讻诇讜诪讬讛 讚讜讜拽讗 诪拽诪讬 讚砖讚讬讬' 诇讬诐 讚讗驻砖专 讚诪诪谞注 讜诇讗 砖讚讬 诇讬' 讗讘诇 讘转专 讚砖讚讬讬' 讗住讜专 诇讗讻诇讜诪讬 讚诪讛 讚讛讜讬 讛讜讛 讜讛砖转讗 讻讬 砖转讬拽 讻讬讘讜讚 砖讗讬谉 讘讜 讞住专讜谉 讻讬住 讛讜讗 讜诪讞讬讬讘 讘讙讜讜讬' 讜讚讜拽讗 诇讗讻诇讜诪讬 讗讘诇 诇诪转讘注讬' 诇讚讬谞讗 砖专讬 注"讻. 注讜讚 讻转讘 讛讟讜专 讜讝"诇 讜注讚 讛讬讻谉 讛讜讗 诪讜专讗 讗讘 讜讗诐 讗驻讬诇讜 讛讬讛 诇讜讘砖 讘讙讚讬 讞诪讜讚讜转 讜讬讜砖讘 讘专讗砖 讛拽讛诇 讜讘讗 讗讘讬讜 讜讗诪讜 讜拽专注讜 讘讙讚讬讜 讜讛讻讛讜 注诇 专讗砖讜 讜讬专拽讜 诇驻谞讬讜 诇讗 讬讻诇讬诪讜诐 讗讜转诐 讗诇讗 讬砖转讜拽 讜讬专讗 诪诪诇讱 诪诇讻讬 讛诪诇讻讬诐 讛拽讘"讛 砖爪讬讜讛讜 讘讻讱 砖讗诇讜 讘砖专 讜讚诐 讙讝专 注诇讬讜 讚讘专 砖讛讜讗 诪讻讜注专 讬讜转专 诪讝讛 诇讗 讛讬讛 诇讜 诇驻专讻讜' 讘讚讘专 拽"讜 讘诪诇讱 诪诇讻讬 讛诪诇讻讬诐 讛拽讘"讛 讜讘讜讜讚讗讬 讗讬讬专讬 讘注谞讬谉 砖诇讗 讛讬讛 讬讻讜诇 诇诪讞讜转 讘讜 讜诪讗讞专 砖讻讘专 谞注砖讛 讛诪注砖讛 诇讗 讬讻诇讬诪谞讜 讜诇讗 讬讙注讜专 讘讜 讜诪"诪 谞专讗讛 砖诪讬讚转 讞住讬讚讜转 砖讗讬谞讜 诪讜讞讛 讘讜 讜注讜砖讛 谞讞转 专讜讞 诇讛驻拽 专爪讜谞讜 讜诪"诪 砖注讜砖讛 讘注谞讬谉 转讜讻讞讛 诇讘谞讜 讗驻讬' 砖讙讙 讘讝讜 诪"诪 讚注转讜 讛讬' 诇转讜讻讞讛 讗讜 诇讛讟讬诇 注诇讬讜 讗讬诪' 讛讗 诇讗讜 讛讻讬 专砖注 砖讛专讬 注讜讘专 注诇 讘诇 转砖讞讬转 讜讻"讻 讛转讜' 讘注谞讬谉 讝专讬拽转 讗专谞拽讬 讜讗祝 砖讛转讜住驻讜' 讛驻专讬' 注诇 讛诪讚讛 讜讻转讘讜 讗驻讬' 讛讬讻讬 讚砖讜讙讙 讛讜讗 讜诪砖诇讬讻讜 讘讞诪转讜 诪"诪 讘讛砖诇讻转 讗专谞拽讬 讗讬谉 诪讻诇讬诪讜 注"讻 诪"诪 讗讜诪专 讗谞讬 砖诇讗 讻转讘讜 讛转讜住驻讜' 砖讘讝讛 讬爪讗 诪讬讚讬 专砖注转讜 讛讬讻讗 砖注讜砖讛 讘讞诪转讜 讗诐 诇讗 砖砖讙讙 讘讚讘专 讜住讘专 砖诪讜转专 诇砖讻讱 讞诪转讜 讜讻讚诪砖诪注 讛诇砖讜谉 砖诇 转讜住驻讜' 讛讬讻讗 砖砖讙讙 讗讘诇 讗诐 讛讜讗 讞讘专 砖讬讜讚注 讘讜讜讚讗讬 砖讗住讜专 诇注砖讜转 讻谉 讜讻诪讜 砖讗诪专讜 讘驻' 讛讞讜讘诇 砖讚专讻讜 砖诇 讬爪讛"专 诇驻转讜转 讛讗讚诐 讜诇诇讻讚讜 讘专砖转讜 讘讻讱 砖讬讗诪专 诇讜 讘讞诪转讜 拽专注 讻讝讗转 讜砖讬讘专 讻诇讬诐 讜讗讞"讻 讗讜诪专 诇讜 诇讞讘讜诇 讘讙讜驻讜 注讚 砖讬讗诪专 诇讜 诇讱 讜注讘讜讚 注"讝 讻讜'. 谞讞讝讜专 诇诪讛 砖讻转讘转讬 讚讛讛讬讗 注讜讘讚讗 讚讛转诐 讗讬讬专讬 讘诪讟讜专驻转 讗"讻 讗讬讱 讬转谞讛讙 注诪讛诐 讗诐 讞"讜 谞讟专驻转 讚注转'. 讜讻转讘 讛专诪讘"诐 讜讝"诇 诪讬 砖谞转专驻讗 讚注转讜 砖诇 讗讘讬讜 讗讜 砖诇 讗诪讜 讛讜讬 诪砖转讚诇 诇谞讛讜讙 注诪讛诐 讻驻讬 讚注转诐 注讚 砖讬专讜讞诐 注诇讬讛诐 诪谉 讛砖诪讬诐 讜讗诐 讗"讗 诇讜 诇讘谞讜 诇注诪讜讚 诪驻谞讬 砖谞砖转谞讜 讘讬讜转专 讬谞讬讞诐 诇讜 讜讬诇讱 讜讬爪讜讛 诇讗讞专讬' 诇谞讛讜讙 讻专讗讜讬 讜讻转' 讛拽讗专"讜 讜讝"诇 讚讘专讬 讛专诪讘"诐 讜讻转' 讛讟讜' 讜讝"诇. 讜讻转讘 讛专讗讘"讚 讗讬谉 讝讜 讛讜专讗讛 讗诐 讛讜讗 讬谞讬讞诐 讜讬诇讱 诇讜 讗讝 诇诪讬 讬爪讜讛 诇砖讜诪专诐 注"讻 讜诪砖诪注 砖讛讜讗 谞讜讟讛 诇讚讘专讬 讛专讗讘"讚 讜讻转讘 讛拽讗专"讜 讜讝"诇 讚讘专讬 讛专诪讘"诐 谞讻讜谞讬诐 讜讘专讜专讬诐 讛谉 诪讚讙专住讬谞谉 讘驻"拽 讚拽讬讚讜砖讬谉 专讘 讗住讬 讛讜讛 诇讬' 讗讬诪讗 讝拽讬谞讛 讗"诇 讘注讬谞讗 转讻砖讬讟讬谉 注讘讚 诇讛. 讘注讬谞讗 讙讘专讗 谞注讬讬谉 诇讱 讘注讬谞讗 讙讘专讗 讚砖驻讬专 讻讜讜转讱 砖讘拽讛 讜讗讝诇 诇讗专注讗 讚讬砖专讗诇 讜讻谉 讚注转 讛专"谉 讚讛讗讬 注讜讘讚' 诪讜讻专讞 讻讚讘专讬 讛专诪讘"诐 讝"诇 讜转诪讛 注诇 讛专讗讘"讚 诇诪讛 讛砖讬讙讜 注"讻 讜讻"讻 讛专"谉 注诇 讛砖讙转 讛专讗讘"讚 诇诪讛 讚讛讗 注讜讘讚' 讚专讘 讗住讬 讛讻讬 诪砖诪注 讗讜诇讬 讛讜讗 住讜讘专 讚讜拽讗 诇诪讬住拽 诇讗专抓 讬砖专讗诇 讜讗讬谞讜 诪讞讜讜专 注"讻 讜讗谞讬 讗讜诪专 砖讬驻讛 讛砖讬讙讜 讗诐 讬谞讬讞诐 讜讬诇讱 诇诪讬 讬爪讜讛 诇砖讜诪专诐 讻诪讜 砖讻转讘 讜讗讬谞讜 讚讜诪讛 诇注讜讘讚讗 讚讗讬诪讗 讚专讘 讗住讬 讚砖诐 诇讗 讛讬转' 诪讟讜专驻转 讘注谞讬谉 砖爪专讬讻讛 诇砖诪讬专讛 讗诇讗 砖讗诇讛 砖诇讗 讻讛讜讙谉 诪专讜注 讛诇讘 注"讻 讞诇祝 讜讛诇讱 诇讜 诇诪拽讜诐 砖诇讗 转专讗讛 讗讜转讜:

